Thursday3November 2016 9:06 pm IST\nആലപ്പുഴ: സ്വകാര്യ ബസ്സുകള് ടൗണില് മിന്നല് പണിമുടക്ക് നടത്തിയത് യാത്രക്കാരെ വലച്ചു. ഇന്നലെ വൈകിട്ട് നാലുമണിയോടെയാണ് നഗരത്തില് സ്വകാര്യ ബസ് സര്‍വ്വീസുകള് നിലച്ചത്. വിദ്യാര്‍ത്ഥി സംഘടനാ പ്രവര്‍ത്തകര് ബസ് ജീവനക്കാരെ മര്‍ദ്ദിച്ചെന്നാരോപിച്ചായിരുന്നു പണിമുടക്കിയത്. വിദ്യാര്‍ത്ഥികളും ജീവനക്കാരും പൊതുജനങ്ങളും അടക്കം പണിമുടക്ക് അറിയാതെ ബസ് കാത്തുനിന്ന് മണിക്കൂറുകള് വലഞ്ഞു. മിന്നല് പണിമുടക്ക് നടത്തില്ലെന്ന് നേരത്തെ കളക്ടറുടെ സാന്നിദ്ധ്യത്തില് നടന്ന യോഗത്തില് ബസ് ജീവനക്കാരും ഉടമകളും ഉറപ്പു നല്‍കിയിരുന്നു. ഇതു ലംഘിച്ചായിരുന്നു ഇന്നലത്തെ പണിമുടക്ക്. കഴിഞ്ഞ നിരവധി നാളുകളായി സ്വകാര്യ ബസുകള് വിദ്യാര്‍ത്ഥികളെ ബസ്സില് കയറ്റാതെ ക്രൂരതയാണ് കാട്ടുന്നത്. ഇതിനെതിരെ വ്യാപക പ്രതിഷേധം ഉയര്‍ന്നിരുന്നു. ഇതുമായി ബന്ധപ്പെട്ട് ഇന്നലെ എസ്എഫ്‌ഐക്കാരും ഗസല് എന്ന സ്വകാര്യ ബസ് ജീവനക്കാരുമായി ഏറ്റുമുട്ടി. കണ്ടക്ടര്‍ക്ക് സാരമായി പരിക്കേറ്റു. ഇവര് ആശുപത്രിയില് ചികിത്സ തേടി.\nനഗരത്തില് ഗതാഗതക്കുരുക്ക് രൂക്ഷം മിന്നല് പണിമുടക്കില് യാത്രക്കാര് വലഞ്ഞു\nമിന്നല് പണിമുടക്ക് സമരം ജനങ്ങളെ വലച്ചു\nസ്വകാര്യ ബസ് മിന്നല്‍പണിമുടക്ക് യാത്രക്കാരെ വലച്ചു\nസ്വകാര്യ ബസ്സുകളുടെ മിന്നല് പണിമുടക്ക് ജനം വലഞ്ഞു, പോലീസ് ലാത്തി വീശി\nകോഴിക്കോട്ട് സ്വകാര്യ ബസുകളുടെ മിന്നല് പണിമുടക്ക്


ആദായ നികുതി വകുപ്പിന് കോടികള് പിഴയൊടുക്കി ; ഭൂിയിടപാടില് സഭയ്‌ക്കെതിരെ സത്യദീപം | Pathanamthitta Media\nTuesday, October 19, 2021 2:57 pm\nആദായ നികുതി വകുപ്പിന് കോടികള് പിഴയൊടുക്കി ; ഭൂിയിടപാടില് സഭയ്‌ക്കെതിരെ സത്യദീപം\nകൊച്ചി : സിറോമലബാര് സഭ സിനഡ് നേതൃത്വത്തിനെതിരെ എറണാകുളം അങ്കമാലി അതിരൂപത മുഖപത്രമായ സത്യദീപം സഭ. സിനഡ് ചര്‍ച്ച ചേയ്യെണ്ടത് വിവാദ ഭൂമി ഇടപാടിലെ അഴിമതിയാണെന്നും ചിലര് നടത്തിയ റിയല് എസ്റ്റേറ്റ് ഇടപാട് കാരണം സഭ ആദായനികുതി വകുപ്പിന് പിഴയായി നല്‍കേണ്ടിവന്നത് 5.84 കോടിരൂപയാണെന്നും സത്യദീപം ആരോപിച്ചു.\nഇപ്പോള് നേരിടുന്ന പ്രതിസന്ധി കുര്‍ബാന ഏകീകരണമല്ല. കുര്‍ബാന ഏകീകരണം ചര്‍ച്ചയാക്കുന്നത് യഥാര്‍ത്ഥ വിഷയം മറച്ചുവെക്കാന് മാത്രമാണ്. മാര് ജോര്‍ജ്ജ് ആലഞ്ചേരി അധ്യക്ഷനായിരിക്കുന്ന അതിരൂപതയിലെ ഭൂമിവില്‍പ്പന ക്രമക്കേട് സിനഡ് ചര്‍ച്ച ചെയ്യണമെന്നും സത്യദീപം തുറന്നു പറയുന്നു.\nഭൂമി ഇടപാടിലെ അഴിമതിയില് നിലപാടുകള് സ്വീകരിക്കാതിരുന്നതിന്റെ നിലപാട് ദാരിദ്ര്യമാണ് സഭ അഭിമുഖീകരിക്കുന്നത്. കുര്‍ബാന ഏകീകരണത്തിന് തീയ്യതി നിശ്ചയിച്ചാല് സഭയില് ഏകീകരണമാകില്ല. പ്രാര്‍ത്ഥിക്കാന് എങ്ങോട്ട് തിരിയണമെന്ന് ചര്‍ച്ച ചെയ്യുന്നവര് കോവിഡ് കാലത്ത് പാവപ്പെട്ട ജനങ്ങളുടെ നേരെ തിരിയാത്തതിന് പിഴമൂളണമെന്നും സത്യദീപം വ്യക്തമാക്കുന്നു.\nPrevious articleഇന്ന് രാത്രിയോടെ ഓണ വിഭവങ്ങളുമായി തിരുവോണത്തോണി അറന്‍മുളയിലേക്ക് ; ഇത്തവണയും ആറന്മുളയില് ഉതൃട്ടാതി വള്ളംകളിയില്ല\nNext articleഓപ്പറേഷൻ ബാറ്റ് ഹണ്ട് : തുടര്ച്ചയായ അവധി ദിനങ്ങളിൽ ബാങ്കുകള്‍ക്കും മറ്റ് ധനകര്യസ്ഥാപനങ്ങള്‍ക്കും സുരക്ഷ


പോങ്ങുമ്മൂടന്: ആസ്ഥാന വേശ്യ അന്നൂട്ടി\nപടിഞ്ഞാറ്റിൻ‌കര എന്ന എന്റെ ഗ്രാമം മറ്റേത് ഗ്രാമം പോലെയും മനോഹരം തന്നെയായിരുന്നു. ഈ കഥ നടക്കുന്ന കാലത്തിൽ നിന്ന് ഇപ്പോൾ മാറ്റങ്ങളൊരുപാട് വന്നെങ്കിലും ആ ഗ്രാമം ഇന്നും സുന്ദരം തന്നെ.\nഎന്നാൽ ഈ കഥയിലൂടെ ആ ഗ്രാമത്തിന്റെ മനോഹാരിത-യേക്കാൾ അവളുടെ നിഷ്കളങ്കത വ്യക്തമാക്കിത്തരാനാണ് ഞാൻ ശ്രമിക്കുന്നത്. അവളുടെ നിഷ്കളങ്കത എന്നാൽ അവിടെ പാർക്കുന്ന ജനങ്ങളുടെ നിഷ്കളങ്കത.\nഒരു കാര്യം കൂടി പറഞ്ഞുകൊണ്ട് നമുക്ക് തുടങ്ങാം. ഇതിലെ കേന്ദ്രകഥാപാത്രങ്ങളുടെ പേര്, വീട്ടു പേര് തുടങ്ങിയവ ഞാനൊന്ന് മാറ്റുന്നു. മറ്റൊന്നുകൊണ്ടുമല്ല. പണ്ട് ശൈശവദശയിലായിരുന്ന പല പിള്ളേരും ഇപ്പോൾ യുവാക്കളാവുകയും അവരിൽ പലരും ബ്ലോഗ് വായന ഒരു ശീലമാക്കുകയും ഒപ്പം ജിമ്മിലൊക്കെ പോയി കൈക്കരുത്ത് നേടുകയും ചെയ്ത വിവരം ഞാൻ മനസ്സിലാക്കുന്നു. അവരുടെ നിഷ്കളങ്കത പരീക്ഷിക്കാൻ ലവലേശം താത്പര്യമെനിക്കില്ല. എന്നാൽ കഥയിൽ ലവലേശം വെള്ളം ചേർത്തിട്ടില്ലെന്നത് വാക്ക്.\nപണ്ട് നാട്ടിലെ ഒട്ടുമിക്ക ചെറുപ്പക്കാരും ചെറുപ്പക്കാരുടെ മനസ്സുള്ള തൈക്കിളവന്മാരും ഒത്തുചേരുന്ന ഒരിടമായിരുന്നു കാവിത്തോടിന്റെ കലുങ്ക്. ചുരുങ്ങിയത് 15-നും 20-നും ഇടയ്ക്ക് ആൾക്കാർ വൈകുന്നേരം5മണി മുതൽ രാത്രി പത്തരവരെ ആ പാലത്തിലെ4കലുങ്കുകളിലുമായി തമ്പടിച്ചിരുന്നു.\nക്രൈസ്റ്റ് കോളേജിലെ പ്രൊഫസ്സറായ ജോസ്സാർ മുതൽ ചന്ദ്രത്തിലെ പൊട്ടൻ ജോസ് വരെ പാലം കമ്മറ്റിയിലെ സജീവ സാന്നിദ്ധ്യമായിരുന്നു.\nനേരമ്പോക്കുകൾ, പരദൂഷണം, പാരവയ്പ്, ബീഡി വലി, സിനിമാക്കഥ പറച്ചിൽ, രാഷ്ട്രീയം, തെറിവിളി, മാട്ടം പോക്കാനുള്ള ഗൂഢാലോചന അങ്ങനെ അങ്ങനെ എല്ലാം അവിടെ പതിവായി നടന്നിരുന്നു.\nഞാനന്ന് ഒന്നാം വർഷ പ്രീഡിഗ്രി സാമാന്യം തെറ്റില്ലാതെ തോറ്റ് രണ്ടാംവർഷം ആദ്യവർഷത്തേക്കാൾ നില മെച്ചപ്പെടുത്തി ശിഷ്ടജീവിതം പാലം കമ്മിറ്റിക്കായി ഉഴിഞ്ഞ് വയ്ക്കണമെന്ന മോഹവുമായി ജീവിക്കുന്നു. എന്റെ ഈ മോഹം മനസ്സിലാക്കിയതിനാലാവണം പാലം കമ്മിറ്റി സെക്രട്ടറിയായി അവർ എന്നെ തിരഞ്ഞെടുത്തത്. പ്രസിഡന്റ് പദവി കാള പൂട്ടൽ പ്രധാന തൊഴിലാക്കിയ ക്രിഷ്ണാപ്പിക്കും നൽകി.\nഒരു ദിവസം കണ്ടൻ സുരേഷാണ് പാലം കമ്മിറ്റിയുടെ അടിയന്തിര ശ്രദ്ധ പതിയേണ്ട ആ സംഭവം വിവരിച്ചത്.\nനാട്ടിലെ ആസ്ഥാന വേശ്യയായ ശ്രീമതി. അന്നൂട്ടിയുടെ വീട്ടിൽ സ്ഥിരമായി ഒരു പതിവുകാരൻ വരുന്നുണ്ടെന്നതായിരുന്നു ആ വിവരം. കലുങ്കിലിരിക്കുന്നവരിൽ ചന്ദ്രത്തിൽ പൊട്ടനൊഴിച്ച് ബാക്കിയെല്ലാവരും ഒരുനിമിഷം ഞെട്ടിത്തരിച്ചു. എല്ലാ‍വരുടെയും ഞെട്ടൽ മനസ്സിലാക്കിയ പൊട്ടൻ ജോസ് കാര്യമെന്തെന്ന് ആംഗ്യഭാഷയിൽ ചോദിച്ചു. കണ്ടൻ സുരേഷ് കൈയ്യും കാലും നെഞ്ചും മറ്റ് ശാരീരിക ചലനങ്ങളുമെല്ലാമുപയോഗിച്ച് അന്നൂട്ടി സംഭവം വിവരിച്ചു.\nഞെട്ടാതെ നിന്ന പൊട്ടനും ഞെട്ടിയതോടെ അടുത്ത നീക്കത്തെക്കുറിച്ചായി ആലോചന.\n“എന്നാടാ ഉവ്വേ ഇപ്പ ചെയ്യേണ്ടേ? ഇതങ്ങനെ വിട്ടാ പറ്റിയേലല്ലോ? “ കണ്ടന്റെ അനിയൻ കൊട്ടുപിടി അനിൽ.\n“ പിന്നല്ലാതെ. ഇതറിഞ്ഞ സ്ഥിതിക്ക് ഇനീപ്പം വീട്ടിപ്പോയി കെടന്നാ ഒറക്കോം മറ്റോ വരുവോ? “ ഇത് പറഞ്ഞ രാജമണിയുടെ മുഖത്ത് ബാബു നമ്പൂതിരിയുടെ ദൈന്യത.\nപാവം പൊട്ടൻ ആംകാക്ഷ പരമാവധി മുഖത്ത് തേച്ച് ‘ബ്ബേ..ബ്ബേ.. “ എന്ന ശബ്ദത്തിലൂടെ ഒരു നൂറ് ചോദ്യം ചോദിച്ച് ഓരോരുത്തരുടേയും മുഖത്തേക്ക് നോക്കി ചുറ്റി നടന്നു.\nജോസ്സ് സാർ പറഞ്ഞു.\n“ എന്തായാലും ഒരു കാര്യമുണ്ട്. അവന് വഴി നല്ല തിട്ടമാ. അല്ലെങ്കിൽ അവളുടെ വീട്ടിലെങ്ങനെ ഈ പാതിരാത്രിക്ക് ചെന്നെത്തും? പകലുപോലും കേറി ചെല്ലാൻ പ്രയാസമല്ലേ? “\nശരിയാണ്. അന്നൂട്ടിയുടെ വീട് ഷാരിയേൽ കുന്നുമ്പുറത്തുള്ള ഒരു പുറമ്പോക്കിലാണ്. കുത്തനെ ഉള്ള മൂന്നാൽ പറമ്പ് കയറി ഇടവഴിയിലൂടെ നടന്ന് കുറേ കുത്തുകല്ല് കയറി, പൊട്ടക്കിണറിന് സമീപമുള്ള നടപ്പാതയിലൂടെ നടന്ന് വേണം അവരുടെ വീടെത്താൻ…\nജോസ്സ് സാർ തുടർന്നു\n“.. ഇനീപ്പോ നമ്മടെ കുട്ടിയെങ്ങാനുമാണോടാ കണ്ടാ അവിടത്തെ സ്ഥിരം കുറ്റി? “\nജോസ്സാറിത് പറഞ്ഞ് തീർന്നതും ഇരുളിൽ മുരളിച്ചേട്ടന്റെ പാടവരമ്പത്തുനിന്ന് കുട്ടിയുടെ സ്വരം ഉയർന്ന് കേട്ടു.\n“ …സാറേന്ന് വിളിച്ചേ വാകോണ്ട് ***റേന്ന് വിളിപ്പിക്കരുത്. പറഞ്ഞേക്കാം. ഒന്ന് തൂറാൻ പോയ നേരം നോക്കി ഒരു മാതിരി മൊണഞ്ഞ വർത്തമാനം പറഞ്ഞാലുണ്ടല്ലോ.. “\nഅതൊരു താക്കീതായിരുന്നു. തോളിൽ അണ്ടർവയർ തോർത്തുപോലെ തൂക്കി കൈലി ചന്തുക്കുമേലിലേക്ക് തെറുത്തുകയറ്റി കവച്ചുകവച്ച് നടന്ന് കുട്ടി തോട്ടിലേക്കിറങ്ങി പിൻഭാഗം വെടിപ്പാക്കി.\nഅതിനിടയിൽ സഹകരണബാങ്കിലെ പ്യൂണും നാട്ടിലെ പ്രധാന ബുദ്ധിജീവിയുമായ പ്രൊഫസ്സറെന്ന് വിളിക്കുന്ന ബാബുവിന്റെ നിർദ്ദേശം ഞാൻ ആരാഞ്ഞു..\n“ആട്ടെ പ്രൊഫസ്സറേ, ഇക്കാര്യത്തിൽ താങ്കളുടെ അഭിപ്രായമെന്താ? നമ്മളെന്ത് ചെയ്യണം.? “\nപ്രൊഫസ്സർ ബാബു കലുങ്കിലൊന്ന് ഇളകിയിരുന്നു. കാജാ ബീഡിയൊന്നു കത്തിച്ച് പുകവിട്ട് പുകച്ചുരുളുകൾ ഇരുളിലലിയുന്നതും നോക്കി പറഞ്ഞു..\n“ അടിസ്ഥാനപരമായി നോക്കിയാൽ നിങ്ങളുടെ ഞെട്ടലിന് യാതൊരു അടിസ്ഥാനവുമില്ല. മാത്രവുമല്ല കുറേ ചെറ്റകളായ കപടസദാചാരക്കാരുടെ കൂട്ട ഞെട്ടലായി മാത്രമേ എനിക്കിതിനെ കണക്കാക്കാനാവൂ. “\nകൈയ്യിലിരുന്ന കേരളശബ്ദം വാരിക വീശിക്കൊണ്ട് ഒരു പുക കൂടി എടുത്ത് പ്രൊഫസ്സർ തുടർന്നു…\n“ എന്തുകൊണ്ടാണ് നിങ്ങൾ ഈ പാട്ടുപുരക്കൽ കാവിൽ ആരെങ്കിലും തൊഴാൻ വന്നെന്നറിഞ്ഞ് ഞെട്ടാത്തത്? എന്തുകൊണ്ടാണ് പാളയം പള്ളിയിൽ കുർബാന കൈക്കൊള്ളാൻ വിശ്വാസികളെത്തി എന്നറിഞ്ഞാൽ ഞെട്ടാത്തത്? പോട്ടെ, പാളയം പള്ളിക്കൂടത്തിൽ പിള്ളാര് പഠിക്കാൻ വരുന്നുണ്ട് എന്ന് കേട്ടാൻ ആരെങ്കിലും ഞെട്ടുമോ?\nഇല്ലല്ലോ? അതാണ്. അതുപോലൊക്കെത്തന്നെ പവിത്രവും പരിപാവനവുമായി കാണേണ്ടതാണ് അന്നൂട്ടിയുടെ വീടും. അതൊരു സർവ്വകലാശാലയായി കരുതണം. പൂജിക്കണം. ഇങ്ങനൊന്നും ചെയ്യാനുള്ള മനവലിപ്പം ഇല്ലാത്തതാണ് നമ്മുടെ നാടിന്റെ ശാപം. കഴിഞ്ഞ കേരളശബ്ദം വാരികയിൽ ഒരു ലേഖനമുണ്ടായിരുന്നു… ആരെങ്കിലും ഒരു തീപ്പെട്ടി ഉരച്ചാൽ ഞാനൊന്ന് വായിക്കാം… “\nഅതുവരെ മിണ്ടാതിരുന്ന ശിഷ്യൻ കലുങ്കിൽ നിന്ന് താഴെ ഇറങ്ങി പ്രൊഫസ്സറെ കൊടുങ്ങല്ലൂരമ്മയായി സങ്കല്പിച്ച് പൂരപ്പാട്ട് തുടങ്ങി… പിന്നെ എന്റെ നേരേ തിരിഞ്ഞ്…\n“ ഡാ പുല്ലേ, പിള്ളേ. നിനക്ക് സമാധാനമായല്ലോ? മര്യാദക്കിരുന്ന പ്രൊഫസ്സറായിരുന്നു. ഇനി തൊടങ്ങും അറക്കാൻ. കോപ്പെടപാട്.. ആരെങ്കിലും എന്തെങ്കിലും ചോദിച്ചുപോയാ അപ്പം നിവർത്തും കേരളശബ്ദം..“ ശിഷ്യൻ പിന്നെയുമെന്തൊക്കെയോ പുലമ്പിക്കൊണ്ടിരുന്നു.\nപ്രൊഫസ്സർ സംസാരം നിർത്തി. കുട്ടിയും ജോസ്സാറും കൂടുപിള്ളയും എമ്മസും മൈക്കിളേട്ടനും ആപ്പിയും ഗുരുക്കളും മാത്തുക്കുട്ടിയും ദിനേശനും തങ്കച്ചനും കൊട്ടുപിടിയും രാജമണിയും എന്തിന് പൊട്ടൻ ജോസുപോലും സംസാരം നിർത്തി.\nശിഷ്യൻ തുടർന്നു. ഇനി കൂടുതലൊന്നും ആലോചിക്കാനില്ല. ഇന്ന് തന്നെ നമുക്കവനെ പൊക്കണം. അന്നൂട്ടിയുടെ വീട് ഇന്ന് തന്നെ വളയണം. നിങ്ങക്കറിയാവോ കൊറച്ച് ദിവസം മുൻപ് അന്നൂട്ടി ഷാരിയേ കുന്നുമ്പുറത്ത് ആട് തീറ്റിക്കൊണ്ടിരുന്നപ്പോ ഞാൻ വെറുതേ അവടടുത്തു ചെന്ന് ഒന്ന് ലോഹ്യം ചോദിച്ചതേയുള്ളു… “നെന്റമ്മയോട് പോയി ചോദിക്കടാ “ എന്നൊരാട്ട് .. പുല്ലുതിന്നോണ്ടിരുന്ന ആട് വരെ ഞെട്ടിപ്പോയി. ആൾക്കരുകേട്ടാ എന്നാ വിചാരിച്ചേനേ.. ഒരു ശീലാവതി വന്നേക്കുന്നു… വയസ്സ് 10-56 ആയി. ആർക്ക് വേണം ആ മുതുക്കിയേ… “\n“ പൂശകശ.. അപ്പോ അതാണ് കാര്യം. ഡാ..ശിഷ്യാ അപ്പോ കൊതിക്കെറുവാണ് കാര്യം .. “\nകണ്ടന്റെ പറച്ചിൽ ഒരു കൂട്ടച്ചിരിയോടെ ഞങ്ങൾ ഏറ്റെടുത്തു…\nശിഷ്യൻ വായിൽ നിന്ന് വീണ അബദ്ധമോർത്ത് തെല്ലു നേരം നിന്നു. പിന്നെ പറഞ്ഞു..\n“ ആ.. ഇനീപ്പോ എല്ലാ ക്ണാപ്പന്മാരുംകൊടെ എന്റെ നെഞ്ചിലോട്ട് പൊങ്കാലയിട്ടോ… ആരൊക്കെയാണ് അവളുടെ പറ്റുപടിക്കാരെന്ന് ഞാൻ വിളിച്ച് പറയണോ.. പറയണോ പ്രൊഫസ്സറേ, വേണോടാ കണ്ടാ, … “\n(സത്യമായും ) ഞാനൊഴിച്ച് മിക്കവരുടേം തല കുനിഞ്ഞു…\nഅവസാനം കപടസദാചാരക്കമമറ്റി വീട് വളയാൻ തന്നെ തീരുമാനിച്ചു. പക്ഷേ അന്നേ ദിവസം അന്നൂട്ടിയുടെ വീട്ടിൽ ആളുകയറിയിട്ടുണ്ടോ എന്നറിയണം. ആ ഉദ്യമം കണ്ടൻ സുരേഷ് ഏറ്റെടുത്തു. തങ്കൻ ഹെഡ്‌ലൈറ്റ് എടുക്കാൻ വീട്ടിലേക്ക് പോയി. ബാക്കിയുള്ളവർ പാലത്തിൽ തന്നെ ചിലവഴിച്ചു.\nമുക്കാൽ മണിക്കൂറിനകം കണ്ടൻ അവിടേക്ക് പാഞ്ഞു വന്നു.\n“ ഡാ ആള് ഇപ്പോ വന്ന് കേറിയിട്ടുണ്ട്. അപ്പോ എങ്ങനെയാ എല്ലാരു കൂടെ പോവണോ? രാജമണിയും പൊട്ടൻ ജോസും മാട്ടം പൊക്കട്ടെ. പിടുത്തം കഴിഞ്ഞ് വന്ന് നമുക്ക് കുടിക്കാമല്ലോ?\nരാജമണിയുടെയും പൊട്ടന്റെയും കൂടെ കൊട്ടുപിടിയും കൂടി. അതിനിടയ്ക്ക് തങ്കൻ ഹെഡ്‌ലൈറ്റുമായി എത്തി.\n“ ഞാനും തങ്കനും ആപ്പിയും പിള്ളയും ശിഷ്യനും എമ്മസും മാത്രം അന്നൂട്ടിയുടെ വീട്ടിലേക്ക് പോയാൽ മതി. ബാക്കിയുള്ളവർ ഇവിടെ തന്നെ ഇരിക്കട്ടെ. അതു പോരെ? “\nകണ്ടന്റെ അഭിപ്രായം എല്ലാവരും ശരിവച്ചു.\nരാജമണിയും കൊട്ടുപിടിയും കൂടി കള്ള് നിറച്ച് വയ്ക്കാനുള്ള ബക്കറ്റ് എടുത്തുകൊണ്ട് വന്നപ്പോഴേക്കും ഞങ്ങൾ അന്നൂട്ടിയുടെ വീട് ലക്ഷ്യമാക്കി നടന്നിരുന്നു.\nതോടിന്റെ ഇരുവശങ്ങളിലും നിറയെ ചെത്തുന്ന തെങ്ങുകളാണ്. രാത്രി 12ന് ശേഷം മാട്ടം പൊക്കിയാലേ എന്തെങ്കിലും കിട്ടു..വെളുപ്പാൻ കാലത്താണ് കള്ളു കൂടുതൽ വീഴുക. ചെത്ത്കാരൻ സോമേട്ടൻ നാളെ പട്ടിണി ആവുമല്ലോ എന്ന് ഞാൻ വെറുതേ ചിന്തിച്ചു.\nഞങ്ങൾ അന്നൂട്ടിയുടെ വീടിന്റെ പടിക്കലെത്തി. ഓല മേഞ്ഞ ഒരു കൊച്ചു വീട്. വീട്ടിനുള്ളിൽ ഒരു മണ്ണെണ്ണ വിളക്കെരിയുന്നുണ്ട്. വീടിന്റെ വശങ്ങൾ പനയോല മെടഞ്ഞ് കെട്ടിയിരിക്കുന്നു. ശക്തമായ ഒരു തള്ളുതള്ളിയാൽ മറിഞ്ഞു വീഴുന്ന ബലമേ ആ വീടിനുള്ളുവെന്ന് എനിക്ക് തോന്നി.\nഅന്നൂട്ടിക്ക് അമ്പതിലേറെ പ്രായം വരും. വിവാഹം കഴിച്ചിട്ടില്ല. എന്നാലും അവർക്കൊരു മകളുണ്ട്. ചെമ്പി. ചെമ്പിയും ചെമ്പിയുടെ മകൾ കറുമ്പിയും കുറച്ച് മാറി താമസിക്കുന്നു.\nകണ്ടൻ സുരേഷ് വീടിന്റെ പടിഞ്ഞാറുവശത്തും എമ്മസും ശിഷ്യനും തെക്കുവശത്തും വലതു വശത്ത് ആപ്പിയും വീടിന്റെ മുന്നിൽ ഞാനും തങ്കനും നിലയുറപ്പിച്ചു.\nവലതു വശത്തേക്ക് വാതിലില്ലാത്തതിനാലും പടിഞ്ഞാറുവശത്ത് ഒരു വലിയ കയ്യാല ഓട്ടത്തിന് തടസ്സമാവും എന്നതിനാലുമാണ് അവിടെ ഒരോരുത്തർ മാത്രം നിന്നത്.\nഅരമണിക്കൂറോളം കാത്തുനിന്നിട്ടും ആൾ ഇറങ്ങിവരാത്തതിനാൽ ആക്രമിച്ച് പിടിക്കുക മാത്രമാണ് ബുദ്ധി എന്ന് ഞങ്ങൾ തീരുമാനിച്ചു. ഒരോരുത്തരും കൂടുതൽ ശ്രദ്ധാലുക്കളയി.\nപിന്നെ ഒട്ടും സമയം കളയാതെ4വശത്തുനിന്നും കല്ലെടുത്ത് വീട്ടിലേക്കെറിയുകയും.. ഇറങ്ങിവാടാ മറ്റവനേ… എന്നും മറ്റും വിളിച്ച് പറയുകയും ചെയ്തു.\nപെട്ടെന്ന് വീട്ടിനുള്ളിൽ എരിഞ്ഞ മണ്ണെണ്ണ വിളക്ക് കെട്ടു. അകത്ത് നിന്ന് യാതൊരു ശബ്ദവും കേൾക്കുന്നില്ല. ഞങ്ങൾ ഒരോ ചുവട് വീട്ടിലേക്കടുത്ത്. തെറി വിളിയുടെ കാഠിന്യം കൂട്ടി…\nപെട്ടെന്ന് വീടിന്റെ വടക്ക് വശത്തെ ഭിത്തി പൊളിച്ചുകൊണ്ട് ആരോ ആപ്പിക്ക് നേരേ പാഞ്ഞടുത്തു.. പെട്ടെന്നുണ്ടായ നീക്കത്തിൽ അടി പതറി അലറി വിളിച്ചുപോയ ആപ്പിയേയും മറികടന്ന് ആ രൂപം ഇരുളിലേക്ക് മറഞ്ഞു.… ഒപ്പം ഞങ്ങളും.\nവഴി പരിചയമില്ലാതിരുന്നതിനാലും ഹെഡ്‌ലൈറ്റ് തങ്കന്റെ തലയിൽ മാത്രമേ ഉണ്ടായിരുന്നതിനാലും പൊട്ടക്കിണറിനെക്കുറിച്ചുള്ള ഓർമ്മ ഒരേസമയം എല്ലാവരിലും നിറഞ്ഞതിനാലും ഞങ്ങൾ ഓട്ടം മതിയാക്കി. ഒന്നും സംസാരിക്കാതെ പതിയെ നടന്ന് പാലത്തിലെത്തി.\nആർക്കും ഒന്നും പറയാനുണ്ടായിരുന്നില്ല. പിന്നെ എല്ലാക്കുഴപ്പങ്ങളും ആപ്പിക്കുമേൽ ചാരി പരസ്പരം തർക്കിച്ചു.\nവലതു വശത്ത് കണ്ടൻ നിന്നായിരുന്നേൽ പുഷ്പം പോലെ അവനെ പിടിച്ചേനേ എന്ന് കണ്ടനും , നീ ഞൊട്ടിയേനേ എന്ന് ആപ്പിയും പറഞ്ഞു.\nസമയത്ത് ഹെഡ്‌ലൈറ്റ് തെളിക്കാത്തതായിരുന്നു കുഴപ്പമായത് എന്ന് പറഞ്ഞ ശിഷ്യന്റെ അമ്മയ്ക്ക് വിളിച്ച് തങ്കൻ ആ ആരോപണത്തെ തോൽ‌പ്പിച്ചു.\nനേരേ ചൊവ്വേ ഓടാനറിയാത്ത എമ്മസിനെ കൊണ്ടുപോയതാണ് കുഴപ്പമായതെന്ന് പറഞ്ഞ രാജമണിയുടെ കഴുത്തിന്റെ അളവ് എമ്മസ് എടുത്തു…\nഎല്ലാവരും അവന്റെ പിന്നാലെ പായേണ്ട സമയത്ത് ശിഷ്യൻ അന്നൂട്ടിയുടെ വീട്ടിനകത്തേക്കാണ് ഓടാൻ നോക്കിയതെന്ന് പറഞ്ഞ എന്റെ നേരേ ഉടുമുണ്ട് പൊക്കി ഇവിടെ കുറിക്കാൻ പറ്റാത്ത ഒരു തെറി അവനെന്നെ വിളിച്ചു.\nപോയത് പോട്ടെ. ഇനി നമുക്ക് പോയി മാട്ടം പൊക്കാം എന്ന കൊട്ടുപിടിയുടെ നിർദ്ദേശത്തെ എല്ലാവരും മാനിച്ചു. കുടിയും കുറ്റപ്പെടുത്തലും കഴിച്ച് എല്ലാവരും വെളുപ്പാൻ കാലം3മണിയോടെ വരവരുടെ വീടുകളിലേക്ക് പോയി.\nപിന്നെയും പാലം കമ്മിറ്റികൾ കൂടി. അന്നൂട്ടി സംഭവം എല്ലാവരും പതുക്കെ മറന്നു തുടങ്ങി. അല്ലെങ്കിൽ ആരും അക്കാര്യം പറയാതിരിക്കാൻ ബോധപൂർവ്വം ശ്രമിച്ചു.\nദിവസങ്ങൾ അഞ്ചാറ് കഴിഞ്ഞു. ഒരു ദിവസം രാവിലെ ഉറങ്ങിക്കിടന്ന എന്നെ കുത്തിയെഴുന്നേൽ‌പ്പിച്ചത് എമ്മസായിരുന്നു.\n“ ഡാ പിള്ളേ.. അന്നൂട്ടിയുടെ കുറ്റിയെ പിടി കിട്ടി. വാ നമുക്ക് പോവാം. “\n“എമ്മാ, ആരാടാ. കാര്യം പറ “\nനീ വാ എന്ന് പറഞ്ഞ് എമ്മസ് പാഞ്ഞു. പിന്നാലെ ഞാനും. പാടം കഴിഞ്ഞ് പറമ്പിലേക്ക് കേറിയപ്പോൾ ചെറിയ തോതിൽ തെറി വിളി കേട്ടു തുടങ്ങി. എമ്മസ് പായുന്നത് പൊറക്കലേ കുട്ടി മാപ്ലേടെ വീട് ലക്ഷ്യമാക്കിയാണ്. അവിടെ അയൽക്കാരെല്ലാം ഓടി കൂടിയിട്ടുണ്ട്.\nഞങ്ങൾ ചെല്ലുമ്പോൾ കാണൂന്ന കാഴ്ച .\nഅന്നൂട്ടി മുറ്റത്തിനു വെളിയിൽ നിൽക്കുന്ന തെങ്ങിൽ ചാരി യാതൊരു ഭാവഭേദവുമില്ലാതെ നിൽക്കുന്നു. 65 വയസ്സ് കഴിഞ്ഞ കുട്ടിമാപ്ല പിന്നിലോട്ട് കൈകൾ കുത്തി കാലുകൾ തിണ്ണയിലേക്ക് നീട്ടി തളർന്നിരിക്കുന്നു. മടിയിൽ വിശ്രമിക്കുന്ന കുടം കമഴ്ത്തിയപോലുള്ള വയറിൽ ദീപിക പത്രം.നെഞ്ചിലെ നരവീണ രോമങ്ങൾക്കിടയിൽ വെന്തിങ്ങം ഒളിച്ച് കിടക്കുന്നു.\nമുറ്റത്ത് നീലയും വെള്ളയും വരകളോടുകൂടിയ ഒരു അണ്ടർവയർ. അത് പൊതിഞ്ഞുകൊണ്ടുവന്ന ഒരു തുണ്ട് പേപ്പർ ചുളുങ്ങി മാറി കിടക്കുന്നു.\nഇടയ്ക്ക് ഒടിഞ്ഞുവീണ കഴുത്ത് പൊക്കി കുട്ടി മാപ്ല അന്നൂട്ടിയേയും മുടി അഴിച്ചിട്ട് തെറി വിളിച്ച് കരയുന്ന പെമ്പിളയേയും മുറ്റത്ത് അനാഥമായി കിടക്കുന്ന അണ്ടർവെയറിലേക്കും ദയനീയമായി നോക്കുന്നു….\nഇടക്ക് പെമ്പിള ഓടി വന്ന് അണ്ടർവെയറെടുത്ത് അന്നൂട്ടിക്ക് നേറേ എറിഞ്ഞ് ചീറി\n“ ഡീ എന്ത്യാനിച്ചി, അഴിഞ്ഞാട്ടക്കാരി, അവ**തിമോളേ…കൊണ്ടെ വച്ച് തൊടക്കടീ… അവള് പൊതിഞ്ഞോണ്ടും വന്നിരിക്കുന്നു… പ്ഫൂ… നാറി. കൊണ്ടെ പൊറുപ്പിച്ചോടീ ഇതിയാനേ…”\nപിന്നെ മോഡുലേഷൻ മാറ്റി ആകാശത്തേക്ക് നോക്കി കൈകൾ വിരിച്ച്..\n“ കർത്താവേ, എത്രേം പേരേ വെള്ളിടി വെട്ടുന്നു, പാമ്പ് കടിക്കുന്നു..വണ്ടീടിക്കുന്നു…ഇതിയാനേ മാത്രം തമ്പുരാൻ കർത്താവിന് വേണ്ടേ… “\nകുട്ടി മാപ്ല്യയെ നോക്കി….\n“ മനുഷേനേ ഈ വയസാം കാലത്ത് നിങ്ങക്ക് എന്നാത്തിന്റെ ഏനക്കേടാ..നാട്ടുകാരെക്കൊണ്ട് പറയിപ്പിക്കാൻ. എന്റെ മിശിഹായേ… അച്ചന്മാരും കന്യാത്രികളുമൊള്ള വീടാണെന്നും പോലെ ഇതിയാനെക്കൊണ്ട് ഓർമ്മിപ്പിച്ചില്ലല്ലോ.. “\n“.. എന്നാ ഞൊട്ടാനാട പുംഗന്മാരേ ഇവിടെ വന്ന് കാവല് നിക്കുന്നത്…എന്നാടാ നാറികളെ ഇവിടെന്നാ അപ്പം കൊട ഒണ്ടോ… തെളച്ചവെള്ളം മോന്തക്ക് വീഴണ്ടേ ഓടിനെടാ നാറികളേ… “\nഎമ്മാ നീ വാ നമുക്ക് പോവാം.\n“എടാ, എന്നതാ സത്യത്തിൽ സംഭവിച്ചത്. എനിക്കൊന്നും മനസ്സിലായില്ല. “\n“ ഡാ ഉവ്വേ, കുട്ടി മാപ്ലയല്ലാരുന്നോ അവരുടെ പറ്റ് പടി. നമ്മളുണ്ടാക്കിയ കൊഴപ്പങ്ങളെല്ലാം ആറിത്തണുത്തപ്പോൾ ആ പാവം അന്നൂട്ടി അയാളുടെ അണ്ടർവെയർ തിരിച്ച് കൊടുക്കാൻ വന്നതാ. അതിപ്പം ആ പാവത്തിന് വെനയായി.. പെമ്പിള കയ്യോടെ പിടിച്ചു. ഹ.. ഹ“\n‘അന്യന്റെ മുതൽ‘ തിരിച്ച് നൽകാൻ കാട്ടിയ അന്നൂട്ടിയുടെ നന്മയും അവരുടെ നിഷ്കളങ്കതയുമായിരുന്നു വീട്ടിലേക്ക് നടക്കുമ്പോൾ എന്റെ മനസ്സിൽ.\nഇന്ന് അന്നൂട്ടി ജീവിച്ചിരിപ്പില്ല. കുട്ടി മാപ്ല കുറേക്കാലമായി കിടപ്പിലാണ്. പെമ്പിള വയ്യെങ്കിലും അയാളുടെ കാര്യങ്ങൾ ഭംഗിയായി നോക്കുന്നു. പാലം കമ്മറ്റി ഇപ്പോൾ തീരെ സജീവമല്ല. നാട്ടിലെ പുതിയ തലമുറ വല്ലാതെ മാറിയിരിക്കുന്നു.സോമേട്ടന്റെ മാട്ടം ഇപ്പോൾ കാര്യമായി മോഷണം പോവാറില്ല.\nPosted by PONGS vs HAREESH at 1:10 PM\nആസ്ഥാന വേശ്യ അന്നൂട്ടി എന്ന ഈ പോസ്റ്റ് കുറെ അധികം നീണ്ടുപോയി എന്നെനിക്കു തോന്നുന്നു. എങ്കിലും സഹിക്കാൻ ശ്രമിക്കുക.\nചിരിച്ച് ഒരു വഴിയായി..\nപ്രത്യേകിച്ച് ഇതിലെ നായകനെ (കിടപ്പിലാണെങ്കില് പോലും പാലായില് വച്ച് പരിചയപ്പെടുത്തി തന്ന സ്ഥിതിക്ക്... ഹ ഹ..പാവത്തിന്റെ ആ മുഖം കണ്ടാല് ഇങ്ങനെ ഒരു ഹിസ്റ്റരി ഉണ്ടെന്നു പറയുമോ..\nഇതാ എന്റെ ക്വാട്ട്..\nപോസ്റ്റ് അടി‌പൊളി മാഷേ...\nനല്ല ഒഴുക്കോടെ രസമായി വായിച്ചു.\nപാവം കുട്ടിമാപ്ല. ഈ പ്രായത്തില് വല്ല കാര്യോമുണ്ടായിരുന്നോ... :)\nചിരിച്ചു ചിരിച്ചു മണ്ണ് കപ്പി.\n"സാറെന്നു വിളിച്ച നാവോണ്‍ട് ........."\nശിഷ്യന് ആണെന്റ്റെ ഫേവറൈറ്റ്.\nഇനിയും ഒത്തിരി വലിച്ചു നീട്ടിയ പോസ്റ്റുകള് പ്രതീക്ഷിക്കുന്നു.\nപോങ്ങൂ, ഇതുമാതിരി നീളം കുറഞ്ഞ പോസ്റ്റുകള് ഇനിയിടരുത്. ഇതിനിത്തിരി നീളക്കൂടുതലുണ്ടായാലും ഞാന് ഒറ്റയിരുപ്പിന് വായിച്ചേനെ. അമ്മാതിരി ഒഴുക്ക്..വായനാ സുഖം.\n“ഞെട്ടാതെ നിന്ന പൊട്ടനും ഞെട്ടിയതോടെ..”\n“ അടിസ്ഥാനപരമായി നോക്കിയാൽ നിങ്ങളുടെ ഞെട്ടലിന് യാതൊരു അടിസ്ഥാനവുമില്ല..\nഎങ്കിലും ഈ പോസ്റ്റില്ഉള്ള ഒരേയൊരു ബ്രാക്കറ്റ് ഞാന് വിശ്വസിച്ചില്ല...സത്യമായും വിശ്വസിച്ചില്ല :)\nഅടുത്ത തവണ നാട്ടിൽ പോവുമ്പോൾ താങ്കൾ കൂടി വരിക. തനിച്ച് പോവാൻ ധൈര്യമില്ല. മാത്രവുമല്ല പ്രേരണാക്കുർറ്റം അത്ര ചെറിയ കുറ്റമൊന്നുമല്ലല്ലോ? അതുകൊണ്ട് താങ്കൾ കൂടി അനുഭവിച്ചോളൂ...\nഎന്താണ് പ്രേരിപ്പിച്ചതെന്ന് മനസ്സിലായല്ലോ? :)\n" (സത്യമായും ) ഞാനൊഴിച്ച് മിക്കവരുടേം തല കുനിഞ്ഞു…" Uvva Uvvey..:)\nPongumoods rocks :)\nഒരു പക്ഷേ കുട്ടി മാപ്ല ഇപ്പോൾ അത് ചിന്തിക്കുന്നുണ്ടാവും. പോസ്റ്റ് ഒരുപാട് നീണ്ടു പോയതിനാലാണ് അദ്ദേഹത്തെക്കുറിച്ച് കൂടുതൽ കുറിക്കാതിരുന്നത്. പാവം. ഈ സംഭവമൊഴിച്ചാൽ ആ വ്യക്തി നാട്ടുകാർക്കെല്ലാം സമ്മതനായിരുന്നു .\nകമന്റിന് നന്ദി ശ്രീ...\nനീളം കൂടാതെ ഞാൻ ശ്രമിക്കാം. ഇത്തവണത്തേക്ക് മാപ്പാക്കുക. കമന്ന്റ്റിന് നന്ദി. സന്തോഷം. :)\nസന്തോഷം. എന്നെ എപ്പോഴും താങ്കൾ പ്രോത്സാഹിപ്പിക്കാറുണ്ട്. നന്ദി. കൂടുതൽ കൂടുതൽ നന്നാവാൻ ഞാൻ ശ്രമിക്കാം.\nബ്രാക്കറ്റിൽ പറഞ്ഞത് ആ കാലത്ത് സത്യമായിരുന്നു. ഇപ്പോൾ... :)\nവേണ്ടാ.. കൂടുതൽ കളിച്ചാൽ ഞാൻ ഓർക്കൂട്ടിൽ താങ്കൾക്കൊരു ടെസ്റ്റിമോണിയൽ അയച്ച് തരും :) സൂക്ഷിച്ചോ? :)\nഗുണപാഠം. പണിക്കുപോവുമ്പോള് മുറുക്കമുള്ള വസ്ത്രങ്ങള് ഒഴിവാക്കുക !\nഎഴുത്ത് നന്നായി... പറഞ്ഞപ്പോള് ഓഫ് ഓണായതാണ് :)\nആധുനിക ഗവിതകള് വായിച്ചു മടുത്തിരിക്കുവാരുന്നു. ഇതു കലക്കി!!!\nകുട്ടി മാപ്പിളേ, ആറാം പ്രമാണം!!!!!\nഎന്റെ നാട്ടില് നടന്ന ഒരു കഥ കൂടി പറഞ്ഞോട്ടെ [ അതേ പേരുകള് ഉപയോഗിക്കുന്നു]\nകാര്യം കഴിഞ്ഞു പോകുന്നതിനു മുമ്പ് മാപ്പിള ഒരു വലിയ നോട്ടെടുത്ത് പുള്ളിക്കാരിക്കു കൊടുത്തുകൊണ്ട് ' ഇരിക്കെട്ടടീ ഒരമ്പതു രൂഭാ' എന്നു പറഞ്ഞു. പിറ്റേന്ന് പലചരക്കു കടയില് വെച്ച് ബ്ലൌസിന്റെയുള്ളില് നിന്നും നോട്ടു വലിച്ചെടുത്തപ്പോ അതൊരു ലോട്ടറി ടിക്കറ്റായിരുന്നു. ഇരുട്ടത്ത് മാപ്പിളയ്ക്കു മാറിപ്പോയതാണ്. പെട്ടെന്നു വന്ന ആത്മഗതം അല്പ്പം ഉറക്കെയായിപ്പോയി " കുട്ടി മാപ്പിള പറ്റിച്ചല്ലോ". കുട്ടി മാപ്പിളയുടെ മാനം കോള് ടാക്സി പിടിച്ചു നാടുകടന്നെന്നു പറയണ്ടല്ലോ.\nനീ ഇതെങ്ങെനെ അറിഞ്ഞെന്നല്ലേ? എന്റെ നാട്ടിലുമുണ്ട് പാലവും കല്ലുങ്കുമൊക്കെ.\nചെലതൊക്കെ ഒരൊന്നന്നര പെടപ്പായിട്ടുണ്ട്:)\nആദ്യ ഭാഗം മിക്കവാറും നാട്ടിന്‍പുറങ്ങളില് കാണുന്നകാഴ്ചകള് തന്നെ!\nരണ്ടാം ഭാഗത്തെ ട്വിസ്റ്റ് സൂപെര്‍ബ്:)\nപാവം അന്നൂട്ടി & കുട്ടി മാപ്ല. ഇനീം മേലാല് വല്ലോന്റേം വീട്ടില് ഒളിഞ്ഞു നോക്കാന് പോകരുത്. :-)\nഗുണപാഠം എനിക്ക് മനസ്സിലായി :) നന്ദി\n3 കമന്റിനും നന്ദി :)\nസന്തോഷം. സാർ വിളി സ്നേഹത്തോടെ തിരിച്ചേൽ‌പ്പിക്കുന്നു. :)\nകമന്റിന് സ്നേഹപൂർവ്വം നന്ദി.\nഎനിക്ക് സന്തോഷമായി :)\nഅളിയാ.. അളിയാ.. അളിയനാണളിയാ അളിയന്\nഹരീ ഇതിലെ - http://thecaricature.blogspot.com/2008/10/blog-post_08.html -2പടങ്ങളും വേണമെങ്കില് ആ കഥയില് ചേര്‍ത്തോളൂ.. :)\nസംഗതി കലക്കി എന്റെ പോങ്ങുമൂടാ ... അഭിനന്ദനങ്ങള്\nകേരള ശബ്ധം കക്ഷത്തില് വെച്ചാല് ജീനിയസ്സാകുമെന്നാണോ നിങ്ങളുടെ നാട്ടുകാരുടെ ചിന്ത...മാതൃഭൂമി ആഴ്ച്ചപതിപ്പ് തന്നെ കക്ഷത്തില് വെയ്ക്കണം. പിന്നെ ദീപിക പത്രം ഫാരിസ് അബൂബേക്കര് ഏറ്റെടുക്കുന്നതിനു മുന്‍പ് അണ്ടര്‍വെയറെങ്കിലും പൊതിയാമായിരുന്നു, എന്നാല് ഇപ്പോള് അപ്പി കോരാന് കൂടി കൊള്ളില്ലായെന്നാണു വെന്തിങ്ങാ ഇട്ട ആള്‍ക്കാര് തന്നെ പറയുന്നത്.\nഇത്തരം സംഭവങ്ങള് കാണണമെങ്കില് നാട്ടിന്‍പുറത്ത് തന്നെ പോണം. അന്നൂട്ടിയുടെ കഞ്ഞിയില് പാറ്റ ഇടാന് ഓരോ സത്യസന്ധര് ഇറങ്ങികൊള്ളും....നിങ്ങളുടെ നാട്ടിലെ എല്ലാവരും വാഴ്ത്തപ്പെട്ടവരാണോ??? കണ്ണുകടി തന്നെ ആ പൊട്ടന് ഉളപ്പടെ....\nഇനിയും എഴുതുക.... മാട്ടത്തില് നായങ്കുരണ പൊടി കലക്കുന്നത് വരെ മാട്ടവും പൊക്കുക....\nഞാന് നിങ്ങളുടെ നാട്ടില് വന്ന് ആ കലുങ്കില് ഒന്നിരുന്ന പോലെ തോന്നുന്നു. സുഖിച്ചു...\nഹഹഹഹ... ചിരി നിര്‍ത്താന് പറ്റുന്നില്ല. അന്യന്റെ മുതല് തിരിച്ചു കൊടുക്കാന് ചെന്നാല് ഇതായിരിക്കും അനുഭവം!\nഎന്നാലും മനുവിനെ പാലായിലും കൊണ്ടുപോയോ?\nകലക്കില്ലോ അന്നൂട്ടീടെ കഥ..ഈ വയസാം കാലത്ത് കുട്ടി മാപ്ലക്ക് ഇതിന്റെ വല്ല കാര്യോം ഉണ്ടാരുന്നോ..\nകൊല്ല്..കൊല്ല്......ചിരിപ്പിച്ചു തന്നെ കൊല്ല്.....\nനല്ല ബെസ്റ്റ് വളിപ്പ്!\nതാങ്കള് ഇത്രയ്ക്കും നിശ്-കളങ്കനാണെന്നറിഞ്ഞില്ല. അന്യന്റെ മുതല് തിരിച്ച് കൊടുക്കണമെന്ന ഒരു നന്മ കാത്ത് സൂക്ഷിക്കുന്ന വരെ ഇങ്ങിനെ നാട്ടിച്ചത് ശരിയായില്ല.\nഞാനൊഴിച്ചുള്ള എല്ലാവരും തല താഴ്ത്തിയിരുന്നത് വായിച്ച് ശരിക്കും താങ്കളുടെ ആ കുലീനത്വത്തിനു മുന്നില് നമിക്കുന്നു.\nഹ ഹ ഹ, ന്നാലും പോങ്ങു !!!\nപൊങ്ങുമ്മൂടാ...‘പെരുവണ്ണാപുരത്തെ വിശേഷങ്ങള്’പോലൊരു സിനിമ കണ്ടതിന്റെ സുഖം. നാട്ടിന്‍പുറത്തെ കഥാപാത്രങ്ങളെ നര്‍മ്മത്തില് പൊതിഞ്ഞ് അവതരിപ്പിച്ചതും കൂടെ ആയപ്പോള് സംഭവം ജോറായി. ഇനീം പോരട്ടെ ഇതുപോലുള്ള കിടിലന് പോസ്റ്റുകള് മാസത്തില്4എണ്ണം വെച്ച് :)\nസെന്‍സറിംഗ് കൂടിയതിനാല്, സത്യത്തിലുള്ള “പൊങ്ങുമ്മൂടന്” സ്റ്റൈല് വന്നില്ല എന്നു പറയുന്നതില് വിഷമമുണ്ട്....\nഅതിനാല് ചിരിച്ച് മണ്ണു കപ്പുന്ന തരത്തില് എഴുതുക..കാരണം ആ കലുങ്കിനു ഒത്തിരി കഥകള് ഇനിയും പറയാന്ണ്ടായിരിക്കും.\nഅയ്യയ്യോ.. ചിരിച്ചൊരു വഴിയായി\nഇതിന്റെ കൂടെയുള്ള അന്നൂട്ടിയുടെ ചിത്രം ആരു വരച്ചതാണോ?\nകലുങ്ക്, കപടസദാചാരക്കമ്മിറ്റി, മാട്ട് പൊക്കല് കമ്മിറ്റി എന്നിവയിലെ സജീവ അംഗമാണല്ലേ.\nരസകരമായിട്ടുണ്ട് പറ്റുകാരനെ പിടിക്കല് ഉദ്യമം.\n(ആ മനുവിനേയും പാലായില് കൊണ്ടുപോയി “നന്നാക്കാനാണോ” പരിപാടി.)\nഈ വഴിയെ ആദ്യമായാണ്.കണി കൊള്ളാം.അതും അധികം സെന്‍സറില്ലാതെ. ഇപ്പൊ മാട്ടം പൊക്കല് ആരെ എല്‍പ്പിച്ചുകൊടുത്തു????\nശിഷ്യന് ആണ് താരം ..... എന്താ ഡയലോഗ് ....... പോസ്റ്റ് എനിക്ക് ഇഷ്ടായി\nദാ പിടിച്ചോ നന്ദി2എണ്ണം :)\nവളരെ സന്തോഷം. രണ്ട്ചിത്രങ്ങളും പോസ്റ്റിൽ ഉപയോ‍ാഗിച്ചു.ഇപ്പോ ആകെ മൊത്തൊം ഒരു ഗുമ്മായി. അല്ലെങ്കിൽ ഇപ്പോൾ മാത്ര്rമാണ് ഈ പോസ്റ്റിന് കുറച്ചെങ്കിലും നിലവാരം വന്നത്. നന്ദി :)\nവായിച്ചതിലും അഭിപ്രaഅയം പറഞ്ഞതിലും സന്തോഷം. നന്ദി :)\nഞാനുമങ്ങ് സുഖിച്ചു. :) നന്ദി\nപിന്നെ ഞങ്ങൾ ഒരിക്കൽ പാലായിലൊക്കെ ഒന്ന് കറങ്ങി. കള്ള് വാങ്ങി കൊടുക്കാൻ കഴിഞില്ല. അതിനായി ഇനി ഒരിക്കൽ കൊണ്ടുപോവണാം. :)\nഎല്ലാവരോടും സ്നേഹപൂർവ്വം ന്നന്ദി പറയുന്നു. :)\nവീശേഷങ്ങൾ? സുഖം? എന്തൊക്കെ മറ്റ് വാർത്തകൾ?\nപിന്നെ, ഈ പറഞ്ഞത് താങ്കൾ നേരായ പേരിൽ വന്ന് പറഞ്ഞിരുന്നെങ്കിൽ കൂടുതൽ സുഖിച്ചേനേ, വളിപ്പാണെന്ന് താങ്കൾപറഞ്ഞിട്ട് വേണോ ഞാൻ മനസ്സിലാക്കാൻ :) ഇത്രയ്ക്ക് വളിപ്പാക്കാനേ എനിക്ക് കഴിഞ്ഞുള്ളല്ലോ എന്ന വിഷമമേയുള്ളു. അടുത്തതവണ കൂടുതൽ വളിപ്പാക്കാൻ ഞാൻ ശ്രമിക്കാം. :) അപ്പോഴെങ്കിൽ താങ്കൾ സ്വന്തം പേര് വെളിപ്പെടുത്തുമല്ലോ? അല്ലാതെ ഇതേപോലെ ഒരു മാതിരി ആൾക്കൂട്ടത്തിനിടയ്ക്കുനിന്ന് കീഴ്ശ്വാസം വിട്ട് നാറ്റിച്ച് ഞാനൊന്നുമറിഞ്ഞില്ലേ രാമ നാരായണ എന്ന പോലെ മുങ്ങരുത്.. :)\nഎന്നാ ഞാനിനി ഒരു സത്യം പറയട്ടെ,\nഞാൻ പറഞ്ഞത് കള്ളമാണ്. :)\nഇത്രക്ക് സഹനശക്തിയോ? എന്നാലതൊന്ന് പരീക്ഷിച്ചിട്ട് തന്നെ കാര്യം. :)\n:( മെച്ചപ്പെടുത്താൻ ഞാൻ ശ്രമിക്കാം.\nപഴയതുപോലെ രസിച്ചില്ല എന്നറിഞ്ഞതിൽ നിരാശയുണ്ട്. കൂട്ടുതൽ ശ്രദ്ധിiക്കാം.\nസന്തോഷം. അത് സജീവേട്ടൻ വരച്ചുതന്ന കാർട്ടൂണാണ്.\n( കേരള ഹ ഹ ഹ )\nമനുവിനെ ഒന്ന് നന്നാക്കിയെടുക്കാൻ തീരുമാനിച്ചു. :) കമന്റിന് നന്ദി ക്രിഷേട്ടാ :)\nഇപ്പോൾ മാട്ടങ്ങളൊക്കെ അനാഥമായിരിക്കുന്നു :)\n“എടാ, എന്നതാ സത്യത്തിൽ സംഭവിച്ചത്. എനിക്കൊന്നും മനസ്സിലായില്ല. "\nഞാന് പോങ്ങുമ്മുടു വരെ പോയി ........\nകഥ നന്നായി.. [അതിപ്പോ ഞാന് പറഞ്ഞിട്ട് വേണോ അല്ലെ ?]\nഅതിപ്പോ ശീലായിപോയി . വായിച്ചാ കൊള്ളാം ല്ലേ\nകൊള്ളില്ല എന്ന് പറയാതെ പാടുണ്ടോ?\nഞാന് ഒരു ബ്ലോഗ് തുറക്കുവാ എഴുത്ത് വലിയ പിടിയൊന്നും ഇല്ലാ\nകണ്ടതും കേട്ടതും കുറെ, അതിനു മുന്നെ പുലിമടകള് ഒക്കെ ഒന്ന്\nകയ്യറി ഇറങ്ങുന്ന ചടങ്ങ് തെറ്റിക്കണ്ടാന്ന് ച്ചു.\nഞാന് ഇവിടെ ഒക്കെ തന്നെ കാണും .\nഅന്നാമ്മയുടെ ആടു ഞെട്ടിത്തെറിച്ച് പൊട്ടിക്കരഞ്ഞ ആ രംഗം ഇഷ്ടപ്പെട്ടു.\nപാവം മാപ്ലേടെ ആവശ്യം നിങ്ങക്കൊക്കെ ഒരനാവശ്യം.ന്യൂനപക്ഷ പീഡനം,സ്ത്രീപീഡനം ഇതൊക്കെച്ചേർത്ത് ഒരു കേസ് അങ്ങ് ചാമ്പട്ടോ ?\nMumpe vaytichatha. Forgot to inform ma opinion.\npongumoodan aalu kollallo?\nOctober 14, 2008 at 2:34 PM\nപോങ്ങേട്ടാ എത്താന് ഇത്തിരി ലേറ്റായി....\nഅതോണ്ട് വായിച്ചില്ല..എന്നാലും കമന്റാതിരിയ്ക്കാന് വയ്യ........\nക്വോട്ടാനാണെങ്കില് പോസ്റ്റ് മൊത്തം ക്വോട്ടണം...അതോണ്ട് ക്വോട്ടിംഗ് നഹി...നഹി...\nആ ബ്രാക്കറ്റ് ഒഴിവാക്കാമായിരുന്നു, എല്ലാവര്‍ക്കും അറിയുന്നതല്ലേ പോങ്ങേട്ടന് ബൂലോഗത്തെ (ഞാനല്ലാതെ) ഒരേയൊരു നിഷ്കളങ്കന് ആണെന്ന നഗ്ന സത്യം...\nഒരോട്ടോ.. മനുവണ്ണാ ആ നായികയെ പരിചയപ്പെട്ടകാര്യം എന്താ പറയാത്തത്? ( ഒരു കുടുംബം കലക്കീട്ട് നാള് കുറേ ആയി)\nകാപട്യം നിറഞ്ഞ ഈ ഭൂമിയില് ഒരു നല്ല മനസ്സുണ്ടായതാണോ തെറ്റ്?\nഈ കഥയില് ഒരു ഗുണപാഠമുള്ള കാര്യം എല്ലാവരും മറന്നു: "പറ്റുപടിക്ക് പോവുമ്പോള് അണ്ടര്‍വെയര് ഇടരുത്"\nലേറ്റായി വന്താലും ലേറ്റസ്റ്റായി വന്തിടുവേന്! അല്പം വൈകി, എന്റെ പോസ്റ്റിന്റെ നീളത്തെ കവച്ച് വക്കുന്ന നീളമുണ്ടേലും രസിച്ചിരുന്നു വാ‍യിച്ചു.\nഇടിവാളിന്റെ കമന്റു കസറി.\nഹ്ഹഹാ!! ചിരിച്ചു ചിരിച്ചു ഒരു പാടായി. ഗംഭീരമായിരികുന്നു അവതരണം. ഒരു സത്യന് അന്തിക്കാട് ചിത്രം കണ്ട പോലെ.. :)\nതാങ്കളുടെ ബ്ലോഗിന് എല്ലാവിധ ആശംസകളും നേരുന്നു.\nഅടങ്ങ്. നമുക്കൊരു പരിഹാരമുണ്ടാക്കാം. :)\nഇതിൽ‌പ്പരം എനിക്കെന്താ സന്തോഷം. നന്ദി :)\nതിരോന്തോരത്തേയ്ക്ക് വരുമെന്ന് പറഞ്ഞിട്ടെന്തായി?\n"പറ്റുപടിക്ക് പോവുമ്പോള് അണ്ടര്‍വെയര് ഇടരുത്"\nഇടിവാളേട്ടാ, ഇങ്ങനൊരു ഗുണപഠം ഇതിലുണ്ടായിരുന്നെന്ന് അങ്ങെങ്കിലും മനസ്സിലാക്കിയല്ലോ!!! സന്തോഷം. നന്ദി :)\nപ്രതിഭയുടെ കാര്യത്തിലോ പറ്റില്ല. പോസ്റ്റിന്റെ നീളത്തിലെങ്കിലും അങ്ങയെ തോൽ‌പ്പിക്കാൻ എനിക്ക് സാധിച്ചല്ലോ. സന്തോഷം. :)\nപ്രോത്സാഹനത്തിന് നന്ദി. സന്തോഷം. ഇനിയും വരുമല്ലോ? :)\nഒരുപാട് താമസിച്ചുപോയി വായിയ്ക്കാന്. കിട്ടിലം ന‌രേഷന്. പച്ചയ്ക്ക്. ചിരിച്ച് ആപ്പിളകി.\nസാറേന്ന് വിളിച്ചേ വാകോണ്ട് ***റേന്ന് വിളിപ്പിക്കരുത് :D\nചിരിപ്പിച്ചു നശിപ്പിക്കും എന്ന് വാശി ആണ് അല്ലേ :D\nപ്രിയ പോങ്ങേട്ടാ ,\nഈ ബ്ലോഗില് വരാനും വായിക്കാനും സാധിച്ചത് ഇപ്പോഴാണ് .\nഒരു വള്ളിച്ചിറക്കാരന് ആയതു കൊണ്ട് അന്നൂടിയെ നല്ല വണ്ണം അറിയാം ..\nഅത് കൊണ്ട് കൂടി വായിച്ചപ്പോള് കൂടുതല് രസം തോന്നി ..\nഈ പടിഞ്ഞാട്ടിന്‍കര ഇങ്ങനെ ഒരു പുലി ഒള്ള വിവരം നമ്മള് ഒന്നും അറിഞ്ഞിരുന്നില്ല ..\nകാണാനും പരിചയപ്പെടാനും സാധിക്കാത്തതില് വല്ലാത്ത വിഷമം ഉണ്ട്\nപിന്നെ അന്നൂട്ടി മരിച്ച വിവരം ഈ ബ്ലോഗ് വായിച്ചപ്പോഴാ മനസ്സിലായെ ...\nബാക്കി ഉള്ള പോസ്റ്റുകള് കൂടി വായിക്കട്ടെ ...\nഅസ്സൽ എന്റെ മൂന്തോട് പോലെയുള്ള നാട്.ഇതൊക്കെ പാലായിൽ നടന്നതുതന്നെയാണാവോ?!?!?!?!!\nഅഖില ലോക ഭർത്താക്കന്മാരേ സംഘടിക്കുവിൻ...


സ്വർണം - വിക്കിപീഡിയ\n(സ്വർണ്ണം എന്ന താളിൽ നിന്നും തിരിച്ചുവിട്ടതു പ്രകാരം)\n79 പ്ലാറ്റിനം ← സ്വർണ്ണം → രസം\nപേര്, പ്രതീകം, അണുസംഖ്യ സ്വർണ്ണം, Au, 79\nമൃദുവും തിളക്കമുള്ളതുമായ മഞ്ഞലോഹമാണ് സ്വർണ്ണം. വിലയേറിയ ലോഹമായ സ്വർണം, നാണയമായും ആഭരണങ്ങളായും മനുഷ്യൻ ഉപയോഗിക്കുന്നു. ചെറിയ കഷണങ്ങളും തരികളുമായി സ്വതന്ത്രാവസ്ഥയിൽത്തന്നെ പ്രകൃതിയിൽ ഈ ലോഹം കണ്ടുവരുന്നു. ലോഹങ്ങളിൽ വച്ച് ഏറ്റവും നന്നായി രൂപഭേദം വരുത്താവുന്ന ലോഹമാണ് സ്വർണ്ണം. .\nഅന്താരാഷ്ട്ര നാണയനിധി, നിശ്ചിത അളവ് സ്വർണ്ണത്തിന്റെ വിലയാണ് നാണയവിലയുടെ ആധാരമായി മുൻപ് കണക്കാക്കിയിരുന്നത്. ഓക്സീകരണം മൂലമുള്ള നാശത്തെ ഫലപ്രദമായി ചെറുക്കുന്നതിനാൽ ദന്തരോഗചികിത്സ, ഇലക്ട്രോണിക്സ് തുടങ്ങിയ വ്യവസായമേഖലകളിൽ ഈ ലോഹം വ്യാപകമായി ഉപയോഗിച്ചു വരുന്നു.\nസംയോജകത സാധാരണയായി ഒന്നോ മൂന്നോ ആയ ഒരു സംക്രമണമൂലകമാണ് സ്വർണം. മിക്കവാറും രാസവസ്തുക്കളുമായി ഇത് രാസപ്രവർത്തനത്തിലേർപ്പെടുന്നില്ലെങ്കിലും ഫ്ലൂറിൻ, ക്ലോറിൻ, ബ്രോമിൻ, രാജദ്രാവകം, സയനൈഡ് എന്നിവയുമായി പ്രവർത്തനത്തിലേർപ്പെടുന്നു. സ്വർണം രസത്തിലലിഞ്ഞ് സങ്കരമായ അമാൽഗം രൂപം കൊള്ളുന്നു. മറ്റു മിക്ക ലോഹങ്ങളേയും അലിയിക്കുന്ന നൈട്രിക് അമ്ലവുമായി സ്വർണ്ണം പ്രവർത്തനത്തിലേർപ്പെടുന്നില്ല എന്നതും ഇതിന്റെ ഒരു പ്രത്യേകതയാണ്. അതു കൊണ്ടുതന്നെ വസ്തുക്കളിലെ സ്വർണ്ണത്തിന്റെ സാന്നിധ്യം സ്ഥിരീകരിക്കുന്നതിന് നൈട്രിക് അമ്ലം കാലങ്ങളായി ഉപയോഗിച്ചു വരുന്നു. നൈട്രിക് അമ്ലം ഉപയോഗിച്ച് സ്വർണ്ണത്തിന്റെ ശുദ്ധത പരിശോധിക്കുന്നതാണ് ആസിഡ് ടെസ്റ്റ് എന്നറിയപ്പെടുന്നത്.\n3 ഖനനവും ശുദ്ധീകരണവും\n5.3 മറ്റ് ഉപയോഗങ്ങൾ\nസ്വർണത്തിന്റെ അണുസംഖ്യ 79-ഉം പ്രതീകം Au എന്നുമാണ്. ഔറം എന്ന ലത്തീൻ വാക്കിൽ നിന്നാണ് Au എന്ന പ്രതീകം ഉണ്ടായത്. ഏറ്റവും നന്നായി രൂപഭേദം വരുത്താൻ സാധിക്കുന്ന ലോഹമാണ് സ്വർണ്ണം. ഒരു ഗ്രാം സ്വർണ്ണം അടിച്ചു പരത്തി ഒരു ചതുരശ്രമീറ്റർ വിസ്തീർണ്ണമുള്ള ഒരു തകിടാക്കി മാറ്റാൻ സാധിക്കും. അതായത് 0.000013 സെന്റീമീറ്റർ വരെ ഇതിന്റെ കനം കുറക്കാൻ കഴിയും. അതു പോലെ വെറും 29 ഗ്രാം സ്വർണ്ണം ഉപയോഗിച്ച് 100 കിലോ മീറ്റർ നീളമുള്ള കമ്പിയുണ്ടാക്കാനും സാധിക്കും. \nസ്വർണത്തെ മറ്റു ലോഹങ്ങളുമായി ചേർത്ത് സങ്കരലോഹങ്ങളാക്കാം. ഇത്തരം സങ്കരങ്ങൾക്ക് ശുദ്ധസ്വർണത്തെ അപേക്ഷിച്ച് കൂടുതൽ കടുപ്പമുണ്ടായിരിക്കും. ആകർഷകമായ നിറവും ഈ സങ്കരങ്ങളുടെ പ്രത്യേകതയാണ്.\nസ്വർണത്തോടു കൂടി മറ്റു ലോഹങ്ങൾ ചേർക്കുമ്പോൾ സ്വർണത്തിന്റെ തനതു നിറമായ മഞ്ഞയോടൊപ്പം താഴെപ്പറയുന്ന നിറങ്ങൾ ചേർന്ന നിറമായിരിക്കും ലഭിക്കുക. ചെമ്പ് - റോസ്, ഇൻഡിയം - നീല, അലൂമിനിയം - പർപ്പിൾ, പ്ലാറ്റിനം, പലേഡിയം, നിക്കൽ - വെളുപ്പ്. വെള്ളിയുടേയും ബിസ്മത്തിന്റേയും പ്രകൃത്യാലുള്ള സങ്കരങ്ങൾക്ക് കറുപ്പ് നിറമാണ് ഉണ്ടായിരിക്കുക. വളരെ നേർത്ത പൊടിയാക്കിയാൽ സ്വർണവും മറ്റു ലോഹങ്ങളെപ്പോലെത്തന്നെ കറുത്ത നിറത്തിലായിരിക്കും.\nപ്രകൃതിദത്തമായ സ്വർണത്തിൽ 8 മുതൽ 10 വരെയോ അതിലധികമോ വെള്ളി അടങ്ങിയിരിക്കും. 20% - ൽ അധികം വെള്ളി അടങ്ങിയിരിക്കുന്ന സ്വർണത്തെയാണ് എലക്ട്രം എന്നു പറയുന്നത്. വെള്ളിയുടെ അളവ് കൂടുംതോറും നിറം കൂടുതൽ വെളുത്തു വരുകയും ആപേക്ഷികസാന്ദ്രത കുറയുകയും ചെയ്യുന്നു.\nവൈദ്യുതിയുടേയും താപത്തിന്റേയും വളരെ നല്ല ഒരു ചാലകമാണ് സ്വർണ്ണം. കൂടാതെ വായുവോ മറ്റു രാസവസ്തുക്കളോ ഇതിനെ ബാധിക്കുന്നുമില്ല. താപം, ഈർപ്പം, ഓക്സിജൻ തുടങ്ങിയവയുമായി വളരെ നേരീയ അളവിൽ മാത്രമേ ഈ ലോഹം പ്രവർത്തിക്കുന്നുള്ളൂ. സ്വർണ്ണത്തിന്റെ ഇത്തരം ഗുണങ്ങൾ, ആഭരണങ്ങൾ നാണയങ്ങൾ എന്നിവയുടെ നിർമ്മിതിക്ക് ഇതിനെ അനുയോജ്യമാക്കുന്നു.\nശുദ്ധസ്വർണം രുചിയില്ലാത്ത പദാർത്ഥമാണ്.[അവലംബം ആവശ്യമാണ്] (എല്ലാ ലോഹങ്ങളുടേയും രുചിക്ക കാരണം അതിന്റെ അയോണുകൾ ആണ്[അവലംബം ആവശ്യമാണ്]).\nസ്വർണം സാന്ദ്രതയേറിയ ഒരു വസ്തുവാണ്. ഒരു ക്യുബിക് മീറ്റർ സ്വർണ്ണം 19300 കിലോഗ്രാം വരും. (കറുത്തീയത്തിന്റെ സാന്ദ്രത 11340 kg/m3-ഉം, ഏറ്റവും സാന്ദ്രതയേറിയ ലോഹമായ ഓസ്മിയത്തിന്റെ സാന്ദ്രത 22610 kg/m3-ഉം ആണ്)\n1064° C താപനിലയിൽ സ്വർണം ഉരുകാൻ തുടങ്ങുന്നു. 2808° C ആണ് ഇതിന്റെ ക്വഥനാങ്കം. ഇതിന്റെ ആപേക്ഷികസാന്ദ്രത 19.3 -ഉം അണുഭാരം 196.97-ഉം ആണ്.\nഹാലൊജനുകൾ സ്വർണ്ണവുമായി രാസപ്രവർത്തനത്തിലേർപ്പെടുന്നു. നൈട്രിക് അമ്ലം, ഹൈഡ്രോക്ലോറിക് അമ്ലം എന്നിവയുടെ മിശ്രിതത്തിൽ ഉടലെടുക്കുന്ന ക്ലോറിൻ അയോണുകളാണ്, രാജദ്രാവകത്തിൽ സ്വർണ്ണം അലിയുന്നതിലുള്ള കാരണം.\nസ്വർണത്തിന്റെ ഓക്സീകരണനിലകൾ ഓറസ് സംയുക്തങ്ങളിൽ (gold(I)) +1-ഉം ഓറിക് സംയുക്തങ്ങളിൽ (gold(III)) +3-ഉം ആണ്. ഓക്സീകരണനില +5 ആയ ഗോൾഡ് പെന്റാഫ്ലൂറൈഡ് (AuF5) എന്ന ഒരു സംയുക്തവും ഉണ്ട്.\nഗോൾഡ് പെന്റാഫ്ലൂറൈഡ് ഇതുവരെ കണ്ടെത്തിയിട്ടുള്ളതിൽ വച്ച് ഏറ്റവും ശക്തിയേറിയ ഫ്ലൂറൈഡ് അയോൺ സ്വീകാരിയാണ്. AuF5 + F- → [AuF6]- + 10eV\nഓക്സീകരണനില -1 ആയ ഓറൈഡുകളും ഉണ്ട്. ഉദാ: CsAu (സീസിയം ഓറൈഡ്), RbAu (റൂബിഡിയം ഓറൈഡ്), (CH3)4NAu (ടെട്രാമീതൈലമോണിയം ഓറൈഡ്).\nമറ്റൊരു ലോഹം നിരോക്സീകാരിയായി ചേർത്താൽ ഒരു ലായനിയിലെ സ്വർണ്ണത്തിന്റെ അയോണുകൾ നിരോക്സീകരിക്കുകയും സ്വർണം വേർതിരിയുകയും ചെയ്യും. നിരോക്സീകാരിയിയായി ചേർത്ത ലോഹം ഓക്സീകരിക്കപ്പെടുന്നു. സ്വർണം ഖരരൂപത്തിൽ ലായനിയിൽ അടിയുന്നു.\nചെറിയ അളവിൽ സ്വർണ്ണം ശരീരത്തിനകത്തെത്തിയാൽ അത് വിഷമല്ല. എന്നാൽ കൂടിയ അളവിൽ സ്വർണ്ണമോ അതിന്റെ സംയുക്തങ്ങളോ ശരീരത്തിലെത്തുന്നത് ശരീരത്തിന് ആപത്താണ്.[അവലംബം ആവശ്യമാണ്] ഘനലോഹങ്ങൾ കൊണ്ടുണ്ടാവുന്ന വിഷബാധക്ക് സാദൃശ്യമുള്ള ലക്ഷണങ്ങൾ പ്രകടമാകുന്നു.\nപ്രകൃതിദത്തമായ സ്വതന്ത്രരൂപത്തിലുള്ള സ്വർണ്ണം\nസ്വതന്ത്രരൂപത്തിലും ധാതു രൂപത്തിലും സ്വർണ്ണം പ്രകൃതിയിൽ കണ്ടുവരുന്നു. ഭൂവൽക്കത്തിൽ സുലഭമായ മൂലകങ്ങളുടെ പട്ടികയിൽ 75-ആം സ്ഥാനമാണ് സ്വർണ്ണത്തിനുള്ളത്. വ്യത്യസ്തമായ അളവിൽ വെള്ളിയുമായി കൂടിച്ചേർന്ന് എലക്ട്രം എന്ന രൂപത്തിലാണ് സ്വർണ്ണം മിക്കവാറും കണ്ടുവരുന്നത്.\n70-ഓളം രാജ്യങ്ങൾ സ്വർണ്ണം ലോകത്ത് വ്യാവസായികാടിസ്ഥാനത്തിൽ ഉൽപ്പാദിപ്പിക്കുന്നുണ്ടെങ്കിലും ലോകവ്യാപകമായ ഉല്പാദനത്തിന്റെ മൂന്നിൽ രണ്ടു ഭാഗവും ദക്ഷിണാഫ്രിക്ക, ഐക്യനാടുകൾ, ഓസ്ട്രേലിയ, ചൈന, കാനഡ, റഷ്യ എന്നിവിടങ്ങളിൽ നിന്നാണ്. സ്വർണത്തിന്റെ ഏറ്റവും വലിയ ഉല്പാദകരായ ദക്ഷിണാഫ്രിക്ക 399 മെട്രിക് ടൺ സ്വർണം 2002-ൽ ഉൽപ്പാദിപ്പിച്ചു.\nടെല്യൂറിയം എന്ന മൂലകവുമായി രാസബന്ധത്തിലേർപ്പെട്ടാണ് സ്വർണ്ണവും വെള്ളിയും കാലവെറൈറ്റ് എന്ന ധാതുവിൽ കാണപ്പെടുന്നത്. കറുത്തീയം, ആന്റിമണി, സൾഫർ എന്നീ മൂലകങ്ങളുമായി ചേർന്ന അവസ്ഥയിലാണ് നാഗ്യാഗൈറ്റ് എന്ന ധാതുവിൽ സ്വർണ്ണം കാണപ്പെടുന്നത്. ഗോൾഡ് അമാൽഗം എന്ന രൂപത്തിൽ മെർക്കുറിയുമായി ലയിച്ച അവസ്ഥയിലും കാണുന്നുണ്ട്.[അവലംബം ആവശ്യമാണ്]\nകടൽജലത്തിൽ 0.05 മുതൽ 2.5 പി.പി.എം. വരെ അളവിൽ സ്വർണ്ണം അടങ്ങിയിട്ടുണ്ട്. കടൽജലത്തിൽ ആകെ അടങ്ങിയിട്ടുള്ള സ്വർണ്ണത്തിന്റെ അളവ്9ബില്യൻ മെട്രിക് ടൺ ആണെങ്കിലും, ഇതിനെ വേർതിരിച്ചെടുക്കാനായി ഈ സ്വർണ്ണത്തിന്റെ വിലയേക്കാൾ അധികം തുക വേണ്ടിവരും.\nസ്വർണ്ണം അടങ്ങിയ ചരലിൽ നിന്നും വെള്ളം ഉപയോഗിച്ച് കഴുകി അരിച്ച് എടുക്കുന്ന രീതിയാണ് സ്വർണ്ണം വേർതിരിക്കുന്നതിനുള്ള ഏറ്റവും എളുപ്പവഴി. (ആഭരണങ്ങൾ നിർമ്മിക്കുമ്പോൾ നഷ്ടപ്പെടുന്ന സ്വർണ്ണം അരിച്ചെടുക്കുന്നതിന് സ്വർണ്ണപ്പണിക്കാരും മറ്റും ഈ രീതി ഉപയോഗിക്കുന്നു.)\nസ്വർണ്ണം വേർതിരിച്ചെടുക്കുന്നതിനുള്ള ആധുനികരീതിയാണ് ഹൈഡ്രോളിക് ഖനനം. വെള്ളം ശക്തിയിൽ ചീറ്റിച്ചാണ് ഈ രീതിയിൽ സ്വർണ്ണം വേർതിരിച്ചെടുക്കുന്നത്. ഇത്തരത്തിൽ വേർതിരിച്ചെടുക്കുന്ന സ്വർണ്ണത്തെ സംയോജിപ്പിച്ച് ഉരുക്കുന്നതിനു രസം ഉപയോഗിക്കുന്നു. തീരെ ചെറിയ തരികളായ സ്വർണം രസത്തിൽ കുഴക്കുമ്പോൾ അവ ഒന്നിക്കുന്നു ഇതിനെ ചൂടാക്കുമ്പോൾ രസം ബാഷ്പീകരിക്കുകയും സ്വർണം മാത്രമായി ഉരുക്കിയെടുക്കാനും കഴിയുന്നു. പിന്നീട് സ്വർണത്തെ വെള്ളി, ചെമ്പ് എന്നിവ ഉപയോഗിച്ചു നേർപ്പിച്ച ശേഷം ചെറിയ തരികലക്കി നൈട്രിക് ആസിഡിൽ ഇട്ടു ഒരു പ്രത്യേക അനുപാതത്തിൽ ചൂടാക്കുമ്പോൾ സ്വർണം മാത്രമായി വളരെ ചെറിയ തരികളായി ലഭിക്കുന്നു ഇതിനെ ഉരുക്കിയെടുക്കുമ്പോൾ ശുദ്ധ സ്വർണം ലഭിക്കുന്നു.\nചരിത്രാതീത കാലം മുതൽക്കേ അറിയപ്പെട്ടിരുന്ന അമൂല്യലോഹമാണ് സ്വർണ്ണം. ഒരുപക്ഷേ മനുഷ്യൻ ആദ്യമായി ഉപയോഗിച്ച ലോഹവും ഇതുതന്നെയായിരിക്കണം. ബി.സി.ഇ. 2600 ലെ ഈജിപ്ഷ്യൻ ഹീറോഗ്ലിഫിക്സ് ലിഖിതങ്ങളിൽ ഈജിപ്തിൽ സ്വർണ്ണം സുലഭമായിരുന്നെന്ന് പരാമർശിക്കുന്നുണ്ട്. ചരിത്രം പരിശോധിച്ചാൽ ഈജിപ്തും നുബിയയുമാണ് ലോകത്തിൽ ഏറ്റവുമധികം സ്വർണ്ണം ഉല്പ്പാദിപ്പിച്ചിരുന്ന മേഖലകൾ. ബൈബിളിലെ പഴയ നിയമത്തിൽ സ്വർണ്ണത്തെപ്പറ്റി പലവട്ടം പരാമർശിക്കുന്നുണ്ട്.\nസ്വർണ്ണത്തിന്റെ നിർമ്മാണചരിത്രം എട്രൂസ്കൻ, മിനോവൻ, അസ്സിറിയൻ, ഈജിപ്‌ഷ്യൻ സംസ്കാരങ്ങളുടെ കാലത്തോളം തന്നെ പഴക്കമുണ്ട്. നദീനിക്ഷേപതടങ്ങളിൽ നിന്നുള്ള മണലിനെയും ചരലിനേയും അരിച്ചെടുത്താണ് അക്കാലത്ത് സ്വർണ്ണം നിർമ്മിച്ചിരുന്നത്. പുരാതനകാലം മുതൽ ഇന്ത്യയിൽ മദ്ധ്യേഷ്യയിലും തെക്കൻ യുറൽ പർവ്വത പ്രദേശങ്ങളിലും കിഴക്കൻ മെഡിറ്ററേനിയൻ തീരങ്ങളിലും സ്വർണ്ണം നിർമ്മിച്ചു പോന്നിരുന്നു. സ്വർണ്ണം ആദ്യമായി കുഴിച്ചെടുത്ത് ഉപയോഗിച്ചത് ഇന്ത്യയിലാണ്.\nപതിനാറാം നൂറ്റാണ്ടു മുതൽ സ്പെയിനിന്റെ ആധിപത്യത്തിലായിരുന്ന തെക്കേ അമേരിക്കയും മെക്സിക്കോയും ആയിരുന്നു സ്വർണ്ണത്തിന്റെ ഏറ്റവും വലിയ ഉൽപ്പാദകർ. പതിനാറാം നൂറ്റാണ്ടിലെ ലോകത്തെ ആകെ സ്വർണ്ണോൽപ്പാദനത്തിന്റെ9ശതമാനം മെക്സിക്കോയിൽ നിന്നായിരുന്നു. 1851 ഫെബ്രുവരിയിൽ ഓസ്ട്രേലിയയിൽ വൻ സ്വർണ്ണനിക്ഷേപങ്ങൾ കണ്ടെത്തി. പത്തൊമ്പതാം നൂറ്റാണ്ടിന്റെ പകുതിയോടെ ലോകസ്വര്ണ്ണോല്പാദനത്തിന്റെ നല്ലൊരു ശതമാനം അമേരിക്കൻ ഐക്യനാടുകളിൽ നിന്നായിരുന്നു.\nപുരാതനകാലം മുതലേ അറിയപ്പെട്ടിരുന്നതും വളരെ വിലകൽപ്പിച്ചിരുന്നതുമായ ലോഹമാണ് സ്വർണ്ണം. ഭംഗി മാത്രമല്ല, തുരുമ്പെടുത്ത് നശിക്കുന്നതിൽ നിന്നുള്ള പ്രതിരോധവും, മറ്റു ലോഹങ്ങളെ അപേക്ഷിച്ച് ആഭരണങ്ങളും മറ്റും പണിയുന്നതിലുള്ള എളുപ്പവും സ്വർണ്ണം ശുദ്ധരൂപത്തിൽ തന്നെ പ്രകൃതിയിൽ ലഭ്യമാകുന്നു എന്നതും ഇതിന്റെ കാരണങ്ങളാണ്.\nഉൽപ്പാദിപ്പിക്കപ്പെടുന്ന സ്വർണ്ണത്തിന്റെ ഏറിയ പങ്കും ആഭരണങ്ങൾക്കായും നാണയങ്ങൾക്കായും ഉപയോഗിക്കുന്നു. ഇതിന് ലോഹത്തിന്റെ കടുപ്പം വർദ്ധിപ്പിക്കുന്നതിനായി മറ്റു ലോഹങ്ങളുമായി ചേർത്ത് സങ്കരമാക്കുന്നു. അന്താരാഷ്ട്രതലത്തിൽ വിവിധ നാണയങ്ങളുടെ വില നിശ്ചയിച്ചിരുന്നതും പണം കൈമാറ്റം നടത്തിയിരുന്നതും മുൻപ് സ്വർണ്ണവിലയെ അടിസ്ഥാനപ്പെടുത്തിയായിരുന്നു.\nവജ്രം പതിപ്പിച്ച 14 കാരറ്റ് ആഭരണം\nആഭരണങ്ങളിലെ സ്വർണ്ണത്തിന്റെ അളവ് കാരറ്റ് (k) എന്ന തോതിലാണ് അളക്കുന്നത്. ശുദ്ധസ്വർണം 24 കാരറ്റാണ്. 22k, 18k, 14k, 10k എന്നിങ്ങനെ വിവിധ കാരറ്റുകളിലുള്ള സ്വർണ്ണാഭരണങ്ങൾ ലഭ്യമാണ്. കാരറ്റ് കുറയുന്തോറും അതിലെ സ്വർണ്ണത്തിന്റെ അളവ് കുറയുകയും കൂട്ടുലോഹങ്ങളായ വെള്ളി, ചെമ്പ് മുതലായവയുടെ അളവ് കൂടുകയും ചെയ്യുന്നു.\n916 സ്വർണം എന്നറിയപ്പെടുന്നത്, 91.6% സ്വർണ്ണം അടങ്ങിയിരിക്കുന്ന സങ്കരമാണ്. 22k ആഭരണങ്ങളിലേയും 916 ലേയും സ്വർണ്ണത്തിന്റെ അളവ് തുല്യം തന്നെയാണ്.\n14 കാരറ്റ് സ്വർണം പിച്ചളയുടെ അതേ നിറത്തിലുള്ളതായിരിക്കും. ബാഡ്ജുകളും മറ്റും നിർമ്മിക്കുന്നതിനാണ് ഇത് സാധാരണയായി ഉപയോഗിക്കാറുള്ളത്. 18 കാരറ്റ് സ്വർണ്ണത്തിൽ 25% ചെമ്പ് അടങ്ങിയിരിക്കും. ആഭരണങ്ങൾ നിർമ്മിക്കാൻ ഇത് ഉപയോഗിക്കാറുണ്ട്. വെള്ളി ചേർത്ത 18 കാരറ്റ് സ്വർണ്ണത്തിന് പച്ചകലർന്ന മഞ്ഞ നിറമായിരിക്കും.\nവിനിമയത്തിനായി 1526 മുതൽ 1930-കൾ വരെ ഉപയോഗിച്ചിരുന്ന നാണയങ്ങൾ 22 കാരറ്റ് സ്വർണ്ണത്തിലാണ് ഉണ്ടാക്കിയിരുന്നത്. ഇതിനെ ക്രൗൺ ഗോൾഡ് എന്നാണ് അറിയപ്പെടുന്നത്. ഇന്ന് ശേഖരണത്തിനും നിക്ഷേപത്തിനുമായി നിർമ്മിക്കുന്ന നാണയങ്ങൾ അത്ര കടുപ്പം ആവശ്യമില്ലാത്തതിനാൽ 24 കാരറ്റിലാണ് നിർമ്മിക്കുന്നത്.\nമദ്ധ്യകാലത്ത് സ്വർണ്ണം ആരോഗ്യദായകമായ ഔഷധമായി കണക്കാക്കിയിരുന്നു. ഇന്നും ഇന്ത്യയിൽ കുട്ടികൾക്ക് സ്വർണ്ണം ഔഷധമായി നൽകുന്നുണ്ട്. സ്വർണ്ണത്തിന്റെ ചില ലവണങ്ങൾക്കും റേഡിയോ ഐസോടോപ്പുകൾക്കും മാത്രമേ ഔഷധഗുണമുള്ളൂ. മൂലകസ്വർണ്ണം ശരീരത്തിൽ നിർവീര്യമായ ഒന്നാണ്. ശരീരത്തിനകത്തെ രാസവസ്തുക്കളുമായി അത് പ്രവർത്തനത്തിലേർപ്പെടുന്നില്ല.\nസ്വർണത്തിന്റെ നേരിയ പാട (ഗോൾഡ് ലീഫ്) ഭക്ഷണം അലങ്കരിക്കാൻ ഉപയോഗിക്കാറുണ്ട്.\nസ്വർണ്ണത്തിന്റെ സങ്കരങ്ങൾ ദന്തരോഗചികിൽസക്ക് ഉപയോഗിക്കുന്നു. സ്വർണ്ണം എളുപ്പത്തിൽ രൂപഭേദം വരുത്തിയെടുക്കാം എന്നതിനാൽ നിലവിലുള്ള പല്ലുകൾക്ക് യോജിച്ച രീതിയിൽ പുതിയ പല്ലുകൾ ഉണ്ടാക്കി വച്ചു പിടിപ്പിക്കാൻ എളുപ്പമാണ്.\nസ്വർണ്ണനൂലും, നൂലിൽ സ്വർണ്ണം പിടിപ്പിച്ചും വസ്ത്രങ്ങളിൽ അലങ്കാരത്തിനായി ഉപയോഗിക്കുന്നു. (ഉദാഹരണം: കസവ്)\nസ്ഫടികത്തിന് നിറം കൊടുക്കാനായി ഉപയോഗിക്കുന്നു.\nഇലക്ട്രോണിക്സ്: ഉയർന്ന വൈദ്യുത ചാലകതയുള്ളതിനാൽ ഉയർന്ന ഊർജ്ജം ഉപയോഗിക്കുന്നയിടങ്ങളിൽ വൈദ്യുതവാഹിയായി സ്വർണ്ണം ഉപയോഗിക്കുന്നു. സ്വർണ്ണത്തെ അപേക്ഷിച്ച് വെള്ളിക്കും, ചെമ്പിനും ചാലകത കൂടുതലാണെങ്കിലും, തുരുമ്പെടുക്കലിൽ നിന്നുള്ള സ്വർണ്ണത്തിന്റെ പ്രതിരോധം ഇത്തരം ആവശ്യങ്ങൾക്ക് ഇതിനെ യോജിച്ചതാക്കുന്നു. ഇതേ കാരണം കൊണ്ടുതന്നെ ബാറ്ററികളും മറ്റും ഉപകരണവുമായി ചേർക്കുന്ന വൈദ്യുതബന്ധങ്ങളിൽ (കണക്റ്റർ) സ്വർണ്ണം പൂശി ഉപയോഗിക്കുന്നു.\nമൽസരങ്ങൾക്ക് ഒന്നാംസ്ഥാനത്തെത്തുന്നവർക്കുള്ള പുരസ്കാരമായി സ്വർണ്ണമെഡലുകളും കപ്പുകളും നൽകുന്നു.\nദൃശ്യപ്രകാശത്തേയും ഇൻഫ്രാറെഡ് കിരണങ്ങളേയും സ്വർണ്ണം നന്നായി പ്രതിഫലിപ്പിക്കുന്നു. ഇൻഫ്രാറെഡ് കിരണങ്ങളിൽ നിന്നും സംരക്ഷണകവചമായി കൃത്രിമോപഗ്രഹങ്ങളിലും ശൂന്യാകാശയാത്രക്കാരുടെ വസ്ത്രങ്ങളിലും ഹെൽമെറ്റിന്റെ ഫേസ്പ്ലേറ്റുകളിലും സ്വർണം ഉപയോഗിക്കുന്നു.\nസ്വർണ്ണം, പ്ലാറ്റിനം, പല്ലാഡിയം, നിക്കൽ, സിങ്ക് എന്നിവയുടെ സങ്കരമായ വൈറ്റ് ഗോൾഡ്, പ്ലാറ്റിനത്തിന് പകരമായി പല മേഖലകളിലും ഉപയോഗിക്കുന്നു.\nസ്വർണ്ണത്തിന്റേയും വെള്ളിയുടേയും സങ്കരമായ ഗ്രീൻ ഗോൾഡ് ആഭരണങ്ങൾക്കായി ഉപയോഗിക്കുന്നു.\nഉന്നത നിലവാരത്തിലുള്ള കോമ്പാക്റ്റ് ഡിസ്കുകളിൽ പ്രതിഫലനപാളിയായി സ്വർണ്ണം ഉപയോഗിക്കുന്നു.\n2.7 ദിവസം അർദ്ധായുസ്സുള്ള സ്വർണ്ണത്തിന്റെ ഐസോട്ടോപ്പായ ഗോൾഡ്-198, കാൻസർ പോലുള്ള രോഗങ്ങളുടെ ചികിൽസക്ക് ഉപയോഗിക്കുന്നു.\nഗോൾഡ് സയനൈഡും പൊട്ടാസ്യം സയനൈഡും (അല്ലെങ്കിൽ സോഡിയം സയനൈഡ്) ചേർന്ന മിശ്രിതമാണ് മറ്റു ലോഹങ്ങളിൽ സ്വർണ്ണം പൂശുന്നതിനായി ഉപയോഗിക്കുന്നത്.\nഗോൾഡ് ക്ലോറൈഡ് ലായനി\nക്ലോറൈഡുകളും അയോഡൈഡുകളുമാണ് സ്വർണത്തിന്റെ പ്രധാന സംയുക്തങ്ങൾ [അവലംബം ആവശ്യമാണ്]\n↑ "Key properties of gold" (ഭാഷ: ഇംഗ്ലീഷ്). ശേഖരിച്ചത് 2007-06-18.\n↑ 2.0 2.1 "Gold in the IMF" (ഭാഷ: ഇംഗ്ലീഷ്). 2007-04-01. ശേഖരിച്ചത് 2007-06-21.\n↑ "Reaction of gold with the halogens, Reaction of gold with acids" (ഭാഷ: ഇംഗ്ലീഷ്). ശേഖരിച്ചത് 2007-06-18.\n↑ 4.0 4.1 "Properties Of Gold" (ഭാഷ: ഇംഗ്ലീഷ്). വേൾഡ് ഗോൾഡ് കൗൺസിൽ. മൂലതാളിൽ നിന്നും 2007-06-27-ന് ആർക്കൈവ് ചെയ്തത്. ശേഖരിച്ചത് 2007-06-18.\n↑ എൻ‌കാർട്ട എൻസൈക്ലോപീഡിയ 2005\n↑ "High-purity hardened gold alloy andaprocess of producing the same" (ഭാഷ: ഇംഗ്ലീഷ്). ശേഖരിച്ചത് 2007-06-19. [പ്രവർത്തിക്കാത്ത കണ്ണി]\n↑ Arblaster, J. W. (1995). "Osmium, the Densest Metal Known". Platinum Metals Review. 39 (4): 164.\n↑ "aqua regia" (ഭാഷ: ഇംഗ്ലീഷ്). The Columbia Encyclopedia. മൂലതാളിൽ നിന്നും 2005-05-06-ന് ആർക്കൈവ് ചെയ്തത്. ശേഖരിച്ചത് 2007-06-19.\n↑ സുകുമാർ അഴീക്കോട് (1993). "4-ശാസ്ത്രവും കലയും". ഭാരതീയത. കോട്ടയം, കേരളം, ഇന്ത്യ: ഡി.സി. ബുക്സ്. പുറം. 83. ISBN 81-7130-993-3. Cite has empty unknown parameter: |coauthors= (help)\nപാദസരം · Belt buckle · Belly chain · Bracelet · വള · Brooch · Chatelaine · Crown · Cufflink · കമ്മൽ · Lapel pin · Necklace · Pendant · മോതിരം · Tiara · Tie clip · Collar pin · Watch (pocket)\nകാരറ്റ് (പിണ്ഡം) · Carat (purity) · Finding · Millesimal fineness\n"https://ml.wikipedia.org/w/index.php?title=സ്വർണം&oldid=3648606" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 08:37, 21 ഓഗസ്റ്റ് 2021.


ജിഷവധക്കേസ്; പി പി തങ്കച്ചനെതിരെ നിര്‍ണായക മൊഴി നല്‍കി ജോമോന് പുത്തന് പുരയ്ക്കല്,jisha murder case police takeskeralaonlinenews.com | Malayalam news, kerala news, onlinenews,\nMonday January 27th, 2020 - 3:40:am\nജിഷവധക്കേസ്; പി പി തങ്കച്ചനെതിരെ നിര്‍ണായക മൊഴി നല്‍കി ജോമോന് പുത്...\nUpdated: Friday3June 2016 09:33:37 AM\nകൊച്ചി: പെരുമ്പാവൂരിലെ ജിഷ വധക്കേസില് മുതിര്‍ന്ന കോണ്‍ഗ്രസ് നേതാവ് പിപി തങ്കച്ചത് പങ്കുണ്ടെന്ന് സംശയിക്കുന്ന മൊഴിയില് ഉറച്ചുനിന്ന് ജോമോന് പുത്തന് പുരയ്ക്കല്.\nപൊലീസ് ക്ലബ്ബില് അന്വേഷണ ഉദ്യോഗസ്ഥ എഡിജിപി ബി സന്ധ്യയ്ക്കു മുന്നില് ഹാജരായ ജോമോന് 10 മണിക്കൂറോളം നേരം മൊഴി നല്‍കിയതായാണ് വിവരം. നിര്‍ണായകമായ പല വിവരങ്ങളും ജോമോന് പോലീസ് ഉദ്യോഗസ്ഥര്‍ക്ക് കൈമാറി.\nകൊലപാതകത്തിന് പ്രേരണയായ കാര്യങ്ങള് സംബന്ധിച്ച് അന്വേഷണ ഉദ്യോഗസ്ഥയ്ക്ക് തെളിവു നല്‍കിയിട്ടുണ്ടെന്ന് ജോമോന് പറഞ്ഞു. ജിഷയുടെ അമ്മ 20 വര്‍ഷം പി പി തങ്കച്ചന്റെ വീട്ടില് ജോലിക്കുനിന്നിരുന്നുവെന്നു പറഞ്ഞ കാര്യത്തിലും ഉറച്ചുനില്‍ക്കുന്നു.\nഇതിനുള്ള തെളിവും നല്‍കിയിട്ടുണ്ട്. പി പി തങ്കച്ചനുവേണ്ടിയോ മകനുവേണ്ടിയോ ആണ് കൊല നടത്തിയത്. സംഭവം കഴിഞ്ഞ് അഞ്ചുദിവസം കഴിഞ്ഞാണ് ഇത് പുറംലോകം അറിഞ്ഞത്. ഉന്നത ഇടപെടലാണ് കാരണം.\nആദ്യം നിയോഗിച്ച അന്വേഷണസംഘം ഇതരസംസ്ഥാനക്കാരിലേക്ക് അന്വേഷണം മാറ്റി. ഏതെങ്കിലും ഇതരസംസ്ഥാനക്കാരനുവേണ്ടി സംഭവം പൊലീസ് മൂടിവയ്ക്കാന് സാധ്യതയില്ല. പല്ലിനു വിടവുള്ളവരെ തേടി അന്വേഷണസംഘം പരക്കംപാഞ്ഞു. പല്ലിനു വിടവുള്ള ആള് അടുത്തുതന്നെയുണ്ട്. അന്വേഷണം അവിടേക്കുമാത്രം നീണ്ടില്ല.\nഅന്വേഷണസംഘത്തെ മാറ്റിയിട്ടും എസ്‌ഐ ജോണി മത്തായി അവിടത്തന്നെ തുടരുകയാണ്. പി പി തങ്കച്ചനുവേണ്ടി എന്തു വിടുവേലചെയ്യുന്നതിനും തയ്യാറാകുന്ന ആളാണ് ഇയാള്. പെരുമ്പാവൂരിലെ ഒരു ഉന്നത കോണ്‍ഗ്രസ് നേതാവിന് സംഭവത്തില് ബന്ധമുണ്ടെന്നു മാത്രമാണ് താന് പറഞ്ഞത്. ആരുടെയും പേരു പറഞ്ഞില്ല. കോഴി കട്ടവന്റെ തലയില് പൂട എന്നു പറഞ്ഞതുപോലെ തങ്കച്ചനാണ് രംഗത്തുവന്നത്. 24 മണിക്കൂര് തികയുന്നതിനുമുമ്പ് തനിക്കെതിരെ പരാതിയും നല്‍കിയെന്ന് ജോമോന് പറഞ്ഞു.\nതലശ്ശേരി ബാങ്കിലെ കൊലപാതകം; തല ചിതറുന്നത് കണ്ട ഞെട്ടലില് കൂട്ടുകാരി\nമോഹന്‍ലാലിനെതിരെ പറയാന് സലിം കുമാറിന് എന്ത് യോഗ്യത? ഗണേഷ് കുമാര്\nRead more topics: jisha, murder, case, Police, Jomon Puthepurackal, pp thankachan, congress\njisha murder case; Police takes Jomon Puthepurackal's statement\nമാധ്യമപ്രവര്‍ത്തകനെ ഭീഷണിപ്പെടുത്തിയ സംഭവം ; സെന്‍കുമാറിനെതിരെ കേസെടുത്തു


സംസ്ഥാന സ്കൂൾ കലോത്സവം: ഇഞ്ചോടിഞ്ച് പോരാട്ടത്തിനൊടുവിൽ പാലക്കാടിന് കിരീടം\nപുലര്‍ച്ചെയാണ് മത്സരങ്ങൾ അവസാനിച്ചത്. മൂന്നു ദിവസം കൊണ്ട് മേള നടത്താൻ ആയതു നേട്ടം ആയെന്നു ഡിപിഐ ഏഷ്യാനെറ് ന്യൂസിനോട് പറഞ്ഞു.\nAlappuzha, First Published Dec 10, 2018, 6:13 AM IST\nആലപ്പുഴ: സംസ്ഥാന സ്കൂൾ കലോത്സവത്തിൽ ഇഞ്ചോടിഞ്ച് പോരാട്ടത്തിനൊടുവിൽ പാലക്കാട് ജില്ലയ്ക്ക് കിരീടം. പാലക്കാട് 930 പോയിന്‍റ് നേടിയപ്പോൾ 927 പോയിന്റുമായി കോഴിക്കോട് രണ്ടാമതായി. പുലര്‍ച്ചെയാണ് മത്സരങ്ങൾ അവസാനിച്ചത്. മൂന്നു ദിവസം കൊണ്ട് മേള നടത്താൻ ആയതു നേട്ടം ആയെന്നു ഡിപിഐ ഏഷ്യാനെറ് ന്യൂസിനോട് പറഞ്ഞു.\nസ്വർണ കിരീടം സമ്മാനിക്കാതെയും സമാപന സമ്മേളനം ഇല്ലാതെയും ആണ് ആലപ്പുഴ മേള കൊടി ഇറങ്ങിയത്. പ്രളയത്തെ തുടർന്ന് ആദ്യം ഉപേക്ഷിച്ച മേള പിന്നെ മൂന്നു ദിവസം കൊണ്ട് നടത്തി ചരിതം എഴുതി. നിരവധി വിധി കർത്താക്കളെ പരാതി മൂലം മാറ്റേണ്ടി വന്നത് പോരായ്‌മ ആയി. മത്സരാർത്ഥികളുടെ പ്രതിഷേധത്തിനും കണ്ണീരിനും ആലപ്പുഴയും സാക്ഷിയായി.\nകവിത മോഷണത്തിൽ പെട്ട ദീപ നിശാന്തിനെ വിധി കർത്താവാക്കിയത് വൻ വിവാദമായി.ഒടുവിൽ ദീപയുടെ മൂല്യ നിർണയം റദ്ദാക്കി വിദ്യാഭ്യാസ വകുപ്പ് തടി ഊരി. മേള മൂന്നു ദിവസം ആയപ്പോൾ മത്സരക്രമം പലപ്പോഴും താളം തെറ്റിച്ചു. കുറവായിരുന്നു എങ്കിലും അപ്പീലുകൾ പൂർണമായും ഒഴിവായില്ല\nLast Updated Dec 10, 2018, 8:46 AM IST\nkerala school kalolsavam palakkad lift trophy\npalakkad lift trophy


ചോദിച്ച പണം നല്‍കാതിരുന്ന സുഹൃത്തിനോട് യുവതി ചെയ്തത് - Pravasishabdam\nHome News Kerala ചോദിച്ച പണം നല്‍കാതിരുന്ന സുഹൃത്തിനോട് യുവതി ചെയ്തത്\nചോദിച്ച പണം നല്‍കാതിരുന്ന സുഹൃത്തിനോട് യുവതി ചെയ്തത്\nചോദിച്ച പണം നല്‍കാതിരുന്നതിനെ തുടര്‍ന്ന് സുഹൃത്തിനെതിരെ യുവതി കാട്ടിക്കൂട്ടിയതാണ് ഏവരെയും അത്ഭുതപ്പെടുത്തുകയും ഞെട്ടിക്കുകയും ചെയ്തിരിക്കുന്നത്. യുവാവിനെതിരെ യുവതി കള്ളപ്പരാതി കൊടുത്തു. സുഹൃത്ത് ബലാത്സംഗം ചെയ്തു എന്നായിരുന്നു യുവതിയുടെ പരാതി. തുടര്‍ന്ന് വനിത കമ്മിഷന് നടത്തിയ തെളിവെടുപ്പില് യുവതി കുടുങ്ങുകയായിരുന്നു. വ്യാഴാഴ്ച കളക്ടറേറ്റ് കോണ്‍ഫറന്‍സ് ഹാളില് നടന്ന അദാലത്തിലാണ് യുവാവ് ബലാത്സംഗം ചെയ്തെന്ന പരാതിയുമായി യുവതി രംഗത്തെത്തിയത്.\nഎന്നാല് പണം തട്ടാനുള്ള ശ്രമമായിരുന്നു ഇതെന്ന് വിശദമായ ചോദ്യം ചെയ്യലില് ബോധ്യപ്പെട്ടു. യുവതിയും യുവാവും അടുപ്പത്തിലായിരുന്നു. യുവതി ഇടയ്ക്കിടയ്ക്ക് പണം ചോദിക്കുമെങ്കിലും അത് നല്‍കാന് യുവാവ് തയാറായിരുന്നില്ല. ഇതില് പ്രകോപിതയായാണ് യുവതി പരാതി നല്‍കിയത്. പുരുഷന്മാരെ വ്യാജ പരാതി നല്‍കി പീഡിപ്പിക്കുന്നത് അംഗീകരിക്കാനാവില്ലെന്ന് കമ്മിഷന് വ്യക്തമാക്കി. യുവതിയെ വനിത കമ്മിഷന് ചെയര്‍പേഴ്സണ് എ.സി ജോസഫൈന് ശാസിച്ച് വിട്ടയച്ചു.\nPrevious articleഫേസ്ബുക്ക് സുഹൃത്തിനെ തേടിയിറങ്ങിയ 14കാരിക്ക് സംഭവിച്ചത്\nNext articleമകന്റെ അർബുദ ചികിത്സയ്ക്കായി സമാഹരിച്ച നാല് ലക്ഷം രൂപയുമായി പിതാവ് മുങ്ങി


ഇരുപത്തിനാലാമത് രാജ്യാന്തര ചലച്ചിത്രമേളക്ക് ഇന്ന് തിരശ്ശീല വീഴും – Jaihind TV\nഇരുപത്തിനാലാമത് രാജ്യാന്തര ചലച്ചിത്രമേളക്ക് ഇന്ന് തിരശ്ശീല വീഴും\nഇരുപത്തിനാലാമത് രാജ്യാന്തര ചലച്ചിത്രമേളക്ക് ഇന്ന് തിരശ്ശീല വീഴും. അവസാനദിനത്തിൽ അഞ്ച് മലയാളചിത്രങ്ങൾ അടക്കം 28 ചിത്രങ്ങൾ പ്രദർശിപ്പിക്കും. വൈകിട്ട് നടക്കുന്ന സമാപന സമ്മേളനം മുഖ്യമന്ത്രി പിണറായി വിജയൻ ഉദ്ഘാടനം ചെയ്യും.\nഅവസാന ദിനത്തിൽ ലിജോ ജോസ് പെല്ലിശേരിയുടെ ‘ജല്ലിക്കെട്ട്’,സീസർ ഡിയാസിന്റെ ‘ഔർ മദേഴ്‌സ്’,റാഹത് കസ്മിയുടെ ‘ദി ക്വിൽറ്റ്’ എന്നീ ചിത്രങ്ങൾ മത്സരവിഭാഗത്തിൽ ഒരിക്കൽ കൂടി പ്രദർശിപ്പിക്കും. ഹൈനൂർ പൽമാസൺന്റെ ‘എ വൈറ്റ് വൈറ്റ് ഡേ’, പെമ സെഡന്റെ ‘ബലൂൺ’,ഫാറ്റി അകിൻന്റെ ‘ദി ഗോൾഡൻ ഗ്ലോവ്’ തുടങ്ങി 14 ചിത്രങ്ങൾ ലോകസിനിമാ വിഭാഗത്തിൽ എത്തുന്നുണ്ട്.\nഷരീഫിന്റെ ‘കാന്തൻ- ദി ലവർ ഓഫ് കളർ’, അനുരാജ് മനോഹറിന്റെ ‘ഇഷ്‌ക്’ ആഷിഖ് അബുവിന്റെ ‘വൈറസ്’ തുടങ്ങിയ മലയാളം ചിത്രങ്ങളുടെ പ്രദർശനവും ഇന്നുണ്ടാകും. വൈകിട്ട് ആറിന് സമാപന ചടങ്ങിനു ശേഷം നിശാഗന്ധി ഓഡിറ്റോറിയത്തിൽ അന്താരാഷ്ട്ര മത്സരവിഭാഗത്തിൽ വിജയിക്കുന്ന ചിത്രത്തിന്റെ പ്രത്യേക പ്രദർശനവും ഉണ്ടാകും. ചലച്ചിത്ര മേളയുടെ സമാപനസമ്മേളനം മുഖ്യമന്ത്രി പിണറായി വിജയൻ ഉദ്ഘാടനം ചെയ്യും. അർജന്റീനിയൻ സംവിധായകനായ ഫെർണാണ്ടോ സൊളാനസിന് ആജീവനാന്ത സംഭാവനക്കുള്ള പുരസ്‌ക്കാരവും മുഖ്യമന്ത്രി വിതരണം ചെയ്യും.മന്ത്രി എ കെ ബാലൻ അധ്യക്ഷനാകുന്ന ചടങ്ങിൽ സ്പീക്കർ പി ശ്രീരാമകൃഷ്ണൻ മുഖ്യാതിഥിയും പ്രതിപക്ഷ നേതാവ് രമേശ്ചെന്നിത്തല വിശിഷ്ടാതിഥിയുമാകും.ധനമന്ത്രി ഡോ.തോമസ് ഐസക്ക്,മേയർ കെ.ശ്രീകുമാർ ,വി.ശിവൻകുട്ടി,അക്കാദമി ചെയർമാൻ കമൽ,വൈസ് ചെയർ പേഴ്സൺ ബീനാപോൾ,സെക്രട്ടറി മഹേഷ് പഞ്ചു തുടങ്ങിയവർ പങ്കെടുക്കും.തുടർന്ന് ചലച്ചിത്രമേളയുടെ 2020 ലെ സിൽവർ ജൂബിലി ആഘോഷങ്ങളുടെ വരവറിയിച്ച് ചലച്ചിത്രതാരം റീമാ കല്ലിങ്ങലിന്റെ നേതൃത്വത്തിൽ കണ്ടംപററി ഡാൻസ് അരങ്ങേറും. വൈകിട്ട് 5.30ന് നിശാഗന്ധിയിലാണ് സമാപനച്ചടങ്ങുകൾ നടക്കുക.സമാപന സമ്മേളനത്തിന് ശേഷം മത്സരവിഭാഗത്തിൽ സുവർണ്ണചകോരത്തിന് അർഹമാകുന്ന ചിത്രം പ്രദർശിപ്പിക്കും.


Ways to get rid of Vaginal Odor: വജൈനയിലെ ദുര്‍ഗന്ധത്തിന്5മിനിട്ട് പരിഹാരം - Malayalam BoldSky\nസ്ത്രീകളെ ഏറെ വലക്കുന്ന പ്രശ്‌നങ്ങളില് പ്രധാനപ്പെട്ടതാണ് സ്വകാര്യഭാഗത്തുണ്ടാവുന്ന ദുര്‍ഗന്ധം. ഇത്തരം പ്രശ്‌നങ്ങള്‍ക്ക് പരിഹാരം കാണുന്നതിന് വേണ്ടി പല കാര്യങ്ങളും ചെയ്യാന് ശ്രമിക്കുന്നവരുണ്ട്. അവ എന്തൊക്കെയെന്ന് നമുക്ക് നോക്കാം. കാരണം വളരെ സെന്‍സിറ്റീവ് ആയിട്ടുള്ള ഏരിയ ആയതു കൊണ്ട് തന്നെ വളരെയധികം ശ്രദ്ധിച്ച് വേണം കൈകാര്യം ചെയ്യുന്നതിന്. അല്ലെങ്കില് അത് നിങ്ങളുടെ ആരോഗ്യത്തിന് വളരെയധികം വെല്ലുവിളി ഉയര്‍ത്തുന്ന അവസ്ഥകളിലേക്ക് എത്തുന്നതിനുള്ള സാധ്യതയുണ്ട്.\nഎന്നാല് ഇനി ചില പ്രകൃതി ദത്ത മാര്‍ഗ്ഗങ്ങളിലൂടെ നമുക്ക് ഈ പ്രശ്‌നത്തെ ഇല്ലാതാക്കാന് സാധിക്കുന്നുണ്ട്. അവ എന്തൊക്കെയെന്ന് നമുക്ക് നോക്കാവുന്നതാണ്. ഇത്തരം കാര്യങ്ങള് അല്‍പം ശ്രദ്ധിക്കണം. പെട്ടെന്ന് തന്നെ ഈ പ്രതിസന്ധിയെ ഇല്ലാതാക്കുന്നതിന് വേണ്ടി നമുക്ക് ഇനി ചില വീട്ടു മാര്‍ഗ്ഗങ്ങള് നോക്കാം. അവ എന്തൊക്കെയെന്ന് മനസ്സിലാക്കാം. ആത്മവിശ്വാസക്കുറവ് ഇല്ലാതെ തന്നെ നിങ്ങള്‍ക്ക് ഇനി മുന്നോട്ട് പോവാം. കാരണം പലരും തുറന്ന് പറയാന് മടിക്കുന്ന ഒന്നാണ് പലപ്പോഴും ഇത്തരം പ്രശ്‌നങ്ങള്. അറിയാന് വായിക്കൂ.\nശരീരത്തിന് ആകൃതി ലഭിക്കുന്നതിന് പലരും ഇറുകിയ വസ്ത്രങ്ങള് ധരിക്കുന്നവരുണ്ട്. എന്നാല് പലപ്പോഴും ഇത് നിങ്ങളുടെ ആരോഗ്യത്തിന് വളരെയധികം ബുദ്ധിമുട്ടാണ് ഉണ്ടാക്കുന്നത് എന്നുള്ളതാണ് സത്യം. ശ്രദ്ധിക്കേണ്ട പ്രധാനപ്പെട്ട കാര്യം എന്ന് പറയുന്നത് ഇറുകിയ അടിവസ്ത്രങ്ങള് ധരിയ്ക്കാതിരിയ്ക്കുക എന്നുള്ളതാണ്. ഇറുകിയ അടിവസ്ത്രങ്ങള് ധരിയ്ക്കാതിരിയ്ക്കുകയാണ് ആദ്യം ചെയ്യേണ്ട കാര്യം. വായുസഞ്ചാരം ലഭിയ്ക്കാത്തതു മൂലം ദുര്‍ഗന്ധം ഉണ്ടാവും. ഇത് മാത്രമല്ല പലപ്പോഴും ഇത് വിയര്‍പ്പ് വര്‍ദ്ധിക്കുന്നതിനും കാരണമാകുന്നുണ്ട്. അതുകൊണ്ട് ഇത്തരം കാര്യങ്ങള് ശ്രദ്ധിക്കണം.\nസോപ്പിന്റെ ഉപയോഗം ശ്രദ്ധിക്കണം\nസോപ്പ് ഉപയോഗിച്ച് കുളിക്കുന്നവരാണ് പലരും. എന്നാല് ഇത്തരത്തില് കുളിക്കുന്നത് വളരെയധികം ശ്രദ്ധിക്കേണ്ടതാണ്. കാരണം ഇത് നിങ്ങളില് ദുര്‍ഗന്ധം മാറാതിരിക്കുന്നതിനും കാരണമാകുന്നുണ്ട്. അമിതമായി സോപ്പ് ഉപയോഗിച്ച് കഴുകുന്നവരിലും ദുര്‍ഗന്ധം കൂടുതലായി അനുഭവപ്പെടും. ഇത്തരത്തില് സോപ്പ് ഉപയോഗിക്കുമ്പോള് സ്വകാര്യഭാഗത്തെ ആരോഗ്യമുള്ള ബാക്ടീരിയ വരെ ഇല്ലാതാവുകയും ചെയ്യുന്നുണ്ട്. അതുകൊണ്ട് തന്നെ ഇത്തരം കാര്യങ്ങള് അല്‍പം ശ്രദ്ധിക്കേണ്ടതാണ്. ഇതെല്ലാം യോനീ ദുര്‍ഗന്ധത്തിന് കാരണമാകുന്നുണ്ട്. ഇത് വളരെയധികം ശ്രദ്ധിക്കേണ്ടതാണ്.\nഭക്ഷണ കാര്യത്തില് ശ്രദ്ധിക്കാന്\nഭക്ഷണത്തിന്റെ കാര്യത്തിലും അല്‍പം ശ്രദ്ധിക്കേണ്ടതാണ്. കാരണം ഭക്ഷണത്തില് ശ്രദ്ധിച്ചാല് അത് നിങ്ങളില് ഉണ്ടാവുന്ന ഇത്തരം പല അസ്വസ്ഥതകളും ശ്രദ്ധിക്കേണ്ടതാണ്. ഭക്ഷണവും യോനീ ദുര്‍ഗന്ധവും തമ്മില് എന്താണ് ബന്ധം എന്ന് നിങ്ങള്‍ക്ക് തോന്നിയേക്കാം. എന്നാല് നാം കഴിയ്ക്കുന്ന പല ഭക്ഷണങ്ങളുമാണ് പലപ്പോഴും നമ്മുടെ ശരീര ദുര്‍ഗന്ധത്തിന് കാരണമാകുന്നത്. വെളുത്തുള്ളി പോലുള്ളവ കഴിക്കുന്നത് ഇത്തരം ദുര്‍ഗന്ധത്തിന് കാരണമാകുന്നുണ്ട്. എന്നാല് തൈര് നല്ലതുപോലെ ഭക്ഷണത്തില് ഉള്‍പ്പെടുത്തിയാല് അത് യോനീ ദുര്‍ഗന്ധം കുറയ്ക്കാവുന്നതാണ്. അതുകൊണ്ട് തന്നെ ഭക്ഷണത്തിന്റെ കാര്യത്തില് അല്‍പം ശ്രദ്ധിക്കണം.\nമധുരം കൂടുതലുള്ള ഭക്ഷണം കഴിക്കുന്നത് ഇത്തരം പ്രതിസന്ധികള്‍ക്ക് കാരണമാകുന്നുണ്ട്. ഇത് ആരോഗ്യ പ്രശ്‌നങ്ങള് മാത്രമല്ല ഉണ്ടാക്കുന്നത്. ഇത്തരത്തിലുള്ള പ്രശ്‌നങ്ങള് കൂടി വര്‍ദ്ധിക്കുന്നതിന് ഇത് കാരണമാകുന്നുണ്ട്. ഇത് കൂടുതല് വിയര്‍പ്പ് ശരീരത്തില് ഉണ്ടാവാന് കാരണമാകുന്നു. അതും യോനീ ദുര്‍ഗന്ധം ഉണ്ടാക്കുന്നുണ്ട്. അതുകൊണ്ട് വളരെയധികം ശ്രദ്ധിക്കേണ്ടതാണ്. ഇത്തരം കാര്യങ്ങള് അല്‍പം കൂടുതല് ശ്രദ്ധിച്ചാല് അത് നിങ്ങളുടെ ആരോഗ്യത്തിന് വളരെ മികച്ചതായിരിക്കും.\nടീ ട്രീ ഓയില് ഉപയോഗിക്കുന്നതും ആരോഗ്യത്തിന് വളരെയധികം വെല്ലുവിളികള് ഉണ്ടാക്കുന്നുണ്ട്. അതുകൊണ്ട് തന്നെ ഇത്തരം കാര്യങ്ങള് ശ്രദ്ധിക്കണം. ആഴ്ചയില് ഒരു തവണ കുളിയ്ക്കുന്ന വെള്ളത്തില് ടീ ട്രീ ഓയില് ഒഴിച്ച് കുളിയ്ക്കുക. ഇത് ശരീര ദുര്‍ഗന്ധത്തിന് പരിഹാരം നല്‍കുന്നതോടൊപ്പം തന്നെ യോനീ ദുര്‍ഗന്ധത്തേയും ഇല്ലാതാക്കുന്നുണ്ട്. അതുകൊണ്ട് തന്നെ ഇത്തരം പ്രതിസന്ധികള്‍ക്ക് പെട്ടെന്ന് പരിഹാരം കാണുന്നതിന് വേണ്ടി നമുക്ക് ഇത്തരം മാര്‍ഗ്ഗങ്ങള് ഉപയോഗിക്കാവുന്നതാണ്.\nആരോഗ്യ ഗുണങ്ങള് ധാരാളമുള്ള ഒന്നാണ് ആപ്പിള് സിഡാര് വിനീഗര്. ഇതിലൂടെ ആരോഗ്യത്തിന് വേണ്ടിയല്ലാതെ തന്നെ നമുക്ക്് ആപ്പിള് സിഡാര് വിനീഗര് ഉപയോഗിക്കാവുന്നതാണ്. ഇതിലൂടെ പരിഹാരം കാണുന്നതിന് വേണ്ടി ആപ്പിള് സിഡാര് വിനീഗര് വെള്ളത്തില് ഒഴിച്ച് കുളിച്ചാല് മതി. ഇത് ദിനവും ചെയ്താല് ഇത്തരം പ്രതിസന്ധികളില് നിന്ന് നമുക്ക് പെട്ടെന്ന് പരിഹാരം കാണുന്നതിന് സാധിക്കുന്നുണ്ട്. ഈ അവസ്ഥയില് ഇത് ശീലമാക്കുന്നത് പെട്ടെന്നുള്ള പരിഹാര കാണുന്നതിന് സഹായിക്കുന്നുണ്ട്.\nതലേ ദിവസം വെള്ളത്തിലിട്ട് വെച്ച് ഉലുവ പിറ്റേ, ദിവസം രാവിലെ വെറും വയറ്റില് കഴിയ്ക്കുന്നതും നല്ലതാണ്. ഇത് യോനീ ദുര്‍ഗന്ധത്തിന് പെട്ടെന്ന് പരിഹാരം നല്‍കുന്നുണ്ട്. എല്ലാ ദിവസവും ഇത് ചെയ്യുന്നതിലൂടെ അത് നിങ്ങളെ അലട്ടുന്ന ഈ പ്രശ്‌നത്തെ പെട്ടെന്ന് പരിഹരിക്കുന്നു. ദിവസവും ഇത് കഴിക്കുന്നതിലൂടെ നിങ്ങള്‍ക്ക് പല വിധത്തിലുള്ള പ്രശ്‌നങ്ങള്‍ക്ക് പരിഹാരം കാണുന്നതിന് സഹായിക്കുന്നുണ്ട്. ഇത്തരം കാര്യങ്ങള് വളരെയധികം ശ്രദ്ധിക്കേണ്ടതാണ്.\nEasy and Natural Ways To Get Rid Of Unpleasant Odor In Women Private Part\nHere in this article we are discussing about how to get rid of unpleasant odor in woman private part. Takealook.


saudi oil attacks: ആക്രമണം ഇറാനിൽനിന്നു തന്നെ തെളിവുകളുമായി സൗദി - drones and missiles launched from iran us on saudi oil attacks | Samayam Malayalam\ndrones and missiles launched from iran us on saudi oil attacks\nSamayam Malayalam | Updated: 18 Sep 2019, 06:28:00 PM\nതെക്കു പടിഞ്ഞാറൻ ഇറാനിൽ നിന്നാണ് സൗദിയുടെ എണ്ണ ശുദ്ധീകരണ ശാലയെ ലക്ഷ്യംവെച്ച് മിസൈലുകളും ഡ്രോണുകളും വിക്ഷേപിച്ചതെന്നാണ് അമേരിക്കയുടെ കണ്ടെത്തൽ.\nജിദ്ദ: എണ്ണ സംസ്കരണ ശാലയ്ക്കെതിരെ ശനിയാഴ്ച ഡ്രോൺ ആക്രമണം നടത്തിയത് ഇറാനാണെന്ന് സൗദി അറേബ്യ. ഇതുമായി ബന്ധപ്പെട്ട് കൃത്യമായ തെളിവ് തങ്ങളുടെ കൈവശമുണ്ടെന്നും സൗദി അവകാശപ്പെട്ടു. ഡ്രോൺ ആക്രണം നടന്നത് സൗദിയിൽ നിന്നാണെന്ന് അമേരിക്ക വ്യക്തമാക്കിയതിനു പിന്നാലെയാണ് തെളിവുകൾ പുറത്തുവിടാൻ തയ്യാറാണെന്ന് വ്യക്തമാക്കിക്കൊണ്ട് സൗദി രംഗത്തെത്തിയിരിക്കുന്നത്.\nസൗദിയിലേത് വന് തീപിടിത്തം; എണ്ണവില കുത്തനെ ഉയരാന് സാധ്യത\nതെക്കു പടിഞ്ഞാറൻ ഇറാനിൽനിന്നാണ് ആക്രമണം നടന്നതെന്ന് അമേരിക്ക സ്ഥിരീകരിച്ചിരുന്നു. അക്രമണത്തിനെതിരെ പ്രതികരണം നടത്താൻ തങ്ങൾക്ക് ശേഷിയുണ്ടെന്ന് സൗദി രാജാവായ സൽമാൻ വ്യക്തമാക്കുകയും ചെയ്തു. യുഎസ് വിദേശകാര്യ സെക്രട്ടറി മൈക്ക് പോംപിയോ അടക്കം സൗദിയിലേക്ക് തിരിച്ചിട്ടുണ്ട്. ആക്രമണത്തിന്റെ വിവരങ്ങൾ പുറത്തുവിടണമെന്ന് വിവിധ രാജ്യങ്ങൾ ആവശ്യപ്പെട്ടിട്ടുണ്ട്.\nസൗദി അരാംകോയ്ക്ക് നേരെ ഡ്രോൺ ആക്രമണം\nഡ്രോൺ ആക്രമണവുമായി ബന്ധപ്പെട്ട കൂടുതൽ വിവരങ്ങൾ പുറത്തുവിടുന്നതോടെ ആക്രമണത്തിലുള്ള ഇറാന്റെ പങ്ക് വെളിപ്പെടുമെന്ന് സൗദി വ്യക്തമാക്കി. യമനിൽനിന്നല്ല ആക്രമണമെന്ന് സൗദി തുടക്കത്തിൽ തന്നെ വ്യക്തമാക്കിയിരുന്നു. ക്രൂയിസ് മിസൈലുകളും ഡ്രോണുകളുമാണ് ആക്രമണത്തിന് ഉപയോഗിച്ചതെന്ന് അമേരിക്ക വ്യക്തമാക്കിയിരുന്നു. ആക്രമണം ആസൂത്രിതമാണെന്ന് അമേരിക്കൻ ഉദ്യോഗസ്ഥർ ആരോപിച്ചു.\nസെപ്തംബർ അവസാനത്തോടെയേ എണ്ണ ശുദ്ധീകരണ ശാലയുടെ പ്രവർത്തനം പൂർവ്വ സ്ഥിതിയിൽ എത്തൂ എന്ന് അധികൃതർ വ്യക്തമാക്കി. കമ്പനി പ്രസിഡന്റും സിഇഒയുമായ അമിൻ നാസറാണ് ഇക്കാര്യം വ്യക്തമാക്കിയത്.\n'400 പേരെ വെടിവെച്ചുകൊല്ലണം'; പെൺകുട്ടിയുടെ മുറിയിൽനിന്നും എ കെ 47 പിടിച്ചെടുത്തുആര്‍ട്ടിക്കിള് ഷോ\nസൗദി ഡ്രോൺ ആക്രമണം saudi oil attacks Saudi Drone attack Saudi drone attack saudi\nWeb Title : drones and missiles launched from iran us on saudi oil attacks


മഴ, ഉരുൾ, ഗവർണർ സന്ദർശനം റദ്ദാക്കി – Veekshanam\nമഴ, ഉരുൾ, ഗവർണർ സന്ദർശനം റദ്ദാക്കി\nകോട്ടയം: കൂട്ടിക്കൽ ഇളങ്കാട് മ്ലാക്കരയിൽ മൂന്നിടത്ത് ഉരുൾപൊട്ടലുണ്ടായതിനെത്തുടർന്ന് ഗവർണർ ആരിഫ് മുഹമ്മദ്ഖാൻ ഇന്ന് നിശ്ചയിച്ചിരുന്ന സന്ദർശനം ഒഴിവാക്കി. മൂപ്പൻമലയിൽ ആൾപ്പാർപ്പ് ഇല്ലാത്ത സ്ഥലത്താണ് ഇന്നലെ വൈകിട്ട് ഉരുൾപൊട്ടൽ ഉണ്ടായത്. മലവെള്ളപ്പാച്ചിലിൽ പുല്ലകയാറിലെ ജലനിരപ്പ് ഉയർന്നു. മ്ലാക്കരയിൽ ചപ്പാത്ത് അപകടാവസ്ഥയിലാണ്. മറുകരയിൽ കുടുങ്ങിയ ഇരുപതോളം കുടുംബങ്ങളെ ഫയർഫോഴ്സും രക്ഷാപ്രവർത്തകരും സുരക്ഷിത സ്ഥാനങ്ങളിലേക്ക് മാറ്റി.\nകൊടുങ്ങ ഭാഗത്ത് കുടുങ്ങിയവരെയും മാറ്റി. കൊടുങ്ങ, വല്യന്ത, മ്ലാക്കര, ഇളങ്കാട് ടോപ്പ്, മുക്കളം ഭാഗത്ത് പെയ്ത കനത്ത മഴയാണ് ദുരിതം വിതച്ചത്. എൻഡിആർഎഫിന്റെ രണ്ട് സംഘങ്ങൾ സ്ഥലത്ത് ക്യാമ്പ് ചെയ്യുന്നുണ്ട്.\nമുല്ലപ്പെരിയാർ അണക്കെട്ടിലെ ജലനിരപ്പ്138.50 അടിയായി കുറഞ്ഞു. അണക്കെട്ടിലേക്കുള്ള നീരൊഴുക്കിൽ കുറവു വന്നതോടെ സ്പിൽവേയിലെ ഏഴു ഷട്ടറുകളും തമിഴ്നാട് അടച്ചു. ഇനി അടയ്ക്കാനുള്ളത് ഒരു ഷട്ടർ മാത്രമാണ്. അണക്കെട്ടിന്റെ വൃഷ്ടി പ്രദേശത്ത് മഴ കുറഞ്ഞതോടെ 20 സെന്റിമിറ്ററായി തുറന്നിട്ടുള്ള ഷട്ടറിന്റെ ഉയരം കുറച്ചിട്ടുണ്ട്. സെക്കൻറിൽ 980 ഘനയടി വെള്ളമാണ് ഇപ്പോൾ സ്പിൽവേ വഴി ഇടുക്കിയിലേക്ക് ഒഴുകുന്നത്. ഇതിനിടെ ഇടുക്കിയിലെ ജലനിരപ്പ് ഉയർന്ന് 2398.72 അടിയിലെത്തി. 2398.79 അടിയാണ് റെഡ് അലർട്ട് ലെവൽ.\nപുതിയ 10,929 കോവിഡ് കേസുകൾ കൂടി, കേരളത്തിൽ 6,580\nരമേശ് ചെന്നിത്തലയൊടൊപ്പം ദീപാവലി ആഘോഷങ്ങൾ തുടക്കം കുറിച്ച് ദുബായ് ഇൻകാസ് തിരുവനന്തപുരം ജില്ലാ കമ്മിറ്റി


വനിതാ മതില്: രൂക്ഷ പരിഹാസവുമായി അഡ്വ ജയശങ്കര്.. വൈറല് കുറിപ്പ് | advocate jayasankar about vanitha mathil - Malayalam Oneindia\nPublished: December 21 2018, 12:19 [IST]\nശബരിമല സ്ത്രീപ്രവേശന വിഷയത്തിന്‍റെ പശ്ചാത്തലത്തില് സ്ത്രീ പുരുഷ സമത്വത്തിന്‍റെ ആശയങ്ങളെ ഉയര്‍ത്തിപിടിച്ച് ജനവരി ഒന്നിന് വനിതാ മതിലുമായി മുന്നോട്ട് പോകാന് ഒരുങ്ങുകയാണ് സര്‍ക്കാര്. പ്രതിപക്ഷമടക്കം ശക്തമായ വിമര്‍ശനമുയര്‍ത്തുമ്പോഴും കാസര്‍ഗോഡ് മുതല് തിരുവനന്തപുരം വരെ ഉയരുന്ന വനിതാ മതിലില് 30 ലക്ഷം പേരെ അണിനിരത്തുമെന്നാണ് സര്‍ക്കാര് അവകാശപ്പെടുന്നത്.\nവനിതാ മതിലിനായി സ്ത്രീകള്‍ക്കെതിരായ അതിക്രമങ്ങള് തടയുന്നതിനായി ബജറ്റില് നിന്ന് നീക്കിവെച്ച 50 കോടി പണമാണ് ഉപയോഗിക്കുകയെന്നും മുഖ്യമന്ത്രി പിണറായി വിജയന് വ്യക്തമാക്കിയിട്ടുണ്ട്. എന്നാല് വനിതാ മതില് തീര്‍ക്കാനുള്ള സര്‍ക്കാര് നീക്കത്തെ പരിഹസിച്ച് രംഗത്തെത്തിയിരിക്കുകയാണ് അഡ്വ ജയശങ്കര്. ഫേസ്ബുക്ക് ഇങ്ങനെ\nശബരിമല വിഷയത്തില് നവോത്ഥാന മതിലിനെ ചൊല്ലിയാണ് ഇപ്പോള് വിവാദം ഉയര്‍ന്നിരിക്കുന്നത്. എസ്എന്‍ഡിപി, കെപിഎംഎസ് അടക്കമുള്ള സമുദായിക സംഘടനകളുടെ പിന്തുണയോടെ വനിതാ മതിലുമായി സര്‍ക്കാര് മുന്നോട്ട് പോകാന് ഒരുങ്ങുന്നത്.\nഅതേസമയം എന്‍എസ്എസും പ്രതിപക്ഷവും പരിപാടിയുടെ ലക്ഷ്യത്തെ ചോദ്യം ചെയ്ത് രംഗത്തുണ്ട്. വിധിയെ എതിര്‍ക്കുന്നവരെ വനിതാ മതിലിന് പുറത്ത് നിര്‍ത്തി മുന്നേറുകയാണ് സര്‍ക്കാര് ലക്ഷ്യം.\nവനിതകള്‍ക്കെതിരായ അതിക്രമങ്ങള് തടയുന്നതിനായി ബജറ്റില് നീക്കി വെച്ച 50 കോടിയില് നിന്നാണ് വനിതാ മതിലിനായി പണം ചെലവഴിക്കുന്നത് എന്നായിരുന്നു സര്‍ക്കാര് വ്യക്തമാക്കിയത്.\nവനിതാ മതിലിന് ചെലവഴിക്കുന്ന തുക സംബന്ധിച്ചും ഇതിനിടയില് ആക്ഷേപം ഉയര്‍ന്നിരുന്നു. പ്രളയനാന്തരം വീട് നഷ്ടപ്പെട്ടവര്‍ക്ക് വീട് നിര്‍മ്മിച്ച് നല്‍കാന് വനിതാ മതിലിന് ഉപയോഗിക്കുന്ന പണം വിനിയോഗിക്കാതെ നവോതാത്ഥാന മതിലെന്ന മാമാങ്കത്തിന് മുതിരുന്ന സര്‍ക്കാര് നടപടിയെ പരിഹസിച്ച് നടന് ജോയ് മാത്യു ഉള്‍പ്പെടെയുള്ളവര് രംഗത്തെത്തിയിരുന്നു.\nസര്‍ക്കാര് നട്ടം തിരിയുന്നു\nഇപ്പോള് വനിതാ മതിലിനെ പരിഹസിച്ച് രംഗത്തെത്തിയിരിക്കുകയാണ് അഡ്വ ജയശങ്കര്. ജയശങ്കറിന്‍റെ ഫേസ്ബുക്ക് പോസ്റ്റ് ഇങ്ങനെ-\nഖജനാവിൽ പണമില്ല. പ്രളയാനന്തര പുനർ നിർമാണം വഴിമുട്ടി. നവകേരള നിർമാണത്തിന് വകയില്ലാതെ സർക്കാർ നട്ടംതിരിയുന്നു.\nവനിതാ മതിലിനു പൊതു ഖജനാവിൽ നിന്ന് ഒരു പൈസയും എടുക്കില്ല മൊത്തം ചിലവും നവോത്ഥാന പാരമ്പര്യം പേറുന്ന സമുദായ സംഘടനകൾ വഹിക്കും എന്നാണ് മുഖ്യമന്ത്രി മുമ്പ് പറഞ്ഞത്.\nമതില് പണിയാന് എത്തില്ല\nഈ നവോത്ഥാന നായകരെ കുറിച്ച് മുഖ്യന് ഒരു ചുക്കും അറിയില്ല. സർക്കാരിനെ 'വഹിക്കാ'നാണ് അവർക്കു താല്പര്യം.വണ്ടിക്കൂലിയും വഴിച്ചിലവും കിട്ടാതെ ഒരു വനിതയും മതിലു പണിയാനെത്തില്ല.\nടിഎ, ഡിഎ എണ്ണിക്കൊടുക്കാതെ സാംസ്കാരിക നായികമാരാരും തിരിഞ്ഞു നോക്കില്ല.\nഎസ്എൻഡിപിയുടെയും കെപിഎംഎസിൻ്റെയും പിന്തുണ പ്രതീകാത്മകമാണ്.\nസര്‍ക്കാര് പണം ചെലവഴിക്കണം\nലെറ്റർ ഹെഡും സീലും മാത്രമുള്ള ബാക്കി നവോത്ഥാന ജാതി സംഘടനകളുടെ കാര്യം പറയാനുമില്ല.\nവനിതാ മതിൽ വിജയിക്കണമെങ്കിൽ സർക്കാർ ഉദ്യോഗസ്ഥരെ ഇറക്കണം, സർക്കാർ പണം ചിലവഴിക്കണം.\nനവോത്ഥാന മൂല്യങ്ങള് സംരക്ഷിക്കും\nഅതുകൊണ്ട് ഒരു 50കോടി എടുത്തു വീശാൻ തീരുമാനിച്ചു.അമ്പതല്ല അഞ്ഞൂറ് കോടി ചെലവഴിച്ചാലും വനിതാ മതിൽ വിജയിപ്പിക്കും. നവോത്ഥാന മൂല്യങ്ങൾ സംരക്ഷിക്കും.\nadvocate jayasankar about vanitha mathil\nStory first published: Friday, December 21, 2018, 12:19 [IST]


ഗ്യാസ് ഏജന്‍സികള് സമരം പിന്‍വലിച്ചു\nകൊച്ചി: പ്രതിവര്‍ഷം സബ്‌സിഡി നിരക്കില് 12 പാചകവാതക സിലിണ്ടറുകള് നല്‍കുമെന്ന കേന്ദ്ര സര്‍ക്കാറിന്റെ പ്രഖ്യാപനം കടലാസിലൊതുങ്ങി.\nഏപ്രില് ഒന്നുമുതല് മാര്‍ച്ച് 31വരെയുള്ള കാലയളവില് ഒരു ഉപഭോക്താവിന് 12 സിലിണ്ടറുകള് സബ്‌സിഡി നിരക്കില് ലഭ്യമാക്കുമെന്നായിരുന്നു പ്രഖ്യാപനം.\nസംസ്ഥാനത്ത് നഗരങ്ങളില് താമസിക്കുന്ന ബഹുഭൂരിപക്ഷം ഉപഭോക്താക്കളും സബ്‌സിഡി നിരക്കിലുള്ള ഒമ്പതു സിലിണ്ടറുകള്‍ക്കുശേഷം, സബ്‌സിഡിയില്ലാതെ സിലിണ്ടറുകള് വാങ്ങിത്തുടങ്ങിയിരിക്കുകയാണ്.\nനഗരങ്ങളില് ശരാശരി 30 ദിവസം കഴിയുമ്പോള്‍ത്തന്നെ പുതിയ സിലിണ്ടര് വിതരണം ചെയ്യുന്നുമുണ്ട്. നഗരങ്ങളിലെ ഉപഭോക്താക്കളില് 70 ശതമാനത്തിലേറെ ആളുകളും പത്താമത്തെ സിലിണ്ടറും വാങ്ങിക്കഴിഞ്ഞു. 11 സിലിണ്ടര് വാങ്ങിയവരുമുണ്ട്. എന്നാല്, ഒമ്പതു സിലിണ്ടറിനുശേഷം അധികമായി വാങ്ങുന്ന സിലിണ്ടറുകള്‍ക്കൊന്നും നിലവില് സബ്‌സിഡി ലഭിക്കുന്നില്ല.\nഇത് സംബന്ധിച്ച് കേന്ദ്രസര്‍ക്കാറിന്റെ ഉത്തരവ് പുറത്തുവരികയും എണ്ണക്കമ്പനികള് ഇതിനനുസൃതമായി സോഫ്റ്റ് വെയറില് വേണ്ട മാറ്റങ്ങള്‍വരുത്തുകയും ചെയ്യാതെ അധിക സിലിണ്ടറുകള്‍ക്ക് സബ്‌സിഡി ആനുകൂല്യം ലഭിക്കില്ല.\nസബ്‌സിഡിയില്ലാത്ത പാചകവാതക സിലിണ്ടറിന് 1,291 രൂപയാണ് പുതിയ വില. 850 രൂപയോളം സബ്‌സിഡിയായി ലഭിക്കുമെന്നാണ് പറയുന്നത്.\nഅതേസമയം, അധിക സിലിണ്ടറുകള്‍ക്ക് സബ്‌സിഡി ലഭിക്കാത്തതുകാരണം ഗ്യാസ് ഏജന്‍സികളും ഉപഭോക്താക്കളും തമ്മില് തര്‍ക്കങ്ങള് പതിവാകുകയാണ്.\nസര്‍ക്കാര് ഉത്തരവ് ലഭിക്കാതെ, സബ്‌സിഡിനിരക്കില് സിലിണ്ടര് വിതരണം ചെയ്യാനാവില്ലെന്ന നിലപാടിലാണ് കമ്പനികള്.\nനഗരങ്ങളില് ലക്ഷക്കണക്കിന് സിലിണ്ടറുകളാണ് ദിനംപ്രതി വിതരണം ചെയ്യുന്നത്. സബ്‌സിഡിയില്ലാതെ, കൂടുതല് സിലിണ്ടറുകള് നല്‍കുന്നതിന്, ഏജന്‍സികള്‍ക്ക് വിലക്കുമില്ല. ഇത് വഴി കമ്പനികള്‍ക്ക് വന്‍ലാഭം കിട്ടുന്നുമുണ്ട്.\nനികുതിയിളവ് നല്‍കുമെന്ന സംസ്ഥാനസര്‍ക്കാര് പ്രഖ്യാപനവും നടപ്പിലായിട്ടില്ല. നഗരവാസികളില് ബഹുഭൂരിപക്ഷം പേര്‍ക്കും സബ്‌സിഡിയില്ലാതെ, മുഴുവന് പണവും കൊടുത്ത് സിലിണ്ടറുകള് വാങ്ങേണ്ട സ്ഥിതിയാണിപ്പോള്.


Police question lankan cricketer Gunathilaka - Malayalam MyKhel\n» ബലാല്‍സംഗം, ലങ്കന് ഓപ്പണറെ പോലീസ് ചോദ്യം ചെയ്തു!! പീഡിപ്പിക്കപ്പെട്ടത് വിദേശ വനിത\nPublished: Thursday, July 26, 2018, 10:55 [IST]\nഗുണതിലകയെ ചോദ്യം ചെയ്തു | Oneindia Malayalam\nകൊളംബോ: ശ്രീലങ്കന് ക്രിക്കറ്റ് ടീം ഒന്നിനു പിറകെ ഒന്നായി വിവാദങ്ങളില് കുടുങ്ങി പ്രതിസന്ധിയില് നില്‍ക്കുകയാണ്. പന്ത് ചുരണ്ടല് സംഭവത്തില് വെസ്റ്റ് ഇന്‍ഡീസിനെതിരായ ടെസ്റ്റില് ഗ്രൗണ്ടില് ഇറങ്ങാന് വിസമ്മതിച്ചതായിരുന്നു നേരത്തേയുള്ള സംഭവം. ഇതേ തുടര്‍ന്നു ക്യാപ്റ്റന് ദിനേഷ് ചാണ്ഡിമല്, കോച്ച്, ടീം മാനേജര് എന്നിവരെ സസ്‌പെന്‍ഡ് ചെയ്യുകയും ചെയ്തിരുന്നു.\nഇപ്പോള് മറ്റൊരു വിവാദമാണ് ലങ്കയെ വേട്ടയാടുന്നത്. നേരത്തേ തന്നെ പെരുമാറ്റദൂഷ്യത്തിന്റെ പേരില് പ്രതിക്കൂട്ടിലായ ഓപ്പണര് ധനുഷ്‌ക ഗുണതിലകയെയാണ് ബലാല്‍സംഗക്കേസില് സംശയത്തിന്റെ നിഴലിലായത്.\nഗുണതിലകയെ ചോദ്യം ചെയ്തു\nബലാല്‍സംഗക്കേസില് ഗുണതിലകയെ പോലീസ് ചോദ്യം ചെയ്തു കഴിഞ്ഞു. കൊളംബോയിലെ ഒരു ഹോട്ടല് മുറിയില് വച്ച് നോര്‍വെ വംശജയായ യുവതി പീഡിപ്പിക്കപ്പെട്ടിരുന്നു. ഈ സംഭവത്തിലാണ് ലങ്കന് താരത്തിനെ ചോദ്യം ചെയ്തത്.\nസംഭവം നടക്കുമ്പോള് ഗുണതിലകയും ഈ ഹോട്ടലില് ഉണ്ടായിരുന്നതായി പോലീസ് അന്വേഷണത്തില് കണ്ടെത്തിയിരുന്നു.\nവിദേശ വനിത പീഡിപ്പിക്കപ്പെട്ട സംഭവത്തില് ഗുണതിലകയ്ക്കു നേരിട്ടു പങ്കുണ്ടെന്ന് ഇതുവരെ തെളിഞ്ഞിട്ടില്ല. താരത്തിന്റെ ഒരു സുഹൃത്തായ സന്ദീപ് ജൂഡ് സെലിയയെന്നയാളാണ് യുതിയെ ബലാല്‍സംഗത്തിന് ഇരയാക്കിയത്. ശനിയാഴ്ച രാത്രിയിലായിരുന്നു സംഭവം.\nഇയാളെ പോലീസ് നേരത്തേ അറസ്റ്റ് ചെയ്തിരുന്നു. ഗുണതിലകയും ഇതില് ഉള്‍പ്പെട്ടിട്ടുണ്ടോയെന്നു സംശയമുയര്‍ന്നതിനെത്തുടര്‍ന്നാണ് പോലീസ് ചോദ്യം ചെയ്തത്.\nരണ്ടു മുറികള് ബുക്ക് ചെയ്തു\nസംഭവം നടന്ന ദിവസം ഗുണതിലക ഇതേ ഹോട്ടലില് രണ്ടു മുറികള് ബുക്ക് ചെയ്തിരുന്നതായി അന്വേഷണത്തില് തെളിഞ്ഞിട്ടുണ്ട്. അതുകൊണ്ടു തന്നെ യുവതി പീഡിപ്പിക്കപ്പെട്ട സംഭവത്തില് താരവും ഉള്‍പ്പെട്ടിട്ടുണ്ടായേക്കാമെന്ന സംശയമാണ് പോലീസിനുള്ളത്.\nപെരുമാറ്റച്ചട്ടം ലംഘിച്ചതിനെ തുടര്‍ന്ന് ഗുണതിലകയെ രണ്ടു ദിവസം മുമ്പ് ലങ്കന് ക്രിക്കറ്റ് ബോര്‍ഡ് സസ്‌പെന്‍ഡ് ചെയ്തിരുന്നു.\nRead more about: cricket srilanka danushka gunathilaka rape case police suspension player ക്രിക്കറ്റ് ശ്രീലങ്ക ധനുഷ്‌ക ഗുണതിലക ബലാല്‍സംഗം കേസ് പോലീസ് സസ്‌പെന്‍ഷന് താരം\nStory first published: Thursday, July 26, 2018, 10:55 [IST]


പത്തനംതിട്ട: മലയാലപ്പുഴയില് ബി.ജെ.പി പ്രവര്‍ത്തകരുടെ വീടുകള്‍ക്ക് നേരെ ബോംബേറ്. പുലര്‍ച്ചെ ഒരു മണിയോടെ കാറിലെത്തിയ അക്രമിസംഘമാണ് ബോംബെറിഞ്ഞത്.\nസംഭവത്തിന് പിന്നില് സി.പി.ഐ.എം പ്രവര്‍ത്തകരാണെന്നാണ് സൂചന. മൂന്ന് ബി.ജെ.പി പ്രവര്‍ത്തകരുടെ വീടുകള്‍ക്ക് നേരെയാണ് അക്രമണമുണ്ടായത്.\nബി.ജെ.പി പ്രവര്‍ത്തകരായ ജയചന്ദ്രന്, പ്രസന്നന്, അഭിലാഷ് എന്നിവരുടെ വീടിന് നേര്‍ക്കാണ് അക്രമം നടന്നത്. മെറൂണ് കളറിലുളള ആള്‍ട്ടോ കാറിലെത്തിയവരാണ് ബോംബെറിഞ്ഞത്.\nപ്രദേശത്ത് കുറച്ച് ദിവസങ്ങളായി ബി.ജെ.പി-സി.പി.ഐ.എം സംഘര്‍ഷം നിലനില്‍ക്കുകയാണ്. സംഭവവുമായി ബന്ധപ്പെട്ട് സി.ഐ.ടി.യു ജില്ലാ ജോയിന്റ് സെക്രട്ടറി മലയാലപ്പുഴ മോഹനനെയും സംഘത്തെയും പോലീസ് കസ്റ്റഡിയില് എടുത്തിട്ടുണ്ട്.\nഇവരില് നിന്ന് തോക്ക് ഉള്‍പ്പടെയുള്ള ആയുധങ്ങള് കണ്ടെടുത്തു. ഇവര് സഞ്ചരിച്ച കാറും കസ്റ്റഡിയിലെടുത്തു. സംഘര്‍ഷസാധ്യത കണക്കിലെടുത്ത് സ്ഥലത്ത് ജില്ലാ പൊലീസ് മേധാവി കെ.കെ. ബാലചന്ദ്രന്റെ നേതൃത്വത്തില് വന് പൊലീസ് സംഘം ക്യാമ്പ് ചെയ്യുന്നുണ്ട്.


അനുഷ്ക വിരാട് വിവാഹം, ചിലവ് കേട്ടാല് ഞെട്ടും - Oneindia Malayalam\nPublished : December 12, 2017, 04:02\nഅനുഷ്ക വിരാട് വിവാഹം, ചിലവ് കേട്ടാല് ഞെട്ടും\nലോകത്തെ ചെലവേറിയ രണ്ടാമത്തെ ഹോളിഡേ ഡെസ്റ്റിനേഷനാണ് വിരാട് കോലിയും അനുഷ്ക ശർമയും തങ്ങളുടെ ജീവിതത്തിലെ ഏറ്റവും പ്രധാനപ്പെട്ട ദിവസം ചെലവഴിക്കാൻ വേണ്ടി തിരഞ്ഞെടുത്തത്. ഫോബ്സ് മാസികയുടെ കണക്ക് പ്രകാരമാണ് ഇത്. ഒരു ദിവസത്തേക്ക് 13.5 ലക്ഷം രൂപയാണ് ഇവിടെ താമസത്തിന് ചെലവ്. ഒരാഴ്ചത്തേക്ക് ആകുമ്പോൾ ഇത് 94.83 ലക്ഷം രൂപയാകും. ഒരാഴ്ച താമസിക്കാൻ മാത്രം ഒരു കോടി രൂപ. വേറെ ആര് ചെലവഴിക്കും തങ്ങളുടെ വിവാഹത്തിന് വേണ്ടി ഇത്രയും പണം. വാഹസമയത്ത് വിരാട് കോലിയും അനുഷ്ക ശർമയും ധരിച്ച വസ്ത്രങ്ങളും മറ്റ് ആർഭാടങ്ങളും കൂടി നോക്കിയാൽ ഇതിനും എത്രയോ മുകളിൽപ്പോകും വിവാഹച്ചെലവുകൾ. ഇതിന് മാത്രം ആസ്തി താരദന്പതികൾക്കുണ്ട് എന്നത് വേറെ കാര്യം. ബോളിവുഡ് റാണിയായ അനുഷ്ക ശർമയുടെ ആസ്തി 220 കോടി വരുമെന്നാണ് കണക്കുകൾ. വിരാട് കോലിയാണോ പിന്നെ മോശം, 382 കോടി രൂപയാണ് നിലവിൽ വിരാട് കോലിയുടെ ആസ്തി. കളിച്ചും അഭിനയിച്ചും പരസ്യം ചെയ്തു വിരുഷ്ക ബ്രാൻഡിന്റെ ആസ്തി ഇനിയും മുകളിലേക്ക് തന്നെ പോകും.


Cpm former malappuram councilor in custody on sexual abuse case | 30 വര്‍ഷത്തോളം വിദ്യാര്‍ത്ഥിനികളെ പീഡിപ്പിച്ചെന്ന പരാതി: മുന് സിപിഎം കൗണ്‍സിലര് കസ്റ്റഡിയില് - Malayalam Oneindia\nUpdated: Fri, May 13, 2022, 20:25 [IST]\nമലപ്പുറം: മുന് സിപിഎം കൗണ്‍സിലര് ശശികുമാര് മുപ്പത് വര്‍ഷത്തോളം വിദ്യാര്‍ത്ഥിനികളെ പീഡിപ്പിച്ച കേസില് കസ്റ്റഡിയില്. അധ്യാപകനും മുന് സുഹൃത്തുമായിരുന്ന അധ്യാപകന് കേസ് വന്നതിന്റെ കടുത്ത തീരുമാനങ്ങളെടുത്തിയിരുന്നു. മീടു പരാതി ഉയര്‍ന്നതോടെ ശശികുമാര് സ്ഥാനം രാജിവെക്കുകയായിരുന്നു. മലപ്പുറം നഗരസഭയിലെ രണ്ട് പേര് സോഷ്യല് മീഡിയിയലൂടെ പരാതി ഉന്നയിച്ചതോടെയാണ് കൗണ്‍സിലര് സ്ഥാനം രാജിവെക്കാന് ഇയാള് നിര്‍ബന്ധിതനായത്. സ്‌കൂളില് നിന്ന് വിരമിക്കലിന് ശേം അധ്യാപക ജീവിതത്തെ കുറിിച്ച് ശശികുമാര് ഫേസ്ബുക്കില് ഇട്ട പോസ്റ്റിലാണ് പരാതി ഉയര്‍ന്നുവന്നത്. അതേസമയം കേസെടുത്തതിന് പിന്നാലെ ഇയാള് ഒളിവിലായിരുന്നു.\nപോലീസ് കേസെടുത്തതോടെ ശശികുമാര് ഒളിവിലാണ്. പല തവണ പരാതി നല്‍കിയിട്ടും സ്‌കൂള് അധികൃതര് പലപ്പോഴായി പരാതി നല്‍കിയിരുന്നു. എന്നാല് സ്‌കൂള് അധികൃതര് നടപടിയെടുത്തില്ലെന്ന് സ്‌കൂളിലെ പൂര്‍വ വിദ്യാര്‍ത്ഥി കൂട്ടായ്മ് ആരോപിച്ചു. അധ്യാപകനായിരുന്ന മുപ്പത് വര്‍ഷത്തോളം ചില വിഥാര്‍ത്ഥിനികളെ ലൈംഗികമായി പീഡിപ്പിച്ചെന്നാണ് പരാതിയില് പറയുന്നത്. സംഭവത്തെ കുറിച്ച് വിദ്യാഭ്യാസ മന്ത്രി വി ശിവന്‍കുട്ടി ഡിഡിഇയോട വിശദീകരണം തേടി. ശശകുമാറിനെ അറസ്റ്റ് ചെയ്യണമെന്ന് ആവശ്യപ്പെട്ട് എംഎസ്എഫ് ഇന്ന് സ്‌കൂളിലേക്ക് മാര്‍ച്ചും നടത്തിയിരുന്നു. മാര്‍ച്ചില് പോലീസും പ്രവര്‍ത്തകരും ഏറ്റുമുട്ടി. സ്‌കൂളിന് പിന്നില് പ്രതിഷേധക്കാര് കുത്തിയിരുന്ന് പ്രതിഷേധിച്ചിരുന്നു.\nമലപ്പുറത്തെ എയ്ഡഡ് സ്‌കൂളിലെ പൂര്‍വ വിദ്യാര്‍ത്ഥികളാണ് പരാതികളുമായിരംഗത്ത് വന്നത്. അധ്യാപകന് ആയിരുന്ന സമയത്ത് ഇയാല് സ്‌കൂളിലെ പെണ്‍കുട്ടികളെ പീഡിപ്പിച്ചു എന്നായിരുന്നു ആരോപണം. മാര്‍ച്ചിലായിരുന്നു. മുപ്പത് വര്‍ഷം പൂര്‍ത്തിയാക്കി ശശികുമാര് വിരമിച്ചത്. വിവാദം വന്നതിന് പിന്നാലെ മലപ്പുറം നഗരസഭ അംഗത്വം ഇയാള് രാജിവെച്ചിരുന്നു. സ്‌കൂള് കാലഘട്ടത്തിലെ തന്റെ ജീവിതം പോസ്റ്റ് ചെയ്തിരുന്നു ശശികുമാര്. ഇതിന് താഴെയാണ് ആദ്യ പരാതിയുമായി പെണ്‍കുട്ടി രംഗത്ത് വന്നത്. അധ്യാപകനില് നിന്ന് നേരിട്ട പീഡനമാണ് കമന്റ് ചെയ്തത്. പിന്നാലെ ഒരു കൂട്ടം പെണ്‍കുട്ടികള് സമാനമായ പരാതിയുമായി രംഗത്ത് വകയായിരുന്നു.\n30 വര്‍ഷത്തെ അധ്യാപക ജീവിതത്തില് സ്‌കൂളിലെ നിരവധി പെണ്‍കുട്ടികളാണ് ഇയാളുടെ ലൈംഗിക അതിക്രമത്തിന് ഇരയായതെന്നാണ് പരാതിക്കാരുടെ ആരോപണം. 2019ല് തന്നെ അധ്യാപകനെതിരെ സ്‌കൂളിലെ കുട്ടികള് പരാതി നല്‍കിയിരുന്നു. എന്നാല് സ്‌കൂള് അധികൃതരുടെ ഭാഗത്ത് നിന്ന് യാതൊരു തരത്തിലുമുള്ള നടപടിയുമുണ്ടായില്ലെന്ന് പരാതി നല്‍കിയ പൂര്‍വ വിദ്യാര്‍ത്ഥികള് പറയുന്നു. നിരവധി പേര് ഇയാള്‍ക്കെതിരെ പരാതിയുമായി തങ്ങളെ സമീപിച്ചിട്ടുണ്ട്. നിയമ നടപടികളുമായി മുന്നോട്ട് പോകുമെന്നും ഇവര് അറിയിച്ചു. അഇതേസമയം മലപ്പുറം വനിതാ സെല് കൗണ്‍സിലര്‍ക്കെതിരെ പോക്‌സോ നിയമപ്രകാരം കേസെടുത്തിട്ടുണ്ട്.\nമലപ്പുറം: പോക്സോ കേസിൽ പ്രതി; ശശികുമാറിനെതിരെ സമഗ്ര അന്വേഷണം വേണമെന്ന് മലപ്പുറം നഗരസഭാ കൗൺസിൽ\nമലപ്പുറം: കരിപ്പൂരിൽ വീണ്ടും സ്വർണ്ണവേട്ട; ഒരു കിലോഗ്രാം സ്വർണം കണ്ടെടുത്തു\nമലപ്പുറം: പാരമ്പര്യവൈദ്യന്റെ കൊലപാതകം;5പ്രതികൾക്കായി ലുക്ക് ഔട്ട് നോട്ടീസ്\nമലപ്പുറം ;കെ വി ശശി കുമാറിനെതിരായ പീഡന പരാതിയിൽ സ്കൂളിനെതിരെയും അന്വേഷണമുണ്ടാകും\nമലപ്പുറം; മുൻ അധ്യാപകനെതിരായ പീഡനപരാതി; സ്കൂളിനെതിരെയും അന്വേഷണം\nഇസ്ലാമോ ഫോബിക് കണ്ടന്റായി പ്രചരിപ്പിക്കുന്നത് വർഗ്ഗീയ സംഘടനകൾ;സമസ്ത നേതാവിനെ പിന്തുണച്ച് എംഎസ്എഫ് പ്രസിഡന്റ്\ncpm councilor teacher സിപിഎം അധ്യാപകന് malappuram മലപ്പുറം politics\ncpm former malappuram councilor in custody on sexual abuse case


Emalayalee.com - ഞാന് ശബരിമലയില് പോയിട്ടുണ്ട് : വെളിപ്പെടുത്തലുമായി ലക്ഷ്‌മി രാജീവ്\nnamukku chuttum. 21-Oct-2018\nശബരിമലയിലെ സ്‌ത്രീ പ്രവേശനം ഭക്തരുടെ പ്രതിഷേധത്താല് സര്‍ക്കാരിന് നടപ്പാക്കാനാവാതെ നീളുമ്‌ബോള് പുതിയ വെളിപ്പെടുത്തലുമായി ലക്ഷ്‌മി രാജീവ്. ശബരിമല തന്ത്രിയ്‌ക്കെതിരെ കടുത്ത ആരോപണമാണ് ഫേസ്‌ബുക്ക് പോസ്റ്റിലൂടെ ലക്ഷ്‌മി രാജീവ് ഉന്നയിച്ചിരിക്കുന്നത്.\nശബരിമല മാത്രമല്ല ഞാന് പോകാത്ത അമ്‌ബലങ്ങളില്ലെന്നും, തന്നെ അനാവശ്യം പറയാന് തുനിഞ്ഞാല് താഴമണ് ഇനിയും വല്ലാതെ ഈ സമൂഹത്തില് താഴുമെന്നും അവര് കുറിക്കുന്നു. ആ ശ്രീകോവിലിനു മുന്നില് നിന്ന് കരഞ്ഞു പറഞ്ഞതെല്ലാം അയ്യപ്പന് തന്നിട്ടുണ്ട്.\nഅവിടെ സ്ഥിരമായി യുവതികള് വന്നിരുന്ന കാലത്തെക്കുറിച്ച് സ്വാമി അയ്യപ്പനറിയാം. അതേസമയം ശബരിമലയില് ഇപ്പോള് സ്‌ത്രീകള് ആരും പോകരുതെന്നും അതിനുള്ള സാഹചര്യമാവുന്നത് വരെ കാത്തിരിക്കണം എന്നും ലക്ഷ്‌മി രാജീവ് ഫേസ്‌ബുക്കില് കുറിക്കുന്നു.\nഫേസ്‌ബുക്ക് പോസ്റ്റിന്റെ പൂര്‍ണരൂപം\nഞാന് ശബരി മലയില് പോയിട്ടുണ്ട്, കണ്‌ഠരര് രാജീവരാണ് മകനെ പതിനെട്ടു പ്രാവിശ്യം മല ചവിട്ടുക്കാമെന്നു നേര്‍ന്നോളാനും പറഞ്ഞത്. ബസന്ത് നഗര് അയ്യപ്പ സ്വാമി ക്ഷേത്രത്തില് വച്ച്. അയാള് അത് നിഷേധിക്കും, എന്നെ കണ്ടിട്ടേ ഇല്ല എന്ന് പറയും എന്ന് അറിഞ്ഞുകൊണ്ട് തന്നെയാണ് അത് തുറന്നു പറയുന്നത്.\nഗതികെട്ട ഒരു സമയമായിരുന്നു, അച്ഛനും മരിച്ചു, കുട്ടികള് ആയുമില്ല ആകെ വലഞ്ഞ വര്‍ഷങ്ങള്. ശബരിമലയല്ല, തീയില് ചാടാന് ആരേലും പറഞ്ഞാല് ചാടുന്ന സമയം.\nഎന്നെ അനാവശ്യം പറഞ്ഞാല് താഴമണ് ഇനിയും വല്ലാതെ ഈ സമൂഹത്തില് താഴും. അതവര് ചെയ്യില്ല.അയ്യപ്പന്റെ നട അടച്ചു അയാള് ഇറങ്ങുമെന്ന് പറഞ്ഞാല് അതിനര്‍ത്ഥം അയാള് ഇറങ്ങണമെന്നാണ്. അവിടെ യുവതികള് കയറിയിട്ടുണ്ട്.\nസ്വാമി അയ്യപ്പനറിയാം അവിടെ സ്ഥിരമായി യുവതികള് വന്നിരുന്ന കാലം. അത് എടുത്തുകാട്ടി ആചാര ലംഘനം എന്ന് പറഞ്ഞു ശബരിമല നശിപ്പിക്കുന്നവര്‍ക്കു എതിരെ ഒന്നും പറഞ്ഞില്ലെങ്കില് ഞാന് കൈകൂപ്പിയ ദൈവങ്ങള്‍ക്ക് ഒരു അര്‍ത്ഥവും ഉണ്ടാവില്ല .\nനിങ്ങള് എന്നെ എന്ത് പറഞ്ഞാലും എനിക്കൊന്നുമില്ല. ശബരിമലയില് ഇപ്പോള് സ്‌ത്രീകള് ആരും പോകരുത്. അവിടുത്തെ ഗുണ്ടകളെ സര്‍ക്കാര് കൈകാര്യം ചെയ്യട്ടെ. അവിടെ എല്ലാവര്‌ക്കും പോകാന് ഉള്ള സമയം വരും.\nഞാന് അന്ന് ആ ശ്രീകോവിലിനു മുന്നില് നിന്ന് കരഞ്ഞു പറഞ്ഞ എല്ലാം അയ്യപ്പന് എനിക്ക് തന്നിട്ടുണ്ട്. മക്കളെ ജനിച്ച അന്ന് മുതല് ഇന്ന് വരെ ഹരിവരാസനം കേള്‍പ്പിച്ചാണ് ഉറക്കുന്നത്.\nഎന്നെ വേണ്ടാത്തവര് ഇവിടെ നിന്നും പോകണം. ശബരിമല മാത്രമല്ല ഞാന് പോകാത്ത അമ്‌ബലങ്ങളില്ല, സൗത്തില്. ഏതു കല്ല് കണ്ടാലും വീണു കിടന്നു തൊഴുന്ന ഒരാളാണ് ലക്ഷ്‌മി.\nഇരുപത്തി മൂന്നു വര്‍ഷമായി രാജീവിന്റെ കൂടെ.\nവീട്ടിലെ ഏറ്റവും പ്രധാന വാക്കാണ് സുരക്ഷ. മുന്നൂറോളം ജീവനുകളെ അങ്ങോട്ടും ഇങ്ങോട്ടും വിമാനത്തില് കൊണ്ട് പോകുന്ന ആ മനുഷ്യന് അനുഷ്‌ഠിക്കുന്ന കൃത്യമായ ചിട്ടക്ക്, നിയമങ്ങള്‍ക്കു മുന്നില് ഞാന് എന്നും വേലക്കാരി മാത്രം ആയിരുന്നു.\nപരാതി ഉണ്ടായിരുന്നു. ആ മനുഷ്യന് കരഞ്ഞു , മതത്തിന്റെ പേരില് ഗുണ്ടകളെ ഇറക്കി കണ്‌ഠരരുകള് അയ്യപ്പനെ വ്യഭിചരിക്കുന്നതു. അയ്യോ അയ്യോ എന്ന് ഞങ്ങള് എല്ലാവരും പറഞ്ഞു. അത് കൊണ്ട് പറയേണ്ടി വന്നു. പ്രാണ പ്രതിഷ്‌ഠ പഠിച്ച ഒരു ബ്രാഹ്മണനും ഒരു ഉറുമ്‌ബിനെപ്പോലും നോവിക്കില്ല. ഈ കാട്ടാളന്മാര് സമൂഹത്തിനു മുന്നില് തുറന്നു കാട്ടാന് ഒരുത്തന് ഇല്ലാതെ പോയല്ലോ?\nആരും ആവേശം മൂത്തു തെളിവുകള് ശേഖരിക്കാന് നില്‍ക്കേണ്ട. കേസ് ആകുകയാണെങ്കില് ഇന്ത്യയിലെ ഏറ്റവും വലിയ വക്കീല് അത് വാദിച്ചോളും. രാജീവിന്റെ വാക്കാണ്. മാറില്ല. ആരും ഉല്‍ക്കണ്‌ഠപ്പെടേണ്ട.\nഎത്ര കണ്ടു ഞാൻ സ്ത്രീകൾക്ക്\nശബരി മല സന്നിധാനത്തിൽ\nഎനിക്കായി നിവേദിച്ച പായസം\nകണ്ഠരര് പകർന്നു കൊടുക്കുന്നത്\nഎത്രയെത്ര ആശ്വാസ വചനങ്ങൾ\nഎല്ലാം കണ്ടു മൂകനായി നിലക്കാനെ\nകഴിഞ്ഞുള്ളെനിക്ക് അന്നും ഇന്നും\nവരട്ടെ ഏവരും എൻ സന്നിധാനത്തിൽ\nസ്വാതന്ത്ര്യ നിഷേധിയല്ല ഞാൻ\nവരുക നിങ്ങൾ വന്നു\nസ്വാതന്ത്യത്തിൻ അരവണ പായസം


അയോധ്യകേസ്: സുപ്രീംകോടതിയുടെ നിര്‍ണ്ണായകവിധി ഇന്ന് – Chandrika Daily\nBy chandrika Thursday September 27, 2018 08:19 am\nന്യൂഡല്‍ഹി: അയോധ്യ കേസിന്റെ അനുബന്ധ പരാതിയില് ഇന്ന് സുപ്രീംകോടതി വിധി പറയും. ചീഫ് ജസ്റ്റിസ് ദീപക് മിശ്ര അധ്യക്ഷനായ മൂന്നംഗബെഞ്ചാണ് വിധി പറയുന്നത്. ജസ്റ്റിസ് അശോക് ഭൂഷണ്,…\nന്യൂഡല്‍ഹി: അയോധ്യ കേസിന്റെ അനുബന്ധ പരാതിയില് ഇന്ന് സുപ്രീംകോടതി വിധി പറയും. ചീഫ് ജസ്റ്റിസ് ദീപക് മിശ്ര അധ്യക്ഷനായ മൂന്നംഗബെഞ്ചാണ് വിധി പറയുന്നത്. ജസ്റ്റിസ് അശോക് ഭൂഷണ്, അബ്ദുള് നസീര് എന്നിവരാണ് ബെഞ്ചിലെ സഹജഡ്ജിമാര്. വിവിധ മുസ്ലീംസംഘടനകളുടെ അഭിഭാഷകനായ രാജീവ് ധവാന് നല്‍കിയ ഹര്‍ജിയിലാണ് സുപ്രീംകോടതിയുടെ വിധി വരുന്നത്.\n1994 ല് ഇസ്മായീല് ഫാറൂഖി കേസില് മുസ്ലീങ്ങള്‍ക്ക് ആരാധനക്ക് പള്ളികള് നിര്‍ബന്ധമല്ലെന്നും തുറസ്സായ സ്ഥലത്തും അവര് നിസ്‌കാരമാവമെന്നും സുപ്രീംകോടതിയിലെ ഭൂരിപക്ഷബെഞ്ച് നിരീക്ഷിച്ചിരുന്നു. സുപ്രീംകോടതിയുടെ മുന്‍നിരീക്ഷണം അനീതിയാണെന്നും അത് അയോധ്യക്കേസിനെ ബാധിക്കുമെന്നും ധവാന് ഹര്‍ജിയില് പറയുന്നു. സുപ്രീംകോടതി ഇന്ന് നടത്തുന്ന വിധിയുടെ അടിസ്ഥാനത്തിലാവും അയോധ്യക്കേസിന്റെ വിധി നിശ്ചയിക്കപ്പെടുക.\nസുപ്രീംകോടതി ചീഫ് ജസ്റ്റിസ് ദീപക് മിശ്ര വിരമിക്കുന്നതിന് മുന്‍പുളള പ്രധാനപ്പെട്ട വിധികളില് അവസാനത്തേതാണിത്. ആധാര്, സ്വകാര്യത, സംവരണം, തുടങ്ങി പ്രമുഖ കേസുകളില് ഇതിനോടകം അദ്ദേഹം വിധി പ്രസ്താവിച്ചിരുന്നു.\nCategories: More, News, Views Tags: ayodya case, deepak misra, supreme court


പിണറായി കൂട്ടക്കൊല കേസ് പ്രതി സൗമ്യ തൂങ്ങി മരിച്ചു; ഗുരുതര സുരക്ഷ വീഴ്ചയെന്ന് വിമര്‍ശനം - Muhimmath\nപിണറായി കൂട്ടക്കൊല കേസ് പ്രതി സൗമ്യ തൂങ്ങി മരിച്ചു; ഗുരുതര സുരക്ഷ വീഴ്ചയെന്ന് വിമര്‍ശനം\nകണ്ണൂര്: പിണറായി കൂട്ടക്കൊല കേസിലെ പ്രതി സൗമ്യയെ ജയിലിനുള്ളില് തൂങ്ങി മരിച്ച നിലയില് കണ്ടെത്തി. വെള്ളിയാഴ്ച രാവിലെയാണ് സംഭവം. കേസില് വിചാരണ തുടങ്ങാനിരിക്കേയാണ് ഏക പ്രതിയായ സൗമ്യ വനിതാ സബ് ജയിലില് ജീവനൊടുക്കിയത്.\nപശുക്കളെ നോക്കുന്നതായിരുന്നു ജയിലില് സൗമ്യയുടെ ചുമതല. രാവിലെ പുല്ലരിയാന് പോയ സൗമ്യയെ ഒമ്പതരയോടെ കശുമാവില് തൂങ്ങിയ നിലയില് കണ്ടെത്തുകയായിരുന്നു. ഉടന് തന്നെ ജയില് അധികൃതര് കണ്ണൂര് ജില്ലാ ആശുപത്രിയിലെത്തിച്ചെങ്കിലും രക്ഷിക്കാനായില്ല. മൃതദേഹം കണ്ണൂര് ജില്ലാ ആശുപത്രി മോര്‍ച്ചറിയിയിലേക്ക് മാറ്റി.\nസൗമ്യയുടെ പിതാവ് പിണറായി വണ്ണത്താന് വീട്ടില് കുഞ്ഞിക്കണ്ണന് (76), മാതാവ് കമല (65), മക്കളായ ഐശ്വര്യ (എട്ട്), കീര്‍ത്തന(ഒന്നര) എന്നിവരെയാണ് എലിവിഷം കൊടുത്ത് കൊലപ്പെടുത്തിയത്. അവിഹിത ബന്ധത്തിന് തടസം നിന്നതാണ് മാതാപിതാക്കളെയും മക്കളെയും കൊലപ്പെടുത്തിയതിന് കാരണമെന്ന് സൗമ്യ മൊഴി നല്‍കിയിരുന്നു.\nഭര്‍ത്താവ് ഉപേക്ഷിച്ച് പോയതിന് ശേഷം പലരുമായും സൗമ്യക്ക് അവിഹിത ബന്ധമുണ്ടായിരുന്നു. ഇത് നേരില് കണ്ട മൂത്ത മകള് ഐശ്വര്യ ഇക്കാര്യങ്ങള് മുത്തച്ഛനോട് പറയുമെന്ന് സൗമ്യയെ ഭീഷണിപ്പെടുത്തി. തുടര്‍ന്ന് അന്ന് രാത്രി സൗമ്യ ചോറില് എലിവിഷം കലര്‍ത്തി മകള്‍ക്ക് നല്‍കി. മൂന്നാമത്തെ ദിവസം മംഗലാപുരത്തെ സ്വകാര്യ ആശുപത്രിയില് വെച്ച് ഐശ്വര്യ മരണത്തിന് കീഴടങ്ങി.\nഐശ്വര്യയുടെ മരണശേഷവും പലരും സൗമ്യയെ തേടി വീട്ടിലെത്തി. ഇത് നാട്ടുകാര് ചോദ്യം ചെയ്യുകയും മാതാപിതാക്കള് ഇതിന്റെ പേരില് സൗമ്യയുമായി വഴക്കിടുകയും ചെയ്തു. ഇതോടെ അവരെയും ഇല്ലാതാക്കാന് സൗമ്യ തീരുമാനിച്ചു. മാതാവ് കമലക്ക് മീന് കറിയിലും പിതാവ് കുഞ്ഞിക്കണ്ണന് രസത്തിലും എലിവിഷം കലര്‍ത്തി നല്‍കിയുമാണ് കൊല നടത്തിയത്. പിന്നീട് ഇക്കാര്യങ്ങള് സൗമ്യ കാമുകന്മാരെ ഫോണ് വിളിച്ച് അറിയിക്കുകയും ചെയ്തു.\nകൊലപാതകത്തിന് ശേഷവും ഒരു ഭാവഭേദവുമില്ലാതെയായിരുന്നു സൗമ്യ നാട്ടുകാരുമായി ഇടപെട്ടത്. എന്നാല് കുഞ്ഞിക്കണ്ണന്റെയും കമലയുടെയും ആന്തരികാവയവങ്ങളുടെ പരിശോധനാ ഫലത്തില് അലൂമിനിയം ഫോസ്‌ഫൈഡിന്റെ അംശങ്ങള് കണ്ടെത്തിയതോടെ അന്വേഷണ സംഘത്തിന് സംശയങ്ങള് ബലപ്പെട്ടു. ഇതേ തുടര്‍ന്ന് നടത്തിയ അന്വേഷണമാണ് ക്രൂരമായ കൊലപാതക പരമ്പരയുടെ ചുരുളഴിഞ്ഞത്.\nമുമ്പും ആത്മഹത്യാ പ്രവണത കാണിച്ചിട്ടുള്ള സൗമ്യ ജയിലിനുള്ളില് തൂങ്ങി മരിച്ചത് ഗുരുതര സുരക്ഷ വീഴ്ചയാണെന്ന് വിമര്‍ശനം ഉയര്‍ന്നിട്ടുണ്ട്. പ്രമാദമായ കേസിലെ പ്രതിയായിട്ടും ജയില് ഉദ്യോഗസ്ഥര് മതിയായ ശ്രദ്ധ കൊടുക്കാതിരുന്നതാണ് ഇത്തരമൊരു സംഭവത്തിന് കാരണമെന്നാണ് ഉദ്യോഗസ്ഥരുടെ പ്രാഥമിക വിലയിരുത്തല്.


നല്ലതിന് വേണ്ടിയാണ് രജനീകാന്തിന്റെ രാഷ്ട്രീയ പ്രവേശനമെന്ന് എആർ റഹ്മാൻ-I feel Rajinikanth means only good: AR Rahman\nനല്ലതിന് വേണ്ടിയാണ് രജനീകാന്തിന്റെ രാഷ്ട്രീയ പ്രവേശനമെന്ന് എആർ റഹ്മാൻ\nനല്ല നേതൃത്വത്തിന്റെ കുറവുള്ളത് കൊണ്ടാണ് താരങ്ങൾ രാഷ്ട്രീയത്തിലേക്ക് വരുന്നതെന്ന്\nചെന്നൈ: തമിഴ്നാട്ടിൽ പുതിയ രാഷ്ട്രീയ പാർട്ടിയുമായി തിരഞ്ഞെടുപ്പിൽ മത്സരിക്കുമെന്ന് പ്രഖ്യാപിച്ച രജനീകാന്തിന് പിന്തുണയുമായി എആർ റഹ്മാൻ. “രാഷ്ട്രീയ പ്രവേശനം നല്ലതിനാണ്” എന്ന് ഓസ്കാർ അവാർഡ് നേടിയ സംഗീത പ്രതിഭ പറഞ്ഞു.\nസമുദായ വേർതിരിവുകളില്ലാതെയാവും തമിഴ്‌നാട്ടിലെ പുതിയ കക്ഷിയെന്നാണ് രജനീകാന്ത് പ്രഖ്യാപിച്ചത്. സത്യസന്ധതയ്ക്കും മതനിരപേക്ഷതയ്ക്കുമാണ് ആത്മീയ രാഷ്ട്രീയത്തിലൂടെ താൻ മുൻതൂക്കം നൽകുന്നതെന്ന് രജനീകാന്ത് പറഞ്ഞിരുന്നു.\n“മതനിരപേക്ഷതയിൽ ഊന്നിയുള്ള ആത്മീയ രാഷ്ട്രീയത്തെ കുറിച്ചാണ് അദ്ദേഹം പറഞ്ഞിരിക്കുന്നത്. എനിക്ക് തോന്നുന്നത് അദ്ദേഹം നല്ലത് മാത്രമാണ് ഉദ്ദേശിക്കുന്നത് എന്നാണ്”, എആർ റഹ്മാൻ മാധ്യമപ്രവർത്തകരോട് പറഞ്ഞു.\nനല്ല നേതൃത്വത്തിന്റെ കുറവുണ്ടെന്ന് തോന്നുന്നത് കൊണ്ടാകാം തമിഴ്നാട്ടിൽ താരങ്ങൾ രാഷ്ട്രീയത്തിലേക്ക് കടന്നുവരുന്നതെന്ന് അദ്ദേഹം പറഞ്ഞു. ജനപക്ഷത്ത് നിന്നുകൊണ്ടാകണം രാഷ്ട്രീയ പ്രവർത്തകർ പ്രവർത്തിക്കേണ്ടത്. അടിസ്ഥാന സൗകര്യ വികസനത്തിനും കർഷകരുടെ പ്രശ്നങ്ങൾക്കും മുൻതൂക്കം നൽകണം എന്നും അദ്ദേഹം കൂട്ടിച്ചേർത്തു.\nരജനി മന്ത്രം എന്ന പേരിൽ മൊബൈൽ ആപ്പും വെബ്സൈറ്റും രജനീകാന്ത് ആരംഭിച്ചിരുന്നു. രാഷ്ട്രീയ പാർട്ടിയിലേക്ക് അംഗങ്ങളെ ആകർഷിക്കാനാണ് ഇത്.\nTags: AR Rahman, Rajanikanth\nആന്ധ്രാപ്രദേശ് ‘മുഖ്യമന്ത്രി’യാകാന് മമ്മൂട്ടി\nപുകവലിയും മദ്യപാനവുമില്ല; ‘ക്ലീനാ’ണ് ഈ സൂര്യ പടം\nഎ.ആര്.റഹ്മാന് ഷോ മാറ്റിവച്ചു; ടിക്കറ്റെടുത്തവർക്ക് പണം തിരികെ നല്‍കും


'Don't Do Anything That'll Cause Tensions: Omar Abdullah warns India | ജമ്മുകശ്മീരിന്റെ പ്രത്യേക പദവി സംരക്ഷിക്കുമെന്ന് ഫറൂഖ് അബ്ജുള്ള: സർവ്വകക്ഷിയോഗം അവസാനിച്ചു! - Malayalam Oneindia\nUpdated: Sun, Aug 4, 2019, 22:02 [IST]\nശ്രീനഗർ: ജമ്മു കശ്മീരിൽ സംഘർഷമുണ്ടാകുന്ന ഒന്നും ചെയ്യരുതെന്ന മുന്നറിയിപ്പുമായി ഫറൂഖ് അബ്ദുള്ള. കശ്മീരിനെ സംഘർഷഭരിതമാക്കുന്ന ഒന്നും പാകിസ്താനോ ഇന്ത്യയോ ചെയ്യതുതെന്നാണ് ജമ്മു കശ്മീർ നാഷണൽ കോൺഫറൻസ് തലവൻ ഫറൂഖ് അബ്ദുള്ളയുടെ മുന്നറിയിപ്പ്. അദ്ദേഹത്തിന്റെ വസതിയിൽ നടന്ന സർവ്വകക്ഷിയോഗത്തിന് ശേഷമാണ് പ്രതികരണം. സംസ്ഥാനത്തെ ജനങ്ങൾ സമാധാനത്തോടെ ഇരിക്കാനും ആഹ്വാനം ചെയ്യുന്നു. കൂടാതെ കശ്മീരിന്റെ പ്രത്യേക പദവി കാത്തുസൂക്ഷിക്കുന്നതിനായി എല്ലാ രാഷ്ട്രീയ നേതാക്കൾ ഒരുമിച്ച് നിൽക്കണമെന്നും അദ്ദേഹം ഫറൂഖ് അബ്ദുള്ള കൂടിച്ചേർത്തു.\nസംസ്ഥാനത്തെ വിവിധ രാഷ്ട്രീയ പാർട്ടികളുടെ പ്രതിനിധികളുമായി വസതിയിൽ വെച്ച് കൂടിക്കാഴ്ച നടത്തിയിരുന്നു. കശ്മീരിലെ ഇപ്പോഴത്തെ രാഷ്ട്രീയ സാഹചര്യങ്ങളും സൈനിക വിന്യാസവും സംബന്ധിച്ച കാര്യങ്ങൾ ചർച്ച ചെയ്യുന്നതിനായിരുന്നു സർവ്വകക്ഷി യോഗം വിളിച്ചത്. നേരത്തെ ഒരിക്കൽപ്പോലും അമർനാഥ് യാത്ര റദ്ദാക്കിയിട്ടില്ല. ഇത് തുടർന്നാൽ സംസ്ഥാനത്ത് ഉണ്ടാകാൻ പോകുന്ന പരിണിത ഫലങ്ങളെക്കുറിച്ച് പ്രധാനമന്ത്രി നരേന്ദ്രമോദിയെയും പ്രസിഡന്റ് രാംനാഥ് കോവിന്ദിനെയും അറിയിക്കുമെന്നും അദ്ദേഹം കൂട്ടിച്ചേർക്കും.\nനേരത്തെ സർവ്വകക്ഷിയോഗം മെഹബൂബ മുഫ്തിയുടെ വീട്ടിൽ വെച്ച് നടത്താനായിരുന്നു തീരുമാനിച്ചത്. എന്നാൽ ഇത് അവസാന നിമിഷത്തിൽ ഇത് ഫറൂഖ് അബ്ദുള്ളയുടെ വസതിയിലേക്ക് മാറ്റുകയായിരുന്നു. ഭീകരാക്രമണ ഭീഷണിയെത്തുടർന്ന് കശ്മീരിൽ നിന്ന് വിനോദസഞ്ചാരികളെയും അമർനാഥ് തീർത്ഥാകടരെയും മാറ്റിയതിന് പിന്നാലെ സംസ്ഥാനത്ത് പ്രത്യേക സാഹചര്യമാണ് നിലവിലുള്ളത്. കശ്മീരിൽ 25000ലധികം സൈനികരെ വിന്യസിച്ചതാണ് പരിഭ്രാന്തി വർധിപ്പിച്ചത്.\nവിവിധ രാഷ്ട്രീയ പാർട്ടി നേതാക്കൾ ഒരു ഹോട്ടലിൽ വെച്ച് കൂടിക്കാഴ്ച നടത്താൻ തീരുമാനിച്ചിരുന്നു. എന്നാൽ ഒരു തരത്തിലുള്ള രാഷ്ട്രീയ ചർച്ചകൾക്കും അനുമതി നൽകരുതെന്ന് പോലീസ് ഹോട്ടലുകൾക്ക് നിർദേശം നൽകിയിരുന്നുവെന്നാണ് മുൻ ജമ്മു കശ്മീർ മുഖ്യമന്ത്രി മെഹബൂബ മുഫ്തി വ്യക്തമാക്കിയത്. യോഗം ഫറൂഖ് അബ്ദുള്ളയുടെ ആരോഗ്യസ്ഥിതി മോശമായതിനാലാണ് വസതിയിലേക്ക് മാറ്റിയതെന്നും മെഹബൂബ കൂട്ടിച്ചേർത്തു. കശ്മീരിലെ സ്ഥിതിഗതികളെക്കുറിച്ച് കേന്ദ്രസർക്കാർ ഒന്നും പ്രതികരിക്കുന്നില്ലെന്നും അവർ കൂട്ടിച്ചേർക്കുന്നു. കശ്മീരിലെ മുഖ്യധാര രാഷ്ട്രീയ പാർട്ടി നേതാക്കളെ അഴിമതിയുടെ മുദ്ര കുത്തി ഒതുക്കാനുള്ള ശ്രമമാണ് നടക്കുന്നതെന്നും അവർ ആരോപിക്കുന്നു.\njammu kashmir sri nagar force army mehbooba mufti central government ശ്രീനഗർ സുരക്ഷ\n'Don't Do Anything That'll Cause Tensions: Omar Abdullah warns India


മുഖ്യമന്ത്രി തന്നെ കലാപത്തിന് ആഹ്വാനം ചെയ്യുന്നു: രമേശ് ചെന്നിത്തല – Jaihind TV\nമുഖ്യമന്ത്രി തന്നെ കലാപത്തിന് ആഹ്വാനം ചെയ്യുന്നു: രമേശ് ചെന്നിത്തല\nസംസ്ഥാനത്ത് വർഗീയ സംഘർഷത്തിന് സി.പി.എം – ആർ.എസ്.എസ് ശ്രമമെന്ന് പ്രതിപക്ഷ നേതാവ് രമേശ് ചെന്നിത്തല. മുഖ്യമന്ത്രി തന്നെ കലാപത്തിന് ആഹ്വാനം ചെയ്യുകയാണ്. വർഗീയ ധ്രുവീകരണമുണ്ടാക്കി രാഷ്ട്രീയ നേട്ടത്തിനാണ് സി.പി.എം ശ്രമമെന്നും അദ്ദേഹം കൊച്ചിയിൽ പറഞ്ഞു.\nസംസ്ഥാനത്തെ ക്രമസമാധാന നില പൂര്‍ണമായും തകർന്നു. ആഭ്യന്തരവകുപ്പ് പൂര്‍ണ പരാജയമെന്നും പോലീസ് സേന നോക്കുകുത്തിയായെന്നും അദ്ദേഹം പറഞ്ഞു. സമാധാനജീവിതം ഉറപ്പാക്കുന്ന കാര്യത്തില് പോലീസ് പരാജയപ്പെട്ട കാഴ്ചയാണ് കാണാനാകുന്നത്. പാർട്ടി സെക്രട്ടറിയുടെ നിലവാരത്തിലേക്ക് മുഖ്യമന്ത്രി താഴുന്നു.\nസോഷ്യല് മീഡിയയില് വര്‍ഗീയ പരാമർശം നടത്തിയാൽ കടുത്ത നടപടിയെടുക്കുമെന്ന് ഡി.ജി.പി പറയുന്നു. മുഖ്യമന്ത്രിക്കെതിരെ സംസാരിച്ചാല് അറസ്റ്റ് ഉള്‍പ്പെടെയുള്ള നടപടികളാണ് സ്വീകരിക്കുന്നത്. എന്നാല് പ്രതിപക്ഷ നേതാക്കളെ ആക്ഷേപിച്ചാൽ ഒരു നടപടിയുമില്ല. ജീവന് വരെ ഭീഷണിയുണ്ടായ കാര്യങ്ങള് ചൂണ്ടിക്കാട്ടി പരാതി നല്‍കിയിട്ടുപോലും ഡി.ജി.പി ഒരു നടപടിയും സ്വീകരിച്ചില്ല. ഇത് ഏകപക്ഷീയമായ നടപടിയാണെന്നും സംസ്ഥാന സര്‍ക്കാരും പോലീസും ജനങ്ങളുടെ സ്വൈര്യജീവിതവും സുരക്ഷിതത്വവും ഉറപ്പാക്കുന്നതില് പൂര്‍ണപരാജയമായിരിക്കുകയാണെന്നും അദ്ദേഹം ചൂണ്ടിക്കാട്ടി. തുടരുന്ന ബി.ജെ.പി-സി.പി.എം അക്രമങ്ങള് ജനങ്ങളുടെ സ്വൈര്യജീവിതത്തിന് വെല്ലുവിളിയാകുകയാണ്. കേന്ദ്രം ഭരിക്കുന്ന ബി.ജെ.പിക്കും കേരളം ഭരിക്കുന്ന സി.പി.എമ്മുമാണ് ഇതിന് ഉത്തരവാദികള്. കൂടുതല് അരാജകത്വത്തിലേക്ക് തള്ളിവിടാനാണ് ഇരു ഭരണകൂടങ്ങളുടെയും വക്താക്കള് ശ്രമിക്കുന്നത്.\nകേന്ദ്ര ഗവണ്മെന്‍റിന്‍റെ തെറ്റായ നയങ്ങള്‍ക്കെതിരെ പ്രതിഷേധിക്കാന് തൊഴിലാളികള്‍ക്ക് അവകാശമുണ്ട്. എന്നാല് 8,9തീയതികളില് നടക്കുന്ന പൊതുപണിമുടക്ക് കേരളത്തില് ഹർത്താലാകരുതെന്ന് യു.ഡി.എഫ് സംഘടനകൾക്ക് നിർദേശം നൽകിയിട്ടുണ്ടെന്ന് രമേശ് ചെന്നിത്തല പറഞ്ഞു.\nകേരളത്തെ ഭ്രാന്താലയമാക്കാനുള്ള സി.പി.എം-സംഘപരിവാര് നീക്കത്തില് പ്രതിഷേധിച്ച് സ്വാമി വിവേകാനന്ദന്‍റെ ജന്മദിനമായ ജനുവരി 12ന് തിരുവനന്തപുരത്തെ വിവേകാനന്ദ പ്രതിമയ്ക്ക് മുന്നില് ഒരു ദിവസത്തെ ഉപവാസം നടത്താന് യു.ഡി.എഫ് തീരുമാനിച്ചു. ഭരണത്തകര്‍ച്ച, പ്രളയാനന്തര ദുരിതാശ്വാസത്തിലെ പരാജയം, വിശ്വാസത്തെ തകര്‍ക്കാനുള്ള സര്‍ക്കാര് നീക്കം തുടങ്ങിയ വിഷയങ്ങള് ഉന്നയിച്ച് ജനുവരി 23ന് സെക്രട്ടറിയേറ്റും ജില്ലാ കളക്ട്രേറ്റുകളും ഉപരോധിക്കാന് യു.ഡി.എഫ് തീരുമാനിച്ചതായും പ്രതിപക്ഷനേതാവ് വാര്‍ത്താസമ്മേളനത്തില് അറിയിച്ചു.


മുന്നൊരുക്കം മുൻപ്രളയങ്ങളുടെ അനുഭവങ്ങൾ കണക്കിലെടുത്ത്; ഇരട്ടദുരന്തത്തെ നേരിടാൻ ഒറ്റക്കെട്ടായി നിൽക്കണം: മുഖ്യമന്ത്രി | Kerala | Deshabhimani | Friday Aug 7, 2020\nതിരുവനന്തപുരം > കാലവർഷക്കെടുതി നേരിടാൻ കഴിഞ്ഞ രണ്ടുവർഷങ്ങളിലെ അനുഭവങ്ങൾ കൂടി കണക്കിലെടുത്താണ് സർക്കാർ നടപടികൾ സ്വീകരിക്കുന്നതെന്ന് മുഖ്യമന്ത്രി പിണറായി വിജയൻ. സംസ്ഥാനത്ത് പ്രകൃതി ദുരന്തങ്ങളെ നേരിടാനുള്ള മുന്നൊരുക്കങ്ങൾ ദുരന്ത നിവാരണ അതോറിറ്റിയുടെ നേതൃത്വത്തിൽ നടത്തിയിരുന്നു.\nകോവിഡിൻറെ പശ്ചാത്തലത്തിൽ അതുകൂടി കണക്കിലെടുത്തുള്ള പ്രവർത്തനങ്ങളാണ് ആസൂത്രണം ചെയ്തത്. വിവരങ്ങൾ ഏറ്റവും താഴേത്തട്ടിലേക്ക് എത്തിക്കാൻ കഴിയുന്ന തരത്തിൽ പ്രവർത്തനങ്ങൾ ആസൂത്രണം ചെയ്തു. ക്യാമ്പ് നടത്തിപ്പ് ഉൾപ്പെടെയുള്ള കാര്യങ്ങളിൽ കൃത്യമായി പ്രോട്ടോകോൾ ഉണ്ടാക്കുകയും അനുയോജ്യമായ സ്ഥലങ്ങൾ നേരത്തെ കണ്ടെത്തുകയും ചെയ്തു.\nദേശീയ ദുരന്ത പ്രതികരണസേനയുടെ പത്ത് ടീമിനെ സംസ്ഥാനത്തേക്ക് അയക്കണമെന്നാണ് കാലവർഷത്തിൻറെ തുടക്കത്തിൽത്തന്നെ സംസ്ഥാനം ആവശ്യപ്പെട്ടത്. ഒന്നാം ഘട്ടത്തിൽ നാല് ടീമിനെ നമുക്കു ലഭിച്ചു. വയനാട്, ഇടുക്കി, തൃശൂർ, ആലപ്പുഴ ജില്ലകളിലായി ഈ സേനയെ വിന്യസിക്കുകയാണ് ചെയ്തത്. ഇപ്പോൾ കൂടുതൽ ടീമിനെ കൂടി സംസ്ഥാനത്തിന് ലഭിച്ചിട്ടുണ്ട്. കഴിഞ്ഞ രണ്ടുദിവസമായാണ് മഴ കൂടുതൽ ശക്തിപ്പെട്ടത്. ഇതിൻറെ ഭാഗമായി എല്ലാ ജില്ലകളിലും താഴ്ന്ന പ്രദേശങ്ങളിൽ താമസിക്കുന്നവരെയും അപകടമേഖലയിൽ താമസിക്കുന്നവരെയും മാറ്റിപ്പാർപ്പിക്കാനുള്ള നടപടികൾ സ്വീകരിച്ചിരുന്നു.\nകേരളത്തിൻറെ സമീപപ്രദേശങ്ങളിലും മഴക്കെടുതി രൂക്ഷമാണ്. തമിഴ്‌നാട്ടിൽ നീലഗിരി ജില്ലയിലും സമീപ ജില്ലകളിലും റെഡ് അലേർട്ട് പ്രഖ്യാപിച്ചു കഴിഞ്ഞു. കർണാടകയിൽ ദക്ഷിണ കന്നഡ, ഉഡുപ്പി, ഉത്തര കന്നഡ, കുടക് തുടങ്ങിയ പ്രദേശങ്ങളിലും മഹാരാഷ്ട്രയിലെ മുംബൈ കൊങ്കൺ ബെൽറ്റിലും മഴ രൂക്ഷമാണ്. ഇത്തരം സാഹചര്യത്തിൽ അന്തർസംസ്ഥാന യാത്രകൾ പരമാവധി ഒഴിവാക്കണം.\nകേരളത്തിൽ വിവിധയിടങ്ങളിൽ അടുത്ത ദിവസങ്ങളിൽ അതിതീവ്ര മഴ ലഭിക്കാൻ സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് അറിയിച്ചിട്ടുണ്ട്. ഉരുൾപൊട്ടൽ, മണ്ണിടിച്ചിൽ, താഴ്ന്ന പ്രദേശങ്ങളിൽ വെള്ളപ്പൊക്കം ഇവയെല്ലാം മുന്നിൽ കണ്ടുകൊണ്ടുള്ള തയ്യറെടുപ്പുകൾ ഊർജിതമാക്കും.\nനാളെ ഇടുക്കി, തൃശൂർ, പാലക്കാട്, വയനാട്. എന്നീ ജില്ലകളിലാണ് അതിതീവ്ര മഴയ്ക്ക് സാധ്യത. മുന്നറിയിപ്പ് പുറപ്പെടുവിച്ചിരിക്കുന്നത്. 24 മണിക്കൂറിൽ 204.5 മില്ലിമീറ്റർ കൂടുതൽ മഴ ലഭിക്കാനുള്ള സാധ്യതയാണിത്. ഇത്തരത്തിൽ അതിതീവ്ര മഴ ലഭിക്കുന്നത് അപകട സാധ്യത വർധിപ്പിക്കും. ഈ ജില്ലകളിൽ കേന്ദ്ര കാലാവസ്ഥ വകുപ്പ് ഏറ്റവും ഉയർന്ന അലേർട്ട് ആയ 'റെഡ്' അലേർട്ട് പ്രഖ്യാപിച്ചിരിക്കുന്നു.\nകഴിഞ്ഞ4ദിവസമായി ശക്തമായ മഴ ലഭിക്കുന്ന വയനാട്, ഇടുക്കി ജില്ലകളിലും റെഡ് അലേർട്ട് പ്രഖ്യാപിച്ചിട്ടുള്ള പത്തനംതിട്ട, കോട്ടയം ജില്ലകളിലും മലപ്പുറം ജില്ലയിലെ കിഴക്കൻ മേഖലയിലും ദുരന്ത സാധ്യതാ മേഖലകളിൽ ഉള്ളവരെയും ഉടനെ തന്നെ മുൻകരുതലിൻറെ ഭാഗമായി ക്യാമ്പുകളിലേക്ക് മാറ്റും. രാത്രി സമയങ്ങളിൽ മഴ ശക്തിപ്പെടുന്ന സാഹചര്യം കാണുന്നതിനാൽ ഉരുൾപൊട്ടൽ, മണ്ണിടിച്ചിൽ സാധ്യതയുള്ള പ്രദേശങ്ങളിൽ മുൻകരുതലിനായി പകൽ സമയം തന്നെ ആളുകളെ മാറ്റി പാർപ്പിക്കും.\nനാളെ പത്തനംതിട്ട, ആലപ്പുഴ, കോട്ടയം, എറണാകുളം, മലപ്പുറം, കോഴിക്കോട്, കണ്ണൂർ, കാസർകോട്; മറ്റെന്നാൾ ഇടുക്കി, മലപ്പുറം, കോഴിക്കോട്, വയനാട്, കണ്ണൂർ, കാസർകോട് എന്നീ ജില്ലകളിലും കേന്ദ്ര കാലാവസ്ഥ വകുപ്പ് ഓറഞ്ച് അലേർട്ട് പ്രഖ്യാപിച്ചിട്ടുണ്ട്. ഒറ്റപ്പെട്ടയിടങ്ങളിൽ അതിതീവ്രമോ അതിശക്തമായതോ ആയ മഴക്കുള്ള സാധ്യതയാണ് പ്രവചിച്ചിരിക്കുന്നത്.\nസംസ്ഥാനത്തെ പ്രധാനപ്പെട്ട പതിനേഴ് അണക്കെട്ടുകൾ തുറന്നു. ഇടുക്കി ജില്ലയിലെ കല്ലാർകുട്ടി, ലോവർ പെരിയാർ, പൊൻമുടി, ഇരട്ടയാർ ഡാമുകളും, പത്തനംതിട്ട ജില്ലയിലെ മണിയാർ, മൂഴിയാർ ഡാമുകളും, പാലക്കാട് ജില്ലയിലെ മൂലത്തറ, മംഗലം, ശിരുവാണി, കാഞ്ഞിരപ്പുഴ ഡാമുകളും, തൃശൂർ ജില്ലയിലെ പൊരിങ്ങൽകൂത്തും, വയനാട് ജില്ലയിലെ കാരാപ്പുഴ ഡാമും, കോഴിക്കോട് ജില്ലയിലെ കുറ്റ്യാടി ഡാമും, കണ്ണൂരിലെ പഴശി ഡാമും തുറന്നിട്ടുണ്ട്.\nജലവിഭവ വകുപ്പിൻറെ കീഴിലുള്ള ഡാമുകൾ അലെർട് ലെവൽ എത്തുന്നതിനു മുന്നേ തന്നെ നേരത്തെ തുറന്നിരുന്നു. കെഎസ്ഇബിക്ക് കീഴിലുള്ള ഡാമുകൾ റൂൾ കർവ്വ് അനുസരിച്ചു ശാസ്ത്രീയമായാണ് തുറക്കുന്നത്. പൊ?ുടി, കക്കയം ഡാമുകളാണ് ആണ് പുതുതായി തുറന്നിട്ടുള്ളത്.\nനദികൾക്ക് ഇരുവശവും താമസിക്കുന്നവരും, ചെരിഞ്ഞ പ്രദേശങ്ങളിൽ താമസിക്കുന്നവരും ജാഗ്രത പുലർത്തേണ്ടതാണ്. സർക്കാർ നിലക്കുന്ന നിർദ്ദേശങ്ങൾ അതേപടി പാലിക്കാൻ ശ്രദ്ധിക്കണമെന്നും മുഖ്യമന്ത്രി പറഞ്ഞു.\nതിരുവനന്തപുരം ജില്ലയിലെ മൂന്ന് തീരദേശ ക്രിട്ടിക്കൽ കണ്ടെയിൻമെൻറ് സോണുകളിലും ഓഗസ്റ്റ് 16 വരെ ലോക്ക്ഡൗൺ കർശനമായി തുടരാൻ തീരുമാനിച്ചു. ഓഗസ്റ്റ് പത്തു മുതൽ വിഴിഞ്ഞം തുറമുഖത്ത് മത്സ്യബന്ധനത്തിനും അനുബന്ധപ്രവർത്തനങ്ങൾക്കും നിബന്ധനകളോടെ അനുമതി നൽകി. ചാല മാർക്കറ്റിലെ കടകൾക്ക് കർശന നിർദ്ദേശങ്ങൾ പാലിച്ച് തുറന്നുപ്രവർത്തിക്കാൻ അനുമതി നൽകി.\nകൊല്ലം ജില്ലയിലെ കണ്ടയിൻമെൻറ് സോണുകളിലുള്ള സ്ഥിതിചെയ്യുന്ന കശുവണ്ടി ഫാക്ടറികൾക്ക് കോവിഡ് പ്രോട്ടോകോൾ പാലിച്ച് പ്രവർത്തിക്കാൻ അനുമതി നൽകി.\nആലപ്പുഴ മുനിസിപ്പാലിറ്റിയിലെ വലിയ മാർക്കറ്റ് പൂർണമായും അടച്ചു. പട്ടണക്കാട് പഞ്ചായത്ത് പൂർണമായും കണ്ടെയിൻമെൻറ് സോൺ ആക്കി.\nനാം ഒരു ഇരട്ടദുരന്തമാണ് നേരിടുന്നത്. ഒരുഭാഗത്ത് കോവിഡ് പ്രതിരോധ സമരം. ഇപ്പോൾ കാലവർഷക്കെടുതികൾക്കെതിരായ പ്രവർത്തനവും വേണ്ടിവന്നിരിക്കുന്നു. ഇതുവരെ വന്ന മുന്നറിയിപ്പുകൾ വെച്ച് അപകടസാധ്യതകൾ കൂടുതലാണ്.\nവരും ദിവസങ്ങളിൽ കോവിഡ് രോഗികളുടെ എണ്ണവും വർധിക്കും എന്നാണ് വിദഗ്ധ നിഗമനം. അങ്ങനെ പ്രവചിക്കപ്പെട്ട മട്ടിലുള്ള വർധനയുടെ തോത് കുറച്ചുകൊണ്ടുവരാനുള്ള ശ്രമങ്ങൾക്ക് ഒപ്പംതന്നെ പ്രകൃതിദുരന്ത നിവാരണത്തിനുവേണ്ടിയുള്ള ഇടപെടലും ഊർജിതമായി മുന്നോട്ടുകൊണ്ടുപോകുകയാണ്. ഇത് സർക്കാർ തീരുമാനത്തിൻറെ ഭാഗമായി മാത്രം പൂർത്തീക്കരികാവുന്ന ദൗത്യമല്ല.\nഈ പോരാട്ടത്തിൽ എല്ലാവരും ഒറ്റക്കെട്ടായി അണിചേരേണ്ടതുണ്ട്. കക്ഷിരാഷ്ട്രീയ ഭേദങ്ങൾ മാറ്റിവെച്ച്, മറ്റെല്ലാ ഭേദചിന്തകൾക്കും അതീതമായി ഒന്നിച്ച് ഈ ദുർഘടസന്ധിയെ നേരിടേണ്ടതുണ്ട്. അതിന് മുഴുവൻ ജനങ്ങളുടെയും സഹായവും പങ്കാളിത്തവും പിന്തുണയും ഉണ്ടാകണമെന്നും മുഖ്യമന്ത്രി പറഞ്ഞു.


ആചാരലംഘനം: ശങ്കര്‍ദാസിനെ ബോര്‍ഡംഗത്വത്തില് നിന്ന് നീക്കാന് ഹൈക്കോടതിയില് ഹര്‍ജി\n07 November, 2018 01:01:54 PM\nഇരുമുടി കെട്ടില്ലാതെ പതിനെട്ടാം പടി കയറി ആചാരലംഘനം നടത്തി\nകൊച്ചി: ഇരുമുടി കെട്ടില്ലാതെ പതിനെട്ടാം പടി കയറി ആചാരലംഘനം നടത്തിയ ദേവസ്വം ബോർഡ് അംഗം ശങ്കർദാസിനെ നീക്കം ചെയ്യണമെന്നാവശ്യപ്പെട്ട് ഹൈക്കോടതിയിൽ ഹർജി. ചേർത്തല സ്വദേശിയാണ് ഹർജി സമർപ്പിച്ചത്. ബോർഡ് അംഗമായി ചുമതല ഏൽക്കുമ്പോൾ നടത്തിയ സത്യപ്രതിജ്ഞയുടെ ലംഘനമാണ് ശങ്കർ ദാസ് നടത്തിയെന്നാണ് ഹർജിയിലെ ആരോപണം. ഹിന്ദു റിലീജ്യസ് ആക്ട് 31ാം വകുപ്പിന്‍റെയും ലംഘനമാണിത്.\nസത്യപ്രതിജ്ഞ ലംഘനം നടത്തിയ ശങ്കർ ദാസിനെ സ്ഥാനത്തു നിന്നും ഹൈക്കോടതി പുറത്താക്കണം എന്നും ഹർജിക്കാരൻ വാദിക്കുന്നു. ബിജെപി ജനറൽ സെക്രട്ടറി കെ സുരേന്ദ്രൻ അടക്കമുള്ളവരും സമാന ഹർജിയുമായി ഹൈക്കോടതിയെ സമീപിച്ചിട്ടുണ്ട്. ചിത്തിര ആട്ട വിശേഷത്തിന് ശബരിമല നട തുറന്ന സമയത്തായിരുന്നു മേല്‍ശാന്തിക്കൊപ്പം ദേവസ്വം ബോര്‍ഡ് പ്രതിനിധിയെന്ന നിലയില് കെപി ശങ്കര്‍ദാസ് 18ാം പടി കയറിയത്. ഇതിന്‍റെ ദൃശ്യങ്ങള് പുറത്തുവന്നതിന് പിന്നാലെ സംഭവം വിവാദമായിരുന്നു.\nആര്‍എസ്എസ് നേതാവ് വത്സന് തില്ലങ്കേരി ആചാരലംഘനം നടത്തിയെന്ന ആരോപണത്തിന് പിന്നാലെയായിരുന്നു ശങ്കര്‍ദാസിന്‍റെ വീഡിയോയും പുറത്തുവന്നത്. എന്നാല് താന് ആചാരലംഘനം നടത്തിയില്ലെന്നും ചടങ്ങുകളുടെ ഭാഗമായി ക്ഷണപ്രകാരമാണ് പതിനെട്ടാം പടി കയറിയതെന്നും ശങ്കര് ദാസ് പ്രതികരിച്ചിരുന്നു.


യൂത്ത് കോൺഗ്രസ് ഹർത്താലിൽ വ്യാപക അക്രമം: വാഹനങ്ങൾ തടഞ്ഞു, കടകൾ അടപ്പിച്ചു; വ്യാപാരി വ്യവസായി നേതാവിനെ കടയ്ക്കുള്ളിലിട്ട് പൂട്ടി |\nയൂത്ത് കോൺഗ്രസ് ഹർത്താലിൽ വ്യാപക അക്രമം: വാഹനങ്ങൾ തടഞ്ഞു, കടകൾ അടപ്പിച്ചു; വ്യാപാരി വ്യവസായി നേതാവിനെ കടയ്ക്കുള്ളിലിട്ട് പൂട്ടി\nരണ്ട് പ്രവർത്തകർ കൊല്ലപ്പെട്ടതിൽ പ്രതിഷേധിച്ച് യൂത്ത് കോൺഗ്രസ് ആഹ്വാനം ചെയ്ത ഹർത്താലിൽ പരക്കെ അക്രമം. സംസ്ഥാനത്തിന്റെ വിവിധ ഭാഗങ്ങളിൽ വാഹനങ്ങൾ തടഞ്ഞു. കടകൾ നിർബന്ധമായി അടപ്പിച്ചു. കൊയിലാണ്ടിയിൽ വ്യാപാര വ്യവസായി ഏകോപന സമിതി ജില്ലാ ജനറൽ സെക്രട്ടറി കെ പി ശ്രീധരനെ സമരാനുകൂലികൾ കടയ്ക്കുള്ളിലിട്ട് പൂട്ടി\nപോലീസ് എത്തിയാണ് അദ്ദേഹത്തെ രക്ഷിച്ചത്. ഇടുക്കി രാജക്കാട് വ്യാപാരികളും ഹർത്താൽ അനുകൂലികളും തമ്മിൽ സംഘർഷം നടന്നു. എറണാകുളത്തെ വിവിധ സ്ഥലങ്ങളിലും സംഘർഷമുണ്ടായി. ജില്ലയിൽ പല ഭാഗത്തും വാഹനങ്ങൾ തടഞ്ഞു. കളമശ്ശേരിയിൽ മുട്ട വിൽപ്പനക്കാരന്റെ വാഹനം തടയുകയും വിൽപ്പനക്ക് കൊണ്ടുവന്ന മുട്ടകൾ എറിഞ്ഞു പൊട്ടിക്കുകയും ചെയ്തു.\nകരുനാഗപ്പള്ളിയിൽ ബസ് യാത്രക്കാരനെ ഹർത്താലനുകൂലികൾ മർദിച്ചു. മലപ്പുറത്ത് സ്വകാര്യ ബസ് ഡ്രൈവർക്ക് നേരെ ആക്രമണം നടന്നു. കോഴിക്കോട് കെ എസ് ആർ ടി സി ബസുകൾക്ക് നേരെ കല്ലേറുണ്ടായി.\n← ശരീരത്ത് എണ്ണ തേച്ച് തുടക്കടിച്ച് നിന്ന ശേഷം ഇന്ന് മല്ലയുദ്ധത്തിന് ഇല്ലെന്ന് പറഞ്ഞാൽ കോമാളിയാകും; രജനികാന്തിനെ ട്രോളി കമൽഹാസൻ\nകൊലപാതകത്തിൽ സിപിഎമ്മുകാർ ഉൾപ്പെട്ടിട്ടുണ്ടെങ്കിൽ സംരക്ഷിക്കില്ല; നിയമത്തിന് മുന്നിലെത്തിക്കുമെന്നും കോടിയേരി →\nനിയമം ദുരുപയോഗം ചെയ്തുവെന്ന് മനസ്സിലാക്കിയതിനാലാണ് ലാവ്‌ലിൻ കേസിൽ പിണറായിയെ കുറ്റവിമുക്തനാക്കിയതെന്ന് ജസ്റ്റിസ് ഉബൈദ്\nകാണാതായാ സിഐയെ മേലുദ്യോഗസ്ഥാൻ മാനസികമായി പീഡിപ്പിച്ചിരുന്നതായി ഭാര്യ


ബിജെപിയിൽ ഗ്രൂപ്പ് അതിപ്രസരം: പി.സി.ജോർജ് |\nബിജെപിയിൽ ഗ്രൂപ്പ് അതിപ്രസരം: പി.സി.ജോർജ്\nകോട്ടയം : എൻഡിഎ യോഗങ്ങളിൽ ഇനിമുതൽ പങ്കെടുക്കില്ലെന്നു ജനപക്ഷം സെക്യുലർ രക്ഷാധികാരി പി.സി. ജോർജ് എംഎൽഎ. മുന്നണി സംവിധാനങ്ങളുടെ ഒരു മര്യാദയും ബിജെപി കാണിക്കുന്നില്ല. എൻഡിഎ ഒരു തട്ടിക്കൂട്ട് സംവിധാനമാണ്. പാലായിലും കോന്നിയിലും തോൽക്കാൻ വേണ്ടിയാണ് ബിജെപി മത്സരിച്ചതെന്ന് പി.സി.ജോർജ് കുറ്റപ്പെടുത്തി.\nവട്ടിയൂർക്കാവിൽ മൂന്നു ദിവസം കുമ്മനത്തിനുവേണ്ടി പാർട്ടി പ്രചാരണം നടത്തി. പിന്നെ സ്ഥാനാർഥിയെ മാറ്റി. ഗ്രൂപ്പിസത്തിന്റെ അതിപ്രസരമാണ് പാർട്ടിയിൽ. ബിജെപി നേരിടുന്ന അപചയം വലുതാണ്. ഇത് ഒരു മുന്നണിയാണോയെന്നും പി.സി.ജോർജ് ചോദിച്ചു. ഇനി ഇങ്ങനെ എത്രനാൾ ബിജെപിയിൽ ഉണ്ടാകുമെന്നു പറയാനാകില്ലെന്നും ജോർജ് തുറന്നടിച്ചു.\n‘‘ഉപതിരഞ്ഞെടുപ്പിന്റെ കനത്ത തോൽവിയിൽ നിൽക്കുമ്പോൾ ഒളിച്ചോടുന്നത് ശരിയല്ല. മരണം നടന്നാൽ ചടങ്ങുകൾ കഴിഞ്ഞതിനു ശേഷമല്ലേ മറ്റു കാര്യങ്ങൾ സംസാരിക്കാറുള്ളു. അതുകൊണ്ട് അൽപം സാവകാശം വേണം. പിന്നീട് കൂടുതൽ കാര്യങ്ങൾ പറയും. കോന്നിയിൽ സുരേന്ദ്രനെ നിർത്തിയത് തോൽപിക്കാനാണ്. പാലായിലും ഇതു തന്നെയായിരുന്നു ലക്ഷ്യം. ഇതിന്റെ പിന്നിലെ ഉദ്ദേശം പിന്നെ പറയാം.’’\nറബർ കർഷകരുടെ പ്രശ്നങ്ങൾ പരിഹരിക്കണമെന്നാവശ്യപ്പെട്ട് പ്രധാനമന്ത്രി നരേന്ദ്രമോദിയെ നേരിൽ കണ്ട് നിവേദനം നൽകുമെന്നും പി.സി. ജോർജ് അറിയിച്ചു.\nPrevious താനൂർ ഇസ്ഹാഖ് വധം: രണ്ടുപേർ പിടിയില്\nNext പി.എസ്. ശ്രീധരൻ പിള്ള മിസോറം ഗവർണർ


പീഡന വിവാദത്തില് റൊണാള്‍ഡോയെ രക്ഷിച്ചത് പണം: അലക്‌സ് മോര്‍ഗന് - Malayalam MyKhel\n» പണമാണ് റൊണാള്‍ഡോയെ രക്ഷിക്കുന്നത്, രൂക്ഷ വിമര്‍ശനവുമായി അമേരിക്കന് വനിതാ ടീം ക്യാപ്റ്റന്\nപണമാണ് റൊണാള്‍ഡോയെ രക്ഷിക്കുന്നത്, രൂക്ഷ വിമര്‍ശനവുമായി അമേരിക്കന് വനിതാ ടീം ക്യാപ്റ്റന്\nUpdated: Tuesday, September 10, 2019, 17:53 [IST]\nവാഷിങ്ടണ്: യുവന്റസിന്റെ പോര്‍ച്ചുഗീസ് സ്‌ട്രൈക്കര് ക്രിസ്റ്റിയാനോ റൊണാള്‍ഡോയ്‌ക്കെതിരേ രൂക്ഷ വിമര്‍ശനുമായി വനിതാ ഫുട്‌ബോള് താരം. അമേരിക്കന് ഫുട്‌ബോള് ടീം ക്യാപ്റ്റന് അലക്‌സ് മോര്‍ഗനാണ് റൊണാള്‍ഡോയെ വിമര്‍ശിച്ച് രംഗത്തെത്തിയത്. പണവും പ്രതാപവുമാണ് റൊണാള്‍ഡോയെ രക്ഷിക്കുന്നതെന്നാണ് മോര്‍ഗന്റെ ആരോപണം.\nഅടുത്തിടെ റൊണാള്‍ഡോയ്‌ക്കെതിരേ പീഡന പരാതിയുമായി യുവതി രംഗത്തെത്തുകയും പിന്നീടത് ഒത്തുതീര്‍പ്പാകുകയും ചെയ്തിരുന്നു. ഇതിനെതിരെയാണ് മോര്‍ഗന് പ്രതിഷേധം പ്രകടിപ്പിച്ചത്. പണമുപയോഗിച്ച് എല്ലാത്തില് നിന്ന് രക്ഷപെടുന്നു. റൊണാള്‍ഡോയ്‌ക്കെതിരേ കൃത്യമായ തെളിവുകളുണ്ടായിട്ടും കൈനിറയെ പണമുള്ളതിനാല് അയാല് രക്ഷപെട്ടു.വനിതകള് മുന്‍നിരയിലേക്ക് ഉയര്‍ന്നുവന്നുകൊണ്ടിരിക്കുന്ന ഈ കാലഘട്ടത്തില് വനിതാ താരങ്ങള്‍ക്ക് കൂടുതല് സുരക്ഷയും പിന്തുണയും ലഭിക്കണമെന്നും മോര്‍ഗന് പറഞ്ഞു.\nഈ മാസം നടക്കുന്ന ഫിഫ ബെസ്റ്റ് പുരസ്‌ക്കാര വേദിയില് ഇരുവരും പങ്കെടുക്കുന്നുണ്ട്. റൊണാള്‍ഡോ മറ്റേത് കളിക്കാരെ കാണുന്നപോലെ മാത്രമെ കാണുന്നുള്ളുവെന്നും മോര്‍ഗന് പറഞ്ഞു. നേരത്തെയും റൊണാള്‍ഡോയ്‌ക്കെതിരേ പ്രതികരിച്ച് മോര്‍ഗന് രംഗത്തെത്തിയിരുന്നു.\nകഴിഞ്ഞിടെ റൊണാള്‍ഡോ സ്‌പോര്‍ട്‌സ് അഴിമതിയുടെ ഐക്കണ് താരമാണെന്ന തരത്തിലുള്ള റിപ്പോര്‍ട്ട് ട്വിറ്ററില് ഷെയര് ചെയ്ത അലക്‌സിനെ അനുകൂലിച്ചും പ്രതികൂലിച്ചും നിരവധിയാളുകള് രംഗത്തെത്തിയിരുന്നു. 30 -കാരിയായ അലക്‌സ് മോര്‍ഗന് 2010 മുതല് അമേരിക്കന് ടീമിലെ സ്ഥിരം സാന്നിധ്യമാണ്. ദേശീയ ടീമിനൊപ്പം 169 മത്സരത്തില് നിന്ന് 107 ഗോളും താരം നേടിയിട്ടുണ്ട്.\nറൊണാള്‍ഡോയുടെ മികവ് കുറയുന്നു?; യുവന്റസില് ഒറ്റ ഫ്രീകിക്ക് ഗോളില്ല, നാണക്കേടിന്റെ റെക്കോര്‍ഡ്\nആ വീഡിയോ കണ്ടതോടെ അഭിമുഖത്തിനിടെ പൊട്ടിക്കരഞ്ഞ് ക്രിസ്റ്റ്യാനോ; ഇത്ര പാവമോ സൂപ്പര്‍താരം?\nമെസ്സിയുമായുള്ള 'വൈരാഗ്യം' തുറന്നുപറഞ്ഞ് റൊണാള്‍ഡോ\n20 min ago ബിസിസിഐയെ നിയന്ത്രിക്കാന് സിഒഎ അംഗമായതിന്റെ 40 ലക്ഷം രൂപ പ്രതിഫലം വേണ്ടെന്ന് രാമചന്ദ്ര ഗുഹ\n29 min ago വിരാട് കോലിക്ക് പറയാനുള്ളത് കേള്‍ക്കും: ബിസിസിഐ അധ്യക്ഷന് സൗരവ് ഗാംഗുലി\n2 hrs ago പോണ്ടിങ്ങിനെ പറ്റിച്ചു, സ്റ്റീവ് വോയെ കാത്തുനിര്‍ത്തി — അറിയണം ഗാംഗുലിയുടെ 'ചട്ടമ്പിത്തരങ്ങള്'\nStory first published: Tuesday, September 10, 2019, 17:25 [IST]


IPL 2020 | ദുബായിലെ ജോലി ഉപേക്ഷിച്ചു മടങ്ങിയ മലയാളി യുഎഇയിൽ ഐപിഎൽ കളിക്കുമോ? ആസിഫ് കാത്തിരിക്കുന്നത് സ്വപ്നനിമിഷത്തിനായി | former storekeeper from kerala returns as IPL star in UAE – News18 Malayalam\nIPL 2020 | ദുബായിലെ ജോലി ഉപേക്ഷിച്ചു മടങ്ങിയ മലയാളി യുഎഇയിൽ ഐപിഎൽ കളിക്കുമോ? ആസിഫ് കാത്തിരിക്കുന്നത് സ്വപ്നനിമിഷത്തിനായി\nചോർന്നൊലിക്കുന്ന വീട്ടിൽ താമസിച്ചിരുന്ന അഞ്ചുപേരടങ്ങുന്ന ഒരു കുടുംബത്തിലെ ഏക അത്താണിയായിരുന്നു ആസിഫ്. പെയിന്‍റിങ് തൊഴിലാളിയായ അച്ഛന്‍റെയും വീട്ടമ്മയായ അമ്മയുടെയും മകൻ. മാനസിക വെല്ലുവിളി നേരിടുന്ന സഹോദരനും ബ്രെയിൻ ട്യൂമറിന് ചികിത്സ തേടുന്ന സഹോദരിയുമുണ്ട് ആസിഫിന്.\nLast Updated : September 09, 2020, 22:01 IST\nദുബായ്: ഒരിക്കൽ ഈ നഗരം വിട്ടതാണ് ആസിഫ്. ഉപജീവനമാർഗമായ ജോലി ഉപേക്ഷിച്ചിട്ട് ക്രിക്കറ്റ് കളിക്കാൻ വേണ്ടി. ഇന്ന് അതേ ക്രിക്കറ്റിൽ വലിയ താരമാകാമെന്ന പ്രതീക്ഷയിൽ ആസിഫ് തിരികെ ദുബായിലെത്തിയിരിക്കുന്നു. ചെന്നൈ സൂപ്പർ കിങ്സിനുവേണ്ടി കളിക്കുന്ന കെ.എം ആസിഫ് എന്ന മലയാളിയുടെ ജീവിതത്തിന് ദുബായിയുമായി അഭേദ്യമായ ബന്ധമുണ്ട്.\nസംഭവബഹുലമായ ഒരു ബോളിവുഡ് ചിത്രത്തിന് സമാനമാണ് ആസിഫിന്‍റെ ജീവിതകഥ. ചോർന്നൊലിക്കുന്ന വീട്ടിൽ താമസിച്ചിരുന്ന അഞ്ചുപേരടങ്ങുന്ന ഒരു കുടുംബത്തിലെ ഏക അത്താണിയായിരുന്നു ആസിഫ്. പെയിന്‍റിങ് തൊഴിലാളിയായ അച്ഛന്‍റെയും വീട്ടമ്മയായ അമ്മയുടെയും മകൻ. മാനസിക വെല്ലുവിളി നേരിടുന്ന സഹോദരനും ബ്രെയിൻ ട്യൂമറിന് ചികിത്സ തേടുന്ന സഹോദരിയുമുണ്ട് ആസിഫിന്. ഇവരെല്ലാം കൂടി കഴിഞ്ഞിരുന്നത് ചോർന്നൊലിക്കുന്ന മേൽക്കൂരയുള്ള ഒരു കൊച്ചുവീട്ടിൽ.\nആ കുടുംബത്തിന്‍റെ ഏക പ്രതീക്ഷയായിരുന്നു ആസിഫ്. അങ്ങനെയാണ് അദ്ദേഹം നാടും വീടും വിട്ട് 23-ാം വയസിൽ ദുബായിലെത്തിയത്. ദുബായിൽ ഒരു ബോട്ടിലിങ് പ്ലാന്‍റിൽ സ്റ്റോർ കീപ്പറായി ജോലി ചെയ്തു. ചില ജോലികളൊക്കെ ചെയതെങ്കിലും പച്ച പിടിക്കാൻ ആസിഫിനായില്ല. അങ്ങനെയൊണ് പണ്ടുമുതൽക്കേയുള്ള ക്രിക്കറ്റ് സ്വപ്നങ്ങളെ മനസിൽ താലോലിച്ച് നാട്ടിലേക്ക് മടങ്ങിയത്.\nവയനാട് ജില്ലയിലെ ഫാസ്റ്റ് ബൌളർമാർക്കായുള്ള ട്രയൽ‌സ് സമയത്ത് ആസിഫിന്റെ കൃത്യതയും വേഗതയും ഓസ്ട്രേലിയൻ മുൻ പേസർ ജെഫ് തോംസണിന്റെ ശ്രദ്ധ പിടിച്ചുപറ്റി. അന്നത്തെ സെലക്ഷനിലെ ചുരുക്കപട്ടികയിൽ ആസിഫ് ഇടംനേടി. എന്നാൽ ആസിഫിന് പ്രതീക്ഷിച്ച നേട്ടം കൈവരിക്കാൻ പിന്നീട് സാധിച്ചില്ല. പലപപോഴും അദ്ദേഹം നിരാശപ്പെടുത്തി. അങ്ങനെ വീണ്ടും ജോലി തേടി ദുബായിലേക്ക് മടങ്ങി. എന്നാൽ ഇത്തവണ ദുബായിലെ ക്രിക്കറ്റായിരുന്നും ആസിഫിന്‍റെ അങ്കത്തട്ട്.\nയുഎഇ ദേശീയ ട്രയൽ‌സിൽ, മുൻ പാകിസ്ഥാൻ ഫാസ്റ്റ് ബൌളറും കോച്ചുമായ ആക്വിബ് ജാവേദ് ആസിഫിന്റെ വേഗതയിൽ മതിപ്പു രേഖപ്പെടുത്തി. ജോലിക്ക് ശുപാർശ ചെയ്തു. മുമ്പത്തെ തൊഴിൽ കരാർ പാലിക്കാത്തതിന്റെ പേരിൽ അദ്ദേഹത്തെ കരിമ്പട്ടികയിൽ പെടുത്തിയതിനാൽ വീണ്ടും നാട്ടിലേക്ക് മടങ്ങേണ്ടിവന്നു. വൈകാതെ കേരളത്തിലെ അറിയപ്പെടുന്ന ക്രിക്കറ്ററായി ആസിഫ് വളർന്നു. മുഷ്താഖ് അലി ട്രോഫിക്കുള്ള കേരള ടീമിൽ ആസിഫ് സ്ഥാനം കണ്ടെത്തി.\nഎന്നാൽ അത് ആസിഫിന്‍റെ ജീവിതത്തിൽ വലിയ വഴിത്തിരിവായി. ക്രിക്കറ്റിൽ വളരെ പെട്ടെന്നായിരുന്നു അദ്ദേഹത്തിന്‍റെ വളർച്ച. കേരളത്തിനുവേണ്ടി മിന്നുന്ന പ്രകടനം കാഴ്ചവെച്ച ആസിഫ്, വൈകാതെ ഐപിഎല്ലിന്‍റെയും ഭാഗമായി മാറി. 2018ൽ ചെന്നൈ സൂപ്പർ കിങ്സാണ് ആസിഫിനെ ടീമിലെടുത്തത്. ഇന്ത്യയുടെ മുൻ സ്പിന്നർ എൽ ശിവരാമകൃഷ്ണനാണ് ആസിഫിനെ ചെന്നൈ ടീമിലേക്ക് നയിച്ചത്.\n“[ഷെയ്ൻ] വാട്സൺ എന്നോട് പറഞ്ഞു,‘ നിങ്ങൾ വളരെ നല്ല ടെന്നീസ് ബോൾ ബൌളറാണെന്ന് ഞാൻ കേട്ടിട്ടുണ്ട്. ഇത് ടെന്നീസ് ബോൾ ക്രിക്കറ്റാണെന്ന് കരുതുക, വേഗത്തിൽ പന്തെറിയുക, അടിക്കുന്നതിനെക്കുറിച്ച് വിഷമിക്കേണ്ട. ’അത് എനിക്ക് വലിയ ആത്മവിശ്വാസം പകർന്നുതന്നു”- ആസിഫ് പറഞ്ഞു. “മത്സര ദിവസം ധോണി ഭായ് എന്റെ തോളിൽ കൈ വച്ചുകൊണ്ട് എന്നോട് വിഷമിക്കേണ്ടതില്ല,‘ നിങ്ങൾ നാല് ഓവർ എറിഞ്ഞ് 40 റൺസ് നൽകിയാലും കുഴപ്പമില്ല. ഇതാണ് നിങ്ങളുടെ അവസരം'- ആസിഫ് പറയുന്നു.\nഏതായാലും ഇത്തവണ ചെന്നൈയ്ക്കുവേണ്ടി കളത്തിലിറങ്ങാമെന്ന പ്രതീക്ഷിലാണ് ആസിഫ്. ഐപിഎല്ലിലൂടെ മികച്ച പ്രകടനം നടത്താനാകുമെന്നും ആസിഫ് പ്രതീക്ഷിക്കുന്നു.\nകടപ്പാട്- ഗൾഫ് ന്യൂസ്\nFirst published: September 09, 2020, 22:00 IST\nBCCIchennai super kingsIPL 2020IPL 2020 DateIPL 2020 in UAEK M Asifkerala cricket


നമ്മുടെ തൊട്ടയല്‍പ്പക്കത്തുണ്ട് കണ്ടാലും കണ്ടാലും മതിവരാത്ത ഒരു കൊച്ചു ‘സ്വിറ്റ്സർലണ്ട്’ – Southlive Malayalam: Kerala News, Malayalam News, Breaking News, Movie News, Political News\nJuly 31, 2018 , 6:10 pm\nഏതൊരു യാത്രാപ്രിയരുടേയും സ്വപ്നയാത്രകളില് ഒന്നാകും ഒരിക്കലെങ്കിലും സ്വിറ്റ്സർലണ്ട് സന്ദര്‍ശിക്കുക എന്നത്. എന്നാല് കേട്ടോളൂ കണ്ടാലും കണ്ടാലും മതി വരാത്ത ഒരു കൊച്ചു സ്വിറ്റ്സർലണ്ട് നമ്മുടെ കേരളത്തിന്റെ തൊട്ടയല്‍പക്കത്തുള്ള കാര്യം അറിയാമോ? അതാണ് കോത്തഗിരി.\nഇന്ത്യയിൽ സ്വിറ്റ്‌സർലൻഡ് എന്നാണു കോത്തഗിരി അറിയപ്പെടുന്നത് തന്നെ. സഞ്ചാരികളുടെ പറുദീസയായ ഊട്ടിയുടെ തൊട്ടടുത്തുള്ള കോത്തഗിരി സത്യത്തില് ഊട്ടിയേക്കാള് മനോഹരമാണ്. തമിഴ്നാട് മുഖ്യമന്ത്രിയായിരുന്ന ജയലളിതയുടെ ഒഴിവുകാലവസതി എന്ന പേരില് പ്രശസ്തമാണ് കോത്തഗിരി. സ്വിറ്റ്‌സർലൻഡ് പോലെ മനോഹരമായ കാലാവസ്ഥയാണ് ഇവിടെ. ഊട്ടി മലനിരകളുടെ അയൽവാസികളായ കോത്തഗിരി മലനിരകളെ ഇന്ത്യയുടെ സ്വിറ്റ്‌സർലണ്ട് എന്നു ആദ്യം വിളിച്ചത് വിദേശികളാണ്. സഞ്ചാരികളുടെ തള്ളികയറ്റമില്ലാതെ നല്ല പ്രശാന്തസുന്ദരമാണ് കോത്തഗിരി. ഊട്ടിയില് നിന്നും 28 കിലോമീറ്റര് ദൂരമുണ്ട് കോത്തഗിരിയിലേക്ക്. മസിനഗുഡിയില് നിന്നും ഗൂഡല്ലൂരില് നിന്നും വരുന്നവര്‍ക്ക് ഊട്ടിയിലെത്താതെ തന്നെ കോത്തഗിരിയിലേക്ക് പോകാം. കൂനൂരില് നിന്നും ഇരുപത്തിമൂന്ന് കിലോമീറ്റര് അകലെയാണ് കോത്തഗിരി.\nസമുദ്രനിരപ്പില് നിന്ന് 1783 അടി ഉയരത്തിലാണ് കോത്തഗിരി. കോത്ത എന്ന ആദിവാസികളുടെ സ്ഥലമായതിനാല് കോത്തഗിരി എന്ന വിളിപ്പേര് വീണു. കോടമഞ്ഞ് മൂടിയ നാട് എന്നര്‍ത്ഥത്തിലാണ് കോത്തഗിരിയിലെ കോടനാടിന് ആ പേര് തന്നെ വീണത്. കോടനാട് വ്യൂ പോയിന്റും, കാതറിന് വെള്ളച്ചാട്ടവും രംഗസ്വാമീ പീക്കുമാണ് കോത്തഗിരിയിലെ പ്രധാനയിടങ്ങള്. നീലഗിരി താഴ്വരയുടെ ‘പനോരമ ഫോട്ടോ’യെന്ന് കോടനാട് വ്യൂ പോയിന്റിനെ വിശേഷിപ്പിക്കാം. ഡിസബര് മുതല് മെയ് മാസം വരെയാണ് കോത്തഗിരി സന്ദര്‍ശിക്കുവാന് പറ്റിയ സമയം,ഏപ്രില് മാസം താപനില ഒരു ഡിഗ്രി സെല്‍ഷ്യസ് വരെയാകും.